Alhugandumen mi masaikah kuranee raajje ehen harufathakah gendhan: Champa Afeef | Mihaaru\nރާއްޖޭގެ އެންމެ ބޮޑު އެއް މަހުޖަނު އަދި ޓްރީ ޓޮޕް ހޮސްޕިޓަލްގެ އެއް ހިއްސާދާރު ޗަމްޕާ އަފީފް.\nއަޅުގަނޑުމެން މަސައްކަތް ކުރަނީ ރާއްޖެ އެހެން ހަރުފަތަކަށް ގެންދަން: ޗަމްޕާ އަފީފް\n07 އޯގަސްޓް 2018 - 23:12 121 comments\nދައުލަތުގެ މީޑީއާ ޕީއެސްއެމުން ގެނެސްދިން "މައި ފިއުޗާ- މައި ނޭޝަން" ޕެނަލް ޑިސްކަޝަންގައި ވާހަކަ ދައްކަވަމުން، ޗަމްޕާ ބްރަދާސް އާއި ކްރައުން ކޮމްޕެނީ އަދި ޓްރީ ޓޮޕް އިންވެސްޓްމަންޓްގެ އެއް ހިއްސާދާރު އަފީފް ވިދާޅުވީ، އެއީ ކޮންމެހެން ހަމައެކަނި ޓޫރިޒަމަށް އިންވެސްޓް ކުރައްވައިގެން އުޅުއްވާ ބޭފުޅުންތަކެއް ނޫން ކަމަށެވެ.\nއަފީފްގެ ހިއްސާ އޮންނަ ޗަމްޕާ ބްރަދާސް އާއި ކްރައުން ކޮމްޕެނީ އަކީ ރާއްޖޭގައި އެންމެ ގިނަ ރިސޯޓު ހިންގާ އެއް ކުންފުންޏެވެ. އަދި ޓްރީ ޓޮޕް އިންވެސްޓްމަންޓަކީ ކޮމާޝަލް ބޭންކް އޮފް މޯލްޑިވްސް އާއި މޯލްޑިވްސް ފައިނޭންސް ލީޒިން ކޮމްޕެނީ އަދި ހުޅުމާލޭގައި ހުންނަ ޓްރީ ޓޮޕް ހޮސްޕިޓަލްގެ ހިއްސާ އޮންނަ ކުންފުންޏެވެ.\n"އަޅުގަނޑުމެންނަކީ ކޮންމެހެން ޓޫރިޒަމަށް އިންވެސްޓްކޮށްގެން އުޅޭ ބައެއް ނޫން. އަޅުގަނޑުމެންނަކީ ރާއްޖެ އަށް އިންވެސްޓްކޮށްގެން އުޅޭ ބައެއް. ރާއްޖޭގައި އެކި ކަންކަން ކުރިއަށް ގެންދެވޭތޯ. އެހެންވެ އެއް ނޫންތޯ އައްޑު އަށް ގޮސް އެތަނުގެ އެއާޕޯޓު ބޮޑުކޮށްގެން ފްލައިޓެއް ޖެއްސޭތޯ މި އުޅެނީ،" ގަން އެއާޕޯޓުގެ 30 ޕަސެންޓް ހިއްސާވާ ކާސާ ހޮލްޑިންގެ ވެސް އެއް ހިއްސާދާރު އަފީފް ވިދާޅުވި އެވެ.\n"ދެން ތިބޭފުޅުން ވިދާޅުވެދާނެ ޓޫރިޒަމް ގައި އުޅޭ ބޭފުޅަކު ކީއްކުރަންހޭ އައްޑޫ އެއާޕޯޓުގެ ރަންވޭ ބޮޑު ކުރަންވީ؟ އަޅުގަނޑުމެންނަކީ ވަކި ކަމަކަށް އުޅޭ ބައެއް ނޫން. އަޅުގަނޑުމެން ބަލަނީ ރާއްޖެ ކުރިޔަށް ގެންދެވޭނެތޯ."\nރާއްޖެ އަށް ޓޫރިޒަމް ތައާރަފްކުރެއްވި އެއް މޭސްތިރިޔާ ޔުނިވާސަލް އެންޓަޕްރައިސަސްގެ ޗެއާމަން މުހައްމަދު އުމަރު މަނިކާ (އެމްޔޫ މަނިކު) އެކު ކުރިޔަށް ގެންދިޔަ ޕެނަލް ޑިސްކަޝަންގައި ވާހަކަ ދައްކަވަމުން އަފީފް ވިދާޅުވީ، ހުޅުމާލޭގައި 110 މިލިއަން ޑޮލަރު ޚަރަދު ކޮށްގެން ހޮސްޕިޓަލެއް އެޅީ ވެސް ސިއްހީ ދާއިރާ އެހެން ހަރުފަތަކަށް ގެންދަން ކަމަށެވެ.\n"އަޅުގަނޑުމެންގެ ތެރެއިން ކިހާ ބޭފުޅުންނެއްތޯ އިންޑިއާ އަށް ގޮސް ބޭސް ކުރަނީ. ފޮރިން އެކްސްޗޭންޖް ޑްރެއިން [ހުސްވެގެން] ވެގެން ދިއުން ހުއްޓުވުނަސް އެއީ ރާއްޖެ އަށް ލިބޭ ބެނިފިޓެއް ނޫންތޯ. މި ތަނުން އެ ތަކެތި ލިބެން ހުންނަ ކަމަށް ވަންޏާ ކޮންމެހެން ބޭރަށް ދާކަށް ވެސް ނުޖެހޭ،" އޭނާ ވިދާޅުވި އެވެ.\nއަފީފް ވިދާޅުވި ގޮތުގައި ރާއްޖެ އަށް މީގެ ތިން އަހަރެއްހާ ދުވަސްކުރިން، ސައުދީގެ މިހާރުގެ ރަސްގެފާނު ސަލްމާން ބިން އަބްދުލް އަޒީޒް ވަޑައިގެންނެވިއިރު، ކުޑަ ހޮސްޕިޓަލަކާއި 29 ޑޮކްޓަރުން ގެންނެވި ކަމަށެވެ. ނަމަވެސް، މިހާރު އެ ފަދަ ބޭފުޅުންނަށް ރާއްޖޭ ގައި ޚިދުމަތް ދެވޭނެ ކަމަށް އޭނާ ވިދާޅުވި އެވެ.\n"އެ ބޭފުޅުންނަށް ބޭނުންވާ ހުރިހާ ފެސިލިޓީސް މިހާރު މިތާ އެބަހުރި. އެހެންވީމާ އެ ހޮސްޕިޓަލް ގެންނާކަށް ނުޖެހޭނެ،" އަފީފް ވިދާޅުވި އެވެ.\nސަރުކާރުން ދަރުމަވަންތަ ހޮސްޕިޓަލް ތަރައްގީ ކުރުމާ ބެހޭ ގޮތުން ޕްރެޒެންޓަރު ސުވާލު ކުރުމުން، އަފީފް ވިދާޅުވީ ޓްރީ ޓޮޕް ހޮސްޕިޓަލް އަޅަން ފެށިތާ ދެ ތިން މަސްވީތަނާ ރާއްޖޭގެ އެކިއެކި ހޮސްޕިޓަލްތަކަށް ވަރަށް ބޮޑެތި ބަދަލުތަކެއް އަންނަން ފެށި ކަމަށެވެ.\n"އަޅުގަނޑު ދެންނެވިން އަޅުގަނޑުގެ ޕާޓްނަރުން ކައިރީގައި ދެން ހުއްޓާލަންވީ ނޫންހޭ ހޮސްޕިޓަލް އެޅުން. މިހާރު ކުރަން އުޅުނު ކަންތައް ވެއްޖެ ނޫންހޭ،" އަފީފް ވިދާޅުވި އެވެ.\nއޭނާ ވިދާޅުވި ގޮތުގައި، ދަރުމަވަންތަ ހޮސްޕިޓަލާއި އޭޑީކޭ ހޮސްޕިޓަލާ އެކު ސިއްހީ ވާދަވެރިކަން ބޮޑުވާނެ އެވެ.\n"ކޮމްޕެޓިޝަނަކީ ރަނގަޅު ކަމެއް. އޭގެއިން ނުކުންނާނީ ރަނގަޅު. އަޅުގަނޑުމެން ފެއިލް ވަންޏާ ފެއިލް ވާނެ. ރަނގަޅު ވަންޏާ ރަނގަޅު ވާނެ. އަޅުގަނޑުމެން މި ދަނީ މަސައްކަތް ކުރަމުން،" އަފީފް ވިދާޅުވި އެވެ.\nއޭނާ ދެއްކެވި ވާހަކަތަކަށް ތައުރީފް ކުރައްވަމުން އެމްޔޫ މަނިކު ވިދާޅުވީ ޓްރީ ޓޮޕް ހޮސްޕިޓަލް އެޅުމުން ވަރަށް އުފާވި ކަމަށެވެ.\n"ރާއްޖޭގައި އަދިވެސް މެޑިކަލް ފެސިލިޓީސް މަދޭ ތިބޭފުޅުން ބައްލަވައިފިއްޔާ. މި ގައުމަށް ބަލައިފިއްޔާ މެޑިކަލް ފެސިލިޓީސް އަދި ކިރިޔާ މި ފެއްޓުނީ. އެހެންވީމާ އަދިވެސް ބައިވަރު ފުރުސަތުތައް އެބަހުރި،" އޭނާ ވިދާޅުވި އެވެ.\nއެމްޔޫ މަނިކު ވިދާޅުވީ މުޅި ރާއްޖެއަށް ސިއްހީ ހިދުމަތް ފުޅާކުރަން ޖެހޭ ކަމަށާއި މިހާރު މިއީ ފެށުމެއް ކަމަށެވެ.\n"މިއީ ހަމަ ޓޫރިޒަމޭ އެއްގޮތަށް ދާންވީ އެއްޗެއް އެހެން ދިމާލަށް ވެސް. އަޅުގަނޑަށް ހީވަނީ ދާނެހެން،" އޭނާ ވިދާޅުވި އެވެ.\nއިތުރު ލިޔުންތައް އައިޖީއެމްއެޗު އެމްޔޫ މަނިކު ސިއްހީ ޚިދުމަތް ޗަމްޕާ ހުސައިން އަފީފު ޓްރީޓޮޕް ހޮސްޕިޓަލް ސިއްހަތު\nހިލޭ ކަކުލު ހުޅު ބަދަލުކުރުމުގެ އޮޕަރޭޝަން ކޮށްފި


November mahu MIRA ah 985 million rufiyaa libijje\nރާއްޖެ - މީރާ\nމިދިޔަ މަހު މީރާއަށް 985 މިލިއަން ރުފިޔާ ލިބުނު\nޖީއެސްޓީގެ ގޮތުގައި 643 މިލިއަން ރުފިޔާ ލިބުނު\nޖުމްލަ އާމްދަނީގެ 65 އިންސައްތަ ލިބުނު\nމިދިޔަ މަހު ލިބުނު ފައިސާގެ ތެރެއިން 600 މިލިއަނަށް ވުރެ ގިނަ ރުފިޔާ ލިބުނީ އެމެރިކާ ޑޮލަރުން\nކ. މާލެ 11 ޑިސެންބަރު 2018 | އަންގާރަ 17:49 1,126\nމޯލްޑިވްސް އިންލަންޑް ރެވެނިއު އޮތޯރިޓީ - ރާއްޖެއެމްވީ\nމިދިޔަ މަހު ދައުލަތުގެ ޓެކްސް އިދާރާ، މީރާ އިން 985 މިލިއަން ރުފިޔާ ލިބިފައިވާ ކަމަށް އެ އޮޓޯރިޓީން ބުނެފިއެވެ.\nމިދިޔަ މަހު މީރާއިން އާންމުކުރި ތަފާސްހިސާބުތައް ދައްކާ ގޮތުން މިދިޔަ މަހު ލިބުނު 985 މިލިއަން ރުފިޔާއަކީ އެ މަހު ލިބޭނެ ކަމަށް ލަފާކުރި މިންވަރަށް ވުރެ 5.3 ޕަސެންޓް އިތުރު އަދަދެކެވެ. އަދި އެއީ މިދިޔަ އަހަރުގެ ނޮވެމްބަރު މަހާ އަޅާ ބަލާއިރު ވެސް 5.2 ޕަސެންޓްގެ އިތުރު ވުމެއްކަމަށް އެ އޮޓޯރިޓީގެ ތަފާސް ހިސާބުތަކުން ދައްކައެވެ.\nއެ ހިސާބުތައް ދައްކާ ގޮތުން މިދިޔަ މަހު ލިބުނު ފައިސާގެ އެންމެ ބޮޑު އިންސައްތައަކީ މުދަލާއި ޚިދުމަތުގެ އަގުން ނަގާ ޓެކްސް ނުވަތަ ޖީއެސްޓީ އެވެ. ޖީއެސްޓީގެ ގޮތުގައި 643 މިލިއަން ރުފިޔާ ލިބުނުއިރު އެއީ ޖުމްލަ އާމްދަނީގެ 65 ޕަސެންޓެވެ. ދެވަނަ އަށް އެންމެ ބޮޑު އަދަދެއް ލިބުނީ އެހެނިހެން ފީގެ ގޮތުގައި ލިބުނު ފައިސާ އިންނެވެ.\nމީރާއިން ބުނިގޮތުގައި މިދިޔަ މަހު ލިބުނު ފައިސާގެ ތެރެއިން 600 މިލިއަނަށް ވުރެ ގިނަ ރުފިޔާ ލިބުނީ އެމެރިކާ ޑޮލަރުންނެވެ. އެއީ 39 މިލިއަން ޑޮލަރެވެ.\nމީގެ އިތުރުން، ގްރީން ޓެކްސްގެ ގޮތުގައި 56.77 މިލިއަން ރުފިޔާ ލިބިފައިވާއިރު، ޓޫރިޒަމް ލޭންޑް ރެންޓުގެ ގޮތުގައި 46.32 މިލިއަން ރުފިޔާ ލިބިފައިވާކަމަށް މީރާއިން ބުނެއެވެ. އެއަރޕޯޓު ޑިވެލޮޕްމަންޓް ފީގެ ގޮތުގައި 43.18 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 188.71 މިލިއަން ރުފިޔާ ހިމެނެއެވެ.\nއޮކްޓޫބަރު 2018ގައި މީރާއަށް ބަލައިގަތް އާމްދަނީގެ ތެރޭގައި 38.5 މިލިއަން އެމެރިކާ ޑޮލަރު ހިމެނޭ ކަމަށް މީރާގެ ތަފާސް ހިސާބުތަކުން ދައްކައެވެ.\nއެންމެ ފަހުން އަޕްޑޭޓް ކުރީ:6ދުވަަސް ކުރިން | ރިވިއު ކުރީ: މިއުވާން މުހައްމަދު


Hollywood gai masaikaiy kuran Alia ves keiymadhuvefai\nހޮލީވުޑުގައި މަސައްކަތްކުރަން އާލިއާ ވެސް ކެތްމަދުވެފައި\nދެހާސް ބާރަ ވަނަ އަހަރު ނެރުނު ފިލްމު "ސުޓޫޑަންޓް އޮފް ދަ އިޔާ" އިން ބޮލީވުޑަށް ތައާރަފުވި އާލިއާ ބަޓްއަކީ މިއަދު ބޮލީވުޑުގައި ނަން ހިނގާ މަޝްހޫރު ތަރިއެކެވެ. ބޮލީވުޑުގައި ގިނަ ފުރުސަތުތަކެއް ލިބެމުން އަންނަ އާލިއާއަށް ތެލޫގޫ ފިލްމު އިންޑަސްޓްރީގައި މަސައްކަތްކޮށްލުމަށް ޑައިރެކްޓަރު އެސްއެސް ރާޖާމޯލީ ހުށަހަޅާފައިވާއިރު އޭނާ މިހާރު ވަނީ ފުރުސަތު ވެސް ގަބޫލުކޮށްފައެވެ. މިއީ ތެލޫގޫ ފިލްމެއްގައި އާލިއާ ފެންނާނެ ފުރަތަމަ ފަހަރެވެ.\nއުމުރުން 26 އަހަރުގެ އާލިއާ ފުރަތަމަ ފަހަރަށް ތެލޫގޫ މަސައްކަތެއް ކުރުމަށް ނިންމާފައިވާއިރު އެއީ ވަރަށް "ޓަފް" މަސައްކަތަކަށްކަށް ވާނެ ކަމަށް އޭނާ ބުނެއެވެ. އެގޮތުން ކޮންމެ ކަމެއް ވެސް ފުރަތަމަ ކުރާއިރު އުނދަގޫ ވާނެ ކަމަށާއި އެކަމަކު އެފަދަ ކަންކަމަށް ކުރިމަތިލާން އޭނާ ހުރީ ތައްޔާރަށް ކަމަށް އާލިއާ ބުނެއެވެ.\nއާލިއާ ވަނީ ހޮލީވުޑުގައި މަސައްކަތް ކުރަން ވެސް ޝައުގުވެރިކަން ފާޅުކޮށްފައެވެ. އަދި އޭނާ ހުރީ ވަރަށް އަވަހަށް އެ އުއްމީދުތައް ހާސިލުވާނެ ކަމުގެ އުއްމީދުގައެވެ.\nހޮލީވުޑުގައި މަސައްކަތް ކުރެވޭނެ ދުވަހެއްގެ އިންތިޒާރުގައި އާލިއާ ހުރިއިރު މަޝްހޫރު ބަތަލާ ދީޕިކާ ޕަޑުކޯނާއި ޕްރިޔަންކާ ޗޯޕްރާ ފަދަ ތަރިން މިހާރު ވަނީ ހޮލީވުޑުގައި މަސައްކަތްކޮށް ބެލުންތެރިންގެ ލޯބި ހޯދާފައެވެ.\nއަންނަ ބުދަ ދުވަހު ނެރޭ ފިލްމު "ކަލަންކް" ގެ ޕްރޮމޯޝަނުގައި އަވަދިނެތި އުޅެމުން އަންނަ އާލިއާގެ އިތުރު އެއް ފިލްމު މިއަހަރު އަދި އެބަ އޮތެވެ. އެއީ އޭނާގެ ލޯބިވެރިޔާ ރަންބީރު ކަޕޫރް އާއެކު ފުރަތަމަ ފަހަރަށް އެކުގައި މަސައްކަތް ކުރާ ފިލްމު "ބްރަހްމަސްތުރާ" އެވެ. އެފިލްމު ނެރޭނީ މިއަހަރުގެ ޑިސެމްބަރުގައެވެ. ސަލްމާން ހާނާގެ ކުރިއަށް އޮތް ފިލްމު "އިންޝާﷲ" ގައި މަސައްކަތް ކުރުމުގެ ފުރުސަތު ވެސް އާލިއާއަށް މިހާރު ވަނީ ލިބިފައެވެ.


Enme isskan dheynvee SC ge fandiyaarun vaki kuran: Report\nއެންމެ އިސްކަން ދޭންވީ ސުޕްރީމް ކޯޓު ފަނޑިޔާރުން ވަކިކުރަން: ރިޕޯޓް\nސުޕްރީމް ކޯޓުގެ ހަތަރު ފަނޑިޔާރުން\nޝަރުއީ ދާއިރާ އިސްލާހު ކުރަން ފުރަތަމަ ކުރަންވީ ކަމަކީ ސުޕްރީމް ކޯޓުގައި ތިއްބެވި ފަނޑިޔާރުން ވަކި ކުރުން ކަމަށް ސައުތު އެފްރިކާގެ ރިޓަޔާޑް ޖަސްޓިސް ޔޮހާން ކްރީގްލާ ވިދާޅުވެއްޖެ އެވެ. އޭނާ އެހެން ވިދާޅުވީ ރާއްޖޭގެ ޝަރުއީ ދާއިރާއާ ގުޅޭ ގޮތުން އޭނާ އެކުލަވައިލެއްވި "އެސެސްމެންޓް އޮފް ދަ ޖަސްޓިސް ސެކްޓާ ރިފޯމް ޕްރޮޕޯޒަލްސް" ރިޕޯޓްގަ އެވެ.\nޔޮހާން ކްރީގްލާ އަކީ، 1994 ވަނަ އަހަރު ސައުތު އެފްރިކާގެ ކޮންސްޓިޓިއުޝަނަލް ކޯޓު އުފެދުނީއްސުރެ 2002 ވަނަ އަހަރުގެ ނިޔަލަށް އެ ކޯޓުގެ ފަނޑިޔާރުކަމުގެ މަގާމު އަދާ ކުރައްވާފައިވާ، ސައުތު އެފްރިކާގައި ގާނޫނީ ދާއިރާގައި 25 އަހަރު މަސައްކަތް ކުރައްވާފައިވާ ބޭފުޅެކެވެ.\nރިޕޯޓް އެކުލަވާލަން އޭނާ ވަނީ ދެ ފަހަރެއްގެ މަތިން ރާއްޖެ ވަޑައިގެން، ޝަރުއީ ދާއިރާ އާއި، ދައުލަތުގެ މުއައްސަސާތަކާއި، ރައްޔިތުންގެ މަޖިލީހުގެ ކަމާބެހޭ ކޮމިޓީތަކާއި، މަދަނީ ޖަމްއިއްޔާތަކާއި، ސިޔާސީ ޕާޓީތަކާއި، އެނޫންވެސް ކަމާބެހޭ ފަރާތްތަކާ ބައްދަލު ކުރައްވާފަ އެވެ.\nބަންޑާރަ ނައިބުގެ އޮފީހުން އާންމު ކޮށްފައިވާ އެ ރިޕޯޓްގައި ޔޮހާން ކްރީގްލާ ލިޔުއްވާފައިވާ ގޮތުގައި އޭނާއަށް ފާހަގަ ކުރެވުނު ގޮތުގައި ރާއްޖޭގެ ޝަރުއީ ދާއިރާއަށް ރައްޔިތުންގެ އިތުބާރު ނެތް އެންމެ ބޮޑު ސަބަބަކީ ސުޕްރީމް ކޯޓުގެ އަމަލުތަކެވެ. އަދި ސުޕްރީމް ކޯޓުގައި ތިއްބެވި ފަނޑިޔާރުންނަށް ކޮރަޕްޝަންގެ ތުހުމަތުތައް އަމާޒުވެފައިވާ ކަމާއި ސިޔާސީ ފައިދާއަށް އެ ބޭފުޅުންގެ ބޭނުން ވެރިކަން ކުރާ ބާރުން ކޮށްފައިވުމެވެ. އޭގެއިތުރުން އެކެއް ފެބުރުއަރީ އަމުރުގެ ކަންބޮޑުވުން ވެސް ރިޕޯޓްގައި ފާހަގަކޮށްފައިވެ އެވެ. އެ އުމުރާއެކު ސުޕްރީމް ކޯޓުން ރާއްޖޭގެ ސިޔާސީ މައިދާނުގެ ތެރެއަށް ވަދެފައިވާ ކަމަށް ރިޕޯޓްގައިވެ އެވެ.\nކްރީގްލާ ވަނީ އުއްތަމަ ފަނޑިޔާރާއި އަނެއް ތިން ފަނޑިޔާރުންނާ ބައްދަލު ކުރައްވާފަ އެވެ. އެ ބައްދަލުވުމުގައި ދެކެވުނު ވާހަކަތަކާއި މަޝްވަރާތަކަށް ބެލުމަށްފަހު ރިޕޯޓްގައި ޔޮހާން ކްރީގްލާ ފާހަގަ ކުރެއްވީ ސުޕްރީމް ކޯޓުގެ އެ ހަތަރު ފަނޑިޔާރުން ވަކި ކުރުމަކީ އެންމެ އިސްކަންދޭން ޖެހޭ މަސައްކަތް ކަމަށެވެ. -- އޭގެ ތެރޭގައި ފަހުން ބެންޗު ބަދަލުކޮށް އައްޔަން ކުރި ދެ ފަނޑިޔާރުންނެއް ނުހިމެނެ އެވެ.\nއިނގިރޭސި ބަހުން ނެރެފައިވާ ރިޕޯޓްގައި ކްރީގްލާ ލިޔުއްވާފައިވާ ގޮތުގައި ރާއްޖޭގައި ގާނޫނު އަސާސީގެ ރައްކާތެރިކަމާއި ހަމަޖެހުން ގާއިމް ކުރުމުގައި ސުޕްރީމް ކޯޓު ވަނީ ފެއިލްވެ ރާއްޖޭގެ ޑިމޮކްރަސީއަށް ނުރައްކަލަކަށް ވެފަ އެވެ. އެެހެން ވެފައިވަނީ ގާނޫނު އަސާސީ އާއު ގާނޫނުތަކުގެ މައްސަލައަކުން ނޫން ކަމަށާއި ވޭތުވެދިޔަ 10 އަހަރު ތެރޭގައި ސުޕްރީމް ކޯޓުގެ ނިންމުންތައް އައިސްފައިވާ ގޮތުން ކަމަށް ވެސް އޭނާ ލިޔުއްވާފައި ވެއެވެ.\nއެމްޑީޕީ ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ސުޕްރީމް ކޯޓް އެޓާނީ ޖެނެރަލް ޖޭއެސްސީ އުއްތަމަ ފަނޑިޔާރު ޝަރުއީ ދާއިރާ ޝަރުއީ ދާއިރާ ރިފޯމް ކުރުން


High Courtge Assistant Register-erge Magaamun Farish Isthiufaa Dhevvaifi - Vaguthu\nހައިކޯޓުގެ އެސިސްޓެންޓް ރަޖިސްޓްރަރގެ މަގާމުން ފާރިޝް އިސްތިއުފާ ދެއްވައިފި\nހައިކޯޓުގެ އެސިސްޓެންޓް ރަޖިސްޓްރަރގެ މަގާމުން އަލްއުސްތާޛު މޫސާ ފާރިޝް އަޙްމަދު އިސްތިޢުފާ ދެއްވައިފިއެވެ. ހައިކޯޓުގެ މަގާމަށް އައްޔަންކުރުމުގައި އިޖުރާޢަތްތައް ފުރިިހަމަކޮށްފައިނުވާކަމަށްބުނެ ހައިކޯޓުގެ ފަނޑިޔާރުންގެ ބެންޗުން ދާދިފަހުން ވަނީ އޭނާ ވަކިކުރުމަށް ނިންމެވި ކަމުގައި ވީނަމަވެސް، ސްޕްރީމް ކޯޓުން ނިންމަވާފައިވަނީ ފާރިޝް އެމަގާމަށް ހޮވުމުގައި އިޖުރާޢަތްތައް ފުރިހަމަކޮށްފައިވާކަމަށެވެ.\nހައިކޯޓްގެ އެސިސްޓެންޓް ރަޖިސްޓްރަރ ކަމުގެ މަގާމުން އިސްތިޢުފާދެއްވި ސަބަބެއް ކަމުގައި ފާރިޝް ވިދާޅުވީ، މަގާމަށް ހޮވުމުގައި މައްސަލައެއް ނެތްކަމަށް ސްޕްރީމް ކޯޓުން ނިންމެވި ކަމުގައި ވީނަމަވެސް، ހައިކޯޓުގެ ފަނޑިޔާރުންނަށް ކުރާ އިޙްތިރާމެއްގެ ސަބަބުންނާއި، އަދި ހައިކޯޓުގެ ފަނޑިޔާރުންގެ ހައިބަތަށާއި ނަންފުޅަށް ހުތުރެއް އައުމަށް ނޭދޭތީއާއި، ޖުޑީޝަރީގެ ނަން ކިލަނބުވުމަށް ބޭނުންފުޅުނުވާތީ ކަމަށެވެ.\nފާރިޝް ފުރަތަމަ ޑިގްރީ ހާސިލްކޮށްފައިވަނީ ބެޗްލަރ އޮފް ލޯ އިން ޔުނިވަރސިޓީ އޮފް ލަންޑަނުންނެވެ. މާސްޓަސް ފުރިހަމަކޮށްފައިވަނީ އިނގިރޭސިވިލާތުގެ ސިޓީ ޔުނިވަރިސިޓީ އޮފް ލަންޑަނުން މާސްޓަރ އޮފް ލޯސް އިން އިންޓަރނޭޝަނަލް ބޭންކިންގ އެންޑް ފައިނޭންސްގެ ދާއިރާއިންނެވެ. މަހާތުމާ ގާނދީ އާއި އިނގިރޭސިވިލާތުގެ ކުރީގެ ބޮޑު ވަޒީރު ޓޯނީ ބްލެއަރ އަދި މާގަރަޓް ތެޗަރ ފަދަ ބޭބޭފުޅުން ޤާނޫނީ ދާއިރާއިން ކިޔަވައި ވަޑައިގެންނެވި ސިޓީ ލޯ ސުކޫލުގެ މާސްޓަރ އޮފް ލޯސް ކޯހުން ފާރިޝް ވަނީ ދެވަނަ ހޯދާފައެވެ. އަދި މީގެއިތުރުން ތިން މޮޑިއުލްއަކުން އެއްވަނަ ހޯދުމުގެ ސަބަބުން، ސިޓީ ލޯ ސުކޫލް އެވޯޑް ފޯ މަނީ ލޯންޑަރިންގ އާއި ސިޓީ ލޯ ސުކޫލް އެވޯޑް ފޯރ އިންޓަރނޭޝަނަލް ބޭންކިންގ ލޯ އަދި އިނގިރޭސިވިލާތުގެ މަޝްހޫރު އެވަރޝެޑްސް-ސަދަލޭންޑު ލޯފާމުން ދޭ އެވަރޝެޑްސް-ސަދަލޭންޑް އެވޯޑް ފޯރ އިންޓަރނޭޝަނަލް އިންވެންޓްމަންޓް ލޯވެސް ހޯދާފައެވެ.\nފާރިޝް ކުރިންވަނީ މަޝްހޫރު ލޯފާމް މަޒްލާން އެންޑް މުރާދު ލޯ އެސޯސިއޭޓްސްގައި ޤާނޫނީ ވަކީލުކަމާއި، މޯލްޑިވްސް އެއަރޕޯޓްސް ކޮމްޕެނީ ލިމިޓެޑްގައި ލީގަލް އޮފިސަރގެ މަގާމާއި، އަދި އިތުރު ބައެއް އަމިއްލަ ލޯފާމްތަކުގައި ޤާނޫނީ ވަކީލެއްގެ ހައިސިއްޔަތުން މަސައްކަތްކޮށްފައެވެ. މީގެއިތުރުން، ފާރިޝް މިހާރުވެސް ގެންދަވަނީ ވިލާކޮލެޖުގެ ފެކަލްޓީ އޮފް ޝަރީއާ އެންޑް ލޯ ގައި ވިޒިޓިންގ ލެކްޗަރަރ އެއްގެ ގޮތުގައި މަސައްކަތްކުރައްވަމުންނެވެ.\nޖޫން 12, 2019 13:58\nކޮންމެވެސް ގާތް މީހަކަށް ތި ވަޒީފާ ދިނުމަށް އެއްފަރާތަކަށް ކަހާލީ! ބަލަންތިބެ!\nޖޫން 12, 2019 17:10\nދެން ތިޔަ އިޖުރާޢަތްތައް ފުރިހަމަ ވަނީ ކިހާވަރެއް ވީމާބާ؟\nޖޫން 12, 2019 17:27\nއަމިއްލަ އެދުމެއްނެތި ރައްޔިތުންގެ ހިދުމަތުގައި ތިބޭ އިހުލާސްތެރިންގެ ސިފައަކީ މިއީ. ނަމޫނާ އަކަށް ފާރިޝް ފުދޭނެ. ސިޔާސީ މީހުންގެ މިސިފަ ނެތީމަ ދެރައީ\nޖޫން 12, 2019 20:00\nއިސްތިއުފާދިނީ ކުފޫ ހަމަނުވާތީ.\nޖޫން 13, 2019 19:59\nމިއޮތީ ގެމަނަފުށި ކޮންމެވެސް ހަސަދަވެރިއެއް ސްޕޮޓްވެފަ


Alifaanugai Point Collection fihaara ah MVR2million ge gellun | Mihaaru\nއިވާއު ގެ: ގްރައުންޑް އަދި ފުރަތަމަ ބުރީގައި ހިންގީ ކުޑަކުދިންގެ ސާމާނަށް ހާއްސަ ޕޮއިންޓް ކަލެކްޝަން .---ފޮޓޯ: ހުސައިން ވަހީދު/ މިހާރު\nއަލިފާނުގައި ޕޮއިންޓް ކަލެކްޝަނަށް ދެ މިލިއަން ރުފިޔާގެ ގެއްލުން\n07 އޮކްޓޯބަރ 2019 - 12:59 1 comment\nމާލޭގައި މިހާތަނަށް ހިނގި އަލިފާނުގެ އެންމެ ބޮޑު ހާދިސާގައި ހަ ގުދަނަކާއި 14 ގެއެއް އެނދި އެވެ. އޭގެ ތެރެއިން އަބަދަށްފެހި މަގުގައި ހުންނަ "ޕޮއިންޓް ކަލެކްޝަން" ފިހާރަ ހިންގަމުން އައީ، މިދިޔަ މަހުގެ 20 ވަނަ ދުވަހުގެ ރޭ ހިނގި ހާދިސާގައި މީހުން ދިރިނޫޅެވޭ ވަރަށް ގެއްލުން ލިބުނު އިވާއު ގޭގަ އެވެ.\nއަލިފާނުގައި ގެއްލުނު ލިބުނު އިވާއު ގެ: ޕޮއިންޓް ކަލެކްޝަންގެ ފިހާރަ ހިންގަމުން އައީ މި އިމާރާތުގައި .-- ފޮޓޯ: ހުސެއިން ވަހީދު/ މިހާރު\nމާލޭގައި ފުޅާ ދާއިރާއެއްގައި ބޭސް ފިހާރަތައް ހިންގަމުން އަންނަ ޕޮއިންޓް ޓްރޭޑިންގެ ސީއީއޯ ހަމްޒާ ގާސިމް ވިދާޅުވީ އިވާއު ގެއިން ދެ ފްލޯ ކުއްޔަށް ނަގައިގެން ފިހާރަ ހިންގަމުން އަންނަތާ އަށެއްކަ އަހަރު ވެއްޖެ ކަމަށެވެ. ފުރަތަމަ އާންމު އަންނައުނު ވިއްކި ފިހާރަ، ކުޑަކުދިންނާ ގުޅުން ހުރި އެއްޗިއްސަށް ހާއްސަކުރީ މީގެ ތިން އަހަރު ކުރިންނެވެ.\n"ފިހާރައިގައި ހުރި ސިސްޓަމްތަކާއި އިންޓީރިއާ އަދި މުދަލާ އެކު ގާތްގަނޑަކަށް ދެ މިލިއަނެއްހާ ރުފިޔާގެ ގެއްލުން ލިބޭނެ،" މާލެ އާއި ވިލިމާލެ އަދި އދ. މާމިގިލީގައި ޕޮއިންޓް ފާމަސީ ހިންގާ ކުންފުނީގެ ސީއީއޯ ވިދާޅުވި އެވެ.\nއޭނާ ވިދާޅުވި ގޮތުގައި އެ ފިހާރަ ހުރީ އިންޝުއަކޮށްފަ އެވެ.\nޕޮއިންޓް ކަލެކްޝަން ފިހާރަ އެނދުމުގެ ކުރިން\nއަލިފާން ރޯވީ ދެ ނަމާދު ދޭތެރޭގައި ކަމަށް ވާތީ ފިހާރަ ހުރީ ބަންދުކޮށްފަ އެވެ. އެހެންވެ އަލިފާނުގެ ހާދިސާގައި އެތަނުގެ އެއްވެސް މުވައްޒަފަކަށް އަނިޔާއެއް ނުވެ އެވެ.\nމީގެ ތިރީހަކަށް އަހަރު ކުރިން ބޭހުގެ ވިޔަފާރިއަށް ވަން ކުންފުނިން މިހާރު 17 ބޭސް ފިހާރަ ހިންގަ އެވެ. އަނދައިގެން ދިޔަ ޕޮއިންޓް ކަލެކްޝަނަކީ، އެ ކުންފުނިން ހުޅުވި ބޭހާ ގުޅުމެއް ނެތް ފުރަތަމަ ފިހާރަ އެވެ.\nފުލުހުން މިހާތަނަށް ބުނެފައި ވަނީ ކެމިކަލް ގުދަނުގެ ހާދިސާއަކީ ބައެއްގެ އިހުމާލުން ނުވަތަ ގަސްތުގައި ކުރި ކަމެއް ކަމަށް ނުބެލެވޭ ކަމަށެވެ.


Ibu ah vote dheynvee qaanoonu asaaseege baaru dhemehettumah: Ilham - vNews.mv\nއިބޫއަށް ވޯޓުދޭންވީ ޤާނޫނުއަސާސީގެ ބާރު ދެމެހެއްޓުމަށް: އިލްހާމް\nހުސައިން ވަސީމް 21 September 2018, 20:21\nދިވެހި ރައްޔިތުން މިއަދު އިދިކޮޅު ކެންޑިޑޭޓް އިބްރާހިމް މުޙައްމަދު ސޯލިހައަށް ވޯޓްދޭންވީ ކޮރަޕްޝަނާއި، ފަސާދައާ ދެކޮޅަށް މަސައްކަތް ކުރައްވައި، ޤާނޫނުތައް ނަގަހައްޓާ ޤާނޫނީ ނިޒާމް ވަރުގަދަކޮށް ޤާނޫނު އަސާސީގެ ބާރު ދެމަހެއްޓެވުމަށް ކަމަށް ރައްޔިތުންގެ މަޖިލީހުގެ ދަނގެތީ ދާއިރާގެ މެމްބަރު އިލްހާމް އަހުމަދު ވިދާޅުވެއްޖެއެވެ.\nއިލްހާމް ނެރުއްވި ބަޔާނެއްގައި ވިދާޅުވެފައިވަނީ، މިސަރުކާރު ވެރިކަމަށް ގެނައުމަށް ޖާނާއި މާލުން ޤުރުބާންވި ޖުމްހޫރީ ޕާޓީ ކޯލިޝަނުން ބޭރުކުރުމަށްފަހު ދިވެހި ޖައްވަށް އަލިވިލިގެން ދިޔައީ އިންޒާރާއި ބިރުދެއްކުމުގެ ނުރައްކާތެރި ދުވަސްތަކެއް ކަމަށެވެ.\nއިލްހާމް ވިދާޅުވީ 2013 ވަނަ އަހަރު މިސަރުކާރު އިންތިޚާބު ކުރުމަށް ކުރެވުނު ބުރަ މަސައްކަތަށްފަހު، އޭރު ކޯލިޝަނުން ރައްޔިތުންގެ މަޖިލީހަށް އިންތިހާބުވުމަށްފަހު، ރައްޔިތުންގެ މަޖިލީހުގެ ރައީސް އިންތިޚާބު ކުރުމުގައި ސަރުކާރު ހިންގާ ޕާޓީން ވައުދުތަކާއި އަހުދުތަކާ ޚިލާފުވެ އަދި ކުރެވުނު ވައުދުތަކާއި، އަހުދުތަކާ ޚިލާފަށް ހީލަތްތެރިކަމާއެކު ކޯލިޝަން ރޫޅާލިކަމަށެވެ.\nރައީސް ޔާމީން ގެންދަވަނީ ޤާނޫނުތަކަށް ހިތުހުރިހާ ގޮތެއް ހަދައި އަދި ރައީސް ޔާމީންގެ ސިޔާސަތުތަކާއި ދެކޮޅުވާ ކޮންމެ މީހަކު، އަނބި ދަރިންނާއި އާއިލާއާއި ދުރުކޮށް، އެކަހެރިކޮށް އެއްވެސް ޤާނޫނީ އަސާސެއްނެތި، ޓެރަރިސްޓަކަށް ހަދަމުން ކަމަށް އިލްހާމުގެ ބަޔާނުގައި ވިދާޅުވެފައިވެއެވެ.\n2013 ވަނަ އަހަރު ރައީސް ޔާމީނަށް ބައިއަތު ހިފައި، ވޯޓުދިނުމަށް ދިވެހި ރައްޔިތުންގެ އަރިހުން އެދެވުނީތީ ނިހާޔަތަށް މައާފަށް އެދޭ ކަމަށާ އަދިއެކަމާ ހިތާމަކުރައްވާ ކަމަށް އިލްހާމް ވިދާޅުވިއެވެ.\nއޭގެ ތެރޭގައި މިސަރުކާރުން ވަނީ ޤައުމުގެ އަދުލުގެ ނިޒާމް ވިއްސިވިހާލި ކޮށްލައި، ރައްޔިތުންގެ މެދުގައި އަދުލު މިސަރުކާރުން އޮތީ އިންސާފު ޤާއިމްކުރުމުގެ ބާރަށް އޮތް އިތުބާރު ގެއްލުވާލާފައި ކަމާށާއި، ސަރުކާރުގެ ސިޔާސަތުތަކާ ޚިލާފު އެއްވެސް މީހަކަށް އިންސާފު ނުލިބޭނެކަން ޔަޤީން ކޮށްދީފައި ކަމަށް އިލްހާމްގެ ބަޔާނުގައި ވިދާޅުވެފަވެއެވެ.\nދިވެހި ކޮންމެ ރައްޔިތެއްގެ ހަޔާތަށް ދިމާވެފައިވާ ކަޅުއަނދިރި ނާމާންކަންނިމި އުޖާލާ ފާގަތި މުސްތަޤްބަލަކަށް އަލިވިލޭނީ ކެންޑިޑޭޓް ނަންބަރު2އިބްރާހިމް މުޙައްމަދު ސޯލިހަށް ވޯޓު ދެއްވައިގެން ކަމަށް އިލްހާމްގެ ބާޔަނުގައި ވިދާޅުވެފައިވެއެވެ.


Enme fahun Karthik Aaryan ves amilla Youtube Channel eh ufahdhanee\nއެންމެ ފަހުން ކާތިކް އާރިޔަން ވެސް އަމިއްލަ ޔޫޓިއުބް ޗެނަލެއް އުފައްދަނީ\nބޮލީވުޑުގެ އަރަމުން އަންނަ ޒުވާން ތަރި، ކާތިކް އާރިޔަން އަމިއްލަ ޔޫޓިއުބް ޗެނަލެއް އުފެއްދުމުގެ މަސައްކަތް ފަށައިފިއެވެ.\nއިންޑިއާގެ ނޫސްތަކުން ބުނާ ގޮތުގައި އެ ޗެނަލް ލޯންޗު ކުރަން ނިންމާފައި ވަނީ މިއަދެވެ.\nއުމުރުން 28 އަހަރުގެ ކާތިކް ވެސް ވަނީ އަމިއްލަ ޗެނަލެއް އުފެއްދުމުގެ މަސައްކަތް ކުރާކަމަށް ކުރިން ބުނެފައެވެ. އެގޮތުން ޔޫޓިއުބް ޗެނަލެއް އުފެއްދުމަކީ އޭނާ ކޮންމެ ދުވަހަކު އުޅެމުން އަންނަ ގޮތް ސަޕޯޓަރުންނަށް އެނގިގެންދާނެ ކަމެއް ކަމަށް އޭނާ ބުންޏެވެ.\nޔޫޓިއުބަކީ ވަރަށް ބޮޑު އޯޑިއަންސެއް އޮންނަ ތަނެއްް ކަމުން އޭނާ އުޅެމުން އަންނަ ގޮތް ފަސޭހަކަމާއެކު އެންމެންނަށް ެވެސް ބަލާލުމުގެ ފުރުސަތު ލިބޭނެ ކަމަށް ވެސް ކާތިކު ބުނެއެވެ.\nމީގެ ދުވަސްތަކެއް ކުރިން ބަތަލާ އާލިއާ ބަޓް ވެސް ވަނީ އަމިއްލަ ޔޫޓިއުބް ޗެނަލެއް ލޯންޗުކޮށްފައެެވެ. އެގޮތުން އޭނާ އަމިއްލަ ދިރިއުޅިމުގައި ކުރާ ކަންކަން އެ ޗެނަލް މެދުވެރިކޮށް ސަޕޯޓަރުންނަށް އަންގައެވެ.\nޔޫޓިއުބް ޗެނަލް ލޯންޗުކުރުމަށް ކެތްމަދުވެފައި ހުރި ކާތިކު އަންނަނީ އޭނާގެ ހުރިހާ ސޯޝަލް މީޑިއާ އެކައުންޓުތަކެއް އަމިއްލައަށް ބަލަހައްޓަމުންނެވެ. އެހެންކަމުން، ޔޫޓިއުބް ޗެނަލް ވެސް ބަލަހައްޓާނީ އޭނާ ކަމަށް ކާތިކް ބުންޏެވެ.\nގިނަ ބައެއްގެ މެދުގައި ކާތިކް މަގްބޫލުވީ މިދިޔަ އަހަރު ނެރުނު ފިލްމު "ސޯނީ ކޭ ޓީޓޫ ކީ ސްވީޓީ" ގައި މަސައްކަތް ކުރި ފަހުންނެވެ. އެފިލްމާއެކު ބޮލީވުޑުން ގިނަ ފުރުސަތުތަކެއް އޭނާއަށް ލިބެމުން އަންނައިރު އޭނާ މިހާރު އަންނަނީ "ޕައްތީ ޕަތްނީ އޯރު ވޯ" ގައި މަސައްކަތް ކުރަމުންނެވެ. އޭގެ އިތުރުން އިމްތިއާޒް އަލީގެ ކުރިއަށް އޮތް ފިލްމު "އާޖްކަލް2" އަކުން ވެސް އޭނާ ފެންނާނެއެވެ.\nބޮލީވުޑް މުނިފޫހިފިލުވުން ކާތިކް


Horizon kunfunyyah Hoadehdhoo in dheefaivaa bimuge musthaqbalakee kobaa?\nހޮރައިޒަން ކުންފުންޏަށް ހޯޑެއްދޫއިން ދީފައިވާ ބިމުގެ މުސްތަޤްބަލަކީ ކޮބާ؟\nގދ. ހޯޑެއްދޫގައި ފިޝަރީޒް ކޮމްޕްލެކްސްއެއް އެޅުމަށް 2005 ވަނަ އަހަރު ހޮރައިޒަން ފިޝަރީޒްއަށް ހަވާލުކޮށްފައިވާ މަޝްރޫޢުގެ ދަށުން މިހާތަނަށްވެސް އެތަނުގައި އެކަށީގެންވާ މަސައްކަތް ކޮށްފައެއް ނުވެއެވެ.\nހޯޑެއްދޫގައި ފިޝަރީޒް ކޮމްޕްލެކްސްއެއް އެޅުމުގެ އެއްބަސްވުމުގައި ފިޝަރީޒް މިނިސްޓްރީ އާއެކު ސަރުކާރުން ސޮއިކޮށްފައިވަނީ 8 ޑިސެމްބަރު 2005ގައެވެ.\nހޮރައިޒަންއާއެކު ވެފައިވާ އެއްބަސްވުމުގެ ދަށުން އެކުންފުންޏަށް ހޯޑެއްދޫއިން އަކަފޫޓެއް 15 ލާރީގެ ރޭޓުން 13.5 ހެކްޓަރުގެ ބިމެއް ވަނީ 25 އަހަރަށް ކުއްޔަށް ދީފައެވެ. އަދި އެއްބަސްވުމުގެ ދަށުން 3000 ޓަނުގެ ކޯލްޑް ސްޓޯރޭޖަކާއި 160 ޓަނުގެ ބްރައިން ޓޭންކެއް އަދި 50 ޓަނުގެ ޕްލާންޓެއް އެކުންފުނިން ޤާއިމުކުރަންޖެހެއެވެ.\nފެކްޓްރީގެ މަސައްކަތް އެއްކޮށް ނުނިމި ބޮޑު ކަންބޮޑުވުންތަކެއް!\nހޯޑެއްދޫ މަސް ފެކްޓްރީ އެޅުމަށް ހޮރައިޒަންއަށް ހަވާލުކޮށްފައިވާ މަސައްކަތް ނުނިމި އޮންނަތާ އެތައް ދުވަހެއް ވެފައިވާއިރު ތަނުގައި އެކަށީގެންވާ މަސައްކަތެއް ކޮށްފައިނުވެއެވެ. އެކަމާއި ގުޅިގެން މީގެ ކުރިން ރައްޔިތުންގެ މަޖިލީހުގެ މަޑަވެލީ ދާއިރާގެ މެންބަރު ފިރުޝާން ވަނީ ކުރީގެ ފިޝަރީޒް މިނިސްޓަރާ ސުވާލު ކުރައްވާފައެވެ.\nމެންބަރު ފިރުޝާން ކުރެއްވި ސުވާލަކީ ހޯޑެއްދޫ މަސް ފެކްޓްރީ ނިންމުމަށް އެއްވެސް މުހުލަތެއް ދީފައިވޭތޯއެވެ. އަދި މިނިސްޓްރީއާއި ހޮރައިޒަންއާ ދެމެދު ހެދިފައިވާ އެއްބަސްވުމާ އެކުންފުނިން ހިލާފުވެފައިވޭތޯއެވެ.\nއެއްބަސްވުމުގެ ތަފުސީލުތައް ދެއްވަމުން އޭރުގެ ފިޝަރީޒް މިނިސްޓަރު ޒަހާ ވަޙީދު ރައްޔިތުންގެ މަޖިލީހުގައި ވިދާޅުވީ ރާއްޖޭގައި ކަޅުބިލަމަހުގެ ސިނާއަތް ތަރައްޤީ ކުރުމުގެ މަޝްރޫޢުގެ ދަށުން ރާއްޖެ، ހަތަރު ޒޯނަކަށް ބަހާލައިގެން ކުރި މަސައްކަތުގައި ބީލަން ކާމިޔާބުކޮށް، ޒޯން ތިނެއްގެ މަސް ގަނެ ޕްރޮސެސްކޮށް އެކްސްޕޯޓުކުރުމުގެ މަސައްކަތް 10 ސެޕްޓެމްބަރު 2003 ގައި ހަވާލުކުރީ ހޮރައިޒަން ފިޝަރީޒްއާ ކަމަށެވެ.\nއަދި ފަހުން ޒޯން ތިނެއް އަދި ހަތަރެއް އެއްކޮށްލައި، މުޅި އެ ސަރަޙައްދުގެ މަސް ގަނެ އެކްސްޕޯޓުކުރުމަށް އެ ކުންފުންޏާ ހަވާލުކުރެވުނު ކަމަށެވެ. އަދި ހޯޑެއްދޫގައި މަސް ގަންނަ ސެންޓަރެއް ހެދުމަށް ޖުމްލަ 13.5 ހެކްޓަރުގެ ބިން، 8 ޑިސެމްބަރު 2005 ގައި ހޮރައިޒަންއާ ހަވާލުކުރެވުނުކަމަށްވެސް މިނިސްޓަރު ވިދާޅުވިއެވެ.\nއެ ބިން ތަރައްޤީކުރަން ހޯޑެއްދޫ ކައުންސިލުން ބޭނުންވޭ!\nހޯޑެއްދޫ ހޮރައިޒަން ފިޝަރީޒްގެ މަސައްކަތްތައް ނުފެށި ލަސްވާ ސަބަބެއް ސާފުކޮށްލުމަށް "ވޮއިސް" ގެ ފަރާތުން ހޯޑެއްދޫ ކައުންސިލާއި ސުވާލުކުރުމުން ހޯޑެއްދޫ ކައުންސިލްގެ ރައީސް ޙުސައިން ވާރިޝް ވިދާޅުވީ، ހޮރައިޒަން ފިޝަރީޒްއާއި ވިލާ ޝިފިންގެ އިސްމީހުންނާ ބައްދަލުކޮށް މިއަހަރު ތެރޭގައި އެތަން އޮޕަރޭޝަނަށް ގެންނަން އެދިފައިވާނެ ކަމަށެވެ. ވާރިޝް ވިދާޅުވީ، ހޮރައިޒަން ފިޝަރީޒް އޮޕަރޭޝަނަށް ގެނައުމަށްޓަކައި އެ ކުންފުންޏާއި ގުޅިގެން ތައްޔާރުވަމުންދާ ކަމަށް މިނިސްޓަރު ވިދާޅުވެފައިވާ ކަމަށެވެ.\nވާރިޝް އިތުރަށް ވިދާޅުވީ، ކައުންސިލުންވެސް ބޭނުންވަނީ ވީހާވެސް އަވަހަށް އެތަން އޮޕަރޭޝަނަށް ގެނައުމަށް ކަމަށާއި، ތަނުގައި ވަޒީފާ އަދާކުރާ މުވައްޒަފުންނަށް ކޮވިޑާއި ގުޅިގެން ދަތިތަކެއް ކުރިމަތިވެފައިވާ ކަމަށެވެ.\nކޮވިޑާއި ގުޅިގެން އެތަނުގައި މަސައްކަތްކުރާ މުވައްޒަފުންގެ މުސާރަ ވަނީ ކުޑަކޮށްފައެވެ. ކޮވިޑްގެ ސަބަބުން އެތަނުގައި މަސައްކަތްކުރާ މުވައްޒަފަކަށް ލިބެނީ 1000 ރުފިޔާގެ މުސާރައެކެވެ.\nވާރިޝް ވިދާޅުވީ، ހޮރައިޒަން ފިޝަރީޒްގެ ބިން އެކައުންސިލުގެ ބެލުމުގެ ދަށަށް އައުމުން ކައުންސިލުގެ ބޮޑު ޕްލޭނެއް އެތަނަށް އެބައޮތް ކަމަށާއި، ކައުންސިލަށް ލިބުމުން ދެތިން އަހަރު ދުވަހުގެ ތެރޭގައި ތަން އޮޕަރޭޝަނަށް ގެނެވޭނެ ކަމަށެވެ. އަދި ހޮރައިޒަން ފިޝަރީޒްގެ ބިން ކައުންސިލަށް ނުލިބިއްޖެ ނަމަ ބަދަލު ހޯދަން ކޯޓަށް ދާނެ ކަމަށްވެސް ވާރިޝް ވިދާޅުވިއެވެ.\n"އެތަން އޮޕަރޭޝަނަށް ގެނައުމަށް އިންވެސްޓުކޮށްދޭނެ މީހުންވެސް އެބަތިބި. އަސްލު އިންވެސްޓަރުން ބޮޑަށް ޖެހިލުންވަނީވެސް ތަނުގެ ބިން ބޮޑުކަމުން. 13 ހެކްޓަރުގެ ބިން ހޯޑެއްދޫ ބިމުގެ އަކަފޫޓުގެ ރޭޓަކަށް ހަދާއިރު ދޭން އެބަޖެހޭ ދިހަ މިލިއަން ރުފިޔާ. އެހާބޮޑު ބިމަކަށް ބޭކާ\nމީގެ އަހަރުތަކެއްގެ ކުރިން ހޮަރައިޒަން ކުންފުންޏަށް ހަވާލުކުރި މި ބިން ތަރައްގީކޮށް ނުނިމެނީ ކީއްވެގެންތޯ އެކުންފުނިންވެސް މިހާތަނަށް ހާމަކޮށްފައެއް ނުވެއެވެ. ހޮރައިޒަންގެ ބެލެނިވެރި ވިލާ ކުންފުނީގެ އެހެން ބައެއް ޕްރޮޖެކްޓްތައް ފަދައިން، މިކަން ނުނިމި ގިނަ އަހަރުތަކެއް ވެފައިވާއިރު އެކަމުގެ ގެއްލުން ކުރަމުންދަނީ އާއްމު ފަރުދުންނަށެވެ. ވަށާޖެހޭ އިޤުތިޞާދީ ތަރައްޤީއަކަށް އެދި ގޮވަމުންެދާ ހޯޑެއްދޫގެ އާންމު ރައްޔިތުންނަށެވެ.


SunOnline: Hajj corporation ah agent in kanda alhaifi\nހައްޖު ކޯޕަރޭޝަނަށް އެޖެންޓުން ކަނޑައަޅައިފި\nއައިޝަތު ފަރީޙާ 10 Jul 2019, 16:12\nހައްޖު ކޯޕަރޭޝަނުގެ ހަވާލުގައި ހައްޖަށް ދިޔަ ހައްޖުވެރިންތަކެއް -- ސަން ފޮޓޯ/ ފަޔާޒު މޫސާ\nހައްޖު ކޯޕަރޭޝަނުގެ މަސައްކަތްތަކާއި ހިދުމަތްތައް މާކެޓުކޮށް ފުޅާ ކުރުމަށް އެޖެންޓުންނާ އެކު ސޮއިކޮށްފި އެވެ.\nމިއަދު އެކޯޕަރޭޝަނުން ވަނީ ބ. ތުޅާދޫ، ފ. ނިލަންދޫ، ލ.އިސްދޫ، ބ. އޭދަފުށި، ރ. އިނގުރައިދޫ އަދި ތ. ވޭމަންޑޫ ދާއިރާއަށް އައްޔަން ކުރި އެޖެންޓުންނާ އެކު ސޮއިކޮށްފަ އެވެ.\nހައްޖު ކޯޕަރޭޝަންގެ މެނޭޖިންގް ޑިރެކްޓަރު އިސްމާއިލް ހަމީދު ވިދާޅުވީ އެ ކޯޕަރޭޝަނުގެ ހިދުމަތްތައް މާކެޓު ކުރުމަށް އެޖެންޓުން ހަމަހެއްސީ ރައްޔިތުންނަށް ހައްޖު ކޯޕަރޭޝަންގެ ހިދުމަތްތަކާއި މަޢުލޫމާތު ފަސޭހަކަމާ އެކު ފޯރުކޮށްދިނުމަށް ކަމަށެވެ.\nއޭޖެންޓުން އައްޔަންކުރެވިފައި ވަނީ ހުޅުވާލެވިގެން އިއުލާން ކުރުމަށްފަހު އެވެ. މާލެ، ހުޅުމާލެ، ވިލިމާލެ ފިޔަވައި ދެން އެހެން ހުރިހައި އިންތިހާބީ ދާއިރާތަކަކުން އޭޖެންޓުން އައްޔަންކުރުމަށް ނިންމަވާފައިވާ ކަމަށް އެމްޑީ ވިދާޅުވި އެވެ.\nއެމްޑީ ވިދާޅުވީ އޭޖެންޓުންނަށް އެއްވެސް ސިފައެއްގައި ހައްޖު ކޯޕަރޭޝަންގެ ނަމުގައި ފައިސާގެ އެއްވެސް މުއާމަލާތެއް ނުކުރެވޭނެ ކަމަށެވެ. އަދި އޭޖެންޓުން އައްޔަންކުރުމުގެ ސަބަބުން އަތޮޅުތަކުގެ ރައްޔިތުންނަށް ހައްޖު ކޯޕަރޭޝަނުން ފޯރުކޮށްދޭ ހިދުމަތްތަކުގެ މައުލޫމާތު ފަސޭހައިން ލިބޭނެކަމަށް އުންމީދުކުރައްވާ ކަމަށާއި ކޯޕަރޭޝަންގެ ޚިދުމަތްތައް ބޭނުންކުރުމުގައި މިހާރަށް ވުރެ ބޮޑަށް އާންމުންނަށް ފަސޭހަވެގެންދާނެ ކަމަށް އެމްޑީ ހާމިދު ވިދާޅުވި އެވެ.\nބިޒްނަސް އެކްސްޕޯގައި 80 އަށްވުރެ ގިނަ ބައިވެރިން\nރެޑްވޭވުން ޝާޕްގެ މުޅިން އާ އައިޓަމްސްތަކެއް ތައާރަފްކޮށްފި


Vote Laan Dhaa Meehunah Hiley Dhathuraai, Keun - Vaguthu\nވޯޓުލާން ދާ މީހުނަށް ހިލޭ ދަތުރާއި ކެއުން\nޕާކިސްތާނުގައި މިއަދު ކުރިއަށްދާ ޢާންމު އިންތިޚާބުގައި ބައިވެރިވެ، ވޯޓުލާން ދާ މީހުނަށް ހިލޭ ދަތުރުކުރުމުގެ ފުރުސަތާއި ކެއުން ލިބޭގޮތް ހަމަޖައްސައިފިއެވެ.\nއެޤައުމުގެ ޤާނޫނު ހަދާ މަޖިލީހަށާއި ޕްރޮވިންސްތަކުގެ މަޖިލިސްތަކަށް މެންބަރުން އިންތިޙާބު ކުރުމަށް ބާއްވާ މި އިންތިޙާބުގައި ވޯޓުލުމަށް އެޤައުމުގެ އެކި ސަރަޙައްދުތަކުގައި މިއަދު ވޯޓް ސްޓޭޝަންތައް ޤާއިމްކޮށްފައިވާއިރު، ޢާންމުންނަށް ފަސޭހަކަމާއި އެކު އެ ސަރަޙައްދުތަކަށް ގޮސް ވޯޓުލުމުގެ ކަންކަން ފަސޭހަކޮށްދިނުމުގެ ގޮތުން ހިލޭ ދަތުރާއި ކެއުން ލިބޭގޮތަށް އިންތިޒާމް ހަމަޖައްސާފައިވަނީ އެޤައުމުގެ ވިޔަފާރިވެރިން އިސްނަގައިގެންނެވެ.\nއެގޮތުން ޓެކްސީ ސެންޓަރުތަކުންނާއި ރެސްޓޯރެންޓުތަކުން، މިއަދަށް އިންތިޒާމްތަކެއް ހަމަޖައްސައި ވޯޓުލާން ދާ ފަރާތްތަކަށް ޚާއްސަކޮށްގެން ޙަރަކާތްތައް ހިންގަމުންދާއިރު، ގިނަ ބައެއްގެ ތަރުޚީބު މިކަމަށް ދަނީ ލިބެމުން ކަމަށް އެފަރާތްތަކުން ބުނެއެވެ. އަދި މިފަދަ އިންތިޒާމްތަކެއް ހަމަޖެހިފައިވުމުން، ގިނަ ބަޔަކު ވޯޓުލާން ދިއުމަށް ޝަޢުގުވެރިކަން ފާޅުކުރަމުންދާ ކަންވެސް އެފަރާތުން ފާހަގަކުރެއެވެ.\nދަތުރާއި ކެއުމުގެ އިތުރުން، މިއަދު ވޯޓުލާން ދާ ފަރާތްތަކަށް ޚާއްސަކޮށްގެން ބައެއް ފިހާރަތަކުން 50 އިންސައްތަ އާއި ހަމައަށް ޑިސްކައުންޓްދޭ ޕްރޮމޯޝަންތައްވެސް ކުރިއަށް ގެންދެއެވެ. އޭގެ ތެރޭގައި ފެޝަން ބްރޭންޑާއި ފަރުނީޗަރާއި އެފަދަ އެނޫންވެސް ތަކެތި، މިއަދު ވޯޓުލާ ފަރާތްތަކަށް އަގުހެޔޮކޮށް ވިއްކުމަށް ވަނީ ހަމަޖެހިފައެވެ.\nޕާކިސްތާނުގައި 86.9 މިލިއަނަށްވުރެ ގިނަ މީހުނަށް ވޯޓުލުމުގެ ހައްޤު ލިބިފައިވާއިރު، އޭގެ ތެރެއިން ދެބައިކުޅަ އެއްބަޔަށްވުރެ ގިނަ ފަރާތްތަކުން ވޯޓުލުމަށް ސަމާލުކަން ނުދޭކަން ކުރީގެ އިންތިޚާބުތަކުން ވަނީ ފާހަގަކުރެވިފައެވެ. އެހެންކަމުން ކުރިއަށް ހުރި އިންތިޚާބުތަކުގައި ޚާއްސަ ކަންތައްތަކެއް ރޭވުމަށް އެޤައުމުގެ ވިޔަފާރިވެރިންނާއި އަމިއްލަ ޖަމިއްޔާތަކުން ކުރިންވެސް ވަނީ ރާވާފައެވެ.\nމިއަދު އެޤައުމުގައި ބާއްވާ ޢާންމު އިންތިޚާބުގައި 12،570 ކެންޑިޑޭޓުން، އެކި ސަރަޙައްދުތަކުގެ މެންބަރުކަމަށް ވާދަކުރާއިރު، އޭގެތެރޭގައި ޖުމުލަ 30 ސިޔާސީ ޕާޓީއެއްގެ ކެންޑިޑޭޓުން ހިމެނެއެވެ. މި އިންތިޙާބުގައި 85،000 ވޯޓު ސްޓޭޝަނެއްގައި ދަނީ ވޯޓު ލަމުންނެވެ. މި ވޯޓުގައި ކުރިލިބޭ ޕާޓީއެއްގެ ލީޑަރަކަށް އެޤައުމުގެ ބޮޑުވަޒީރުކަމުގެ މަޤާބު ލިބޭނެއެވެ.\nޕާކިސްތާނަށް މޯބައިލް ފޯނާއި ސިނގިރޭޓް އެތެރެ ކުރުން މަނާކޮށްފި


ކެޓްރީނާއަށް 24 ގަޑިއިރުގެ ތެރޭގައި މިލިއަން ފޮލޯވާސް\nއެންމެ ފުރަތަމަ އިންސްޓަގްރާމް ފޮޓޯ އަކީ ރާއްޖޭގެ މޫދެއްގެ ކައިރީގައި ނަގާފައިވާ ފޮޓޯއެއް\n29 އޭޕްރިލް 2017 | ހޮނިހިރު 19:33\nކެޓްރީނާ ކައިފް އެންމެ ފުރަތަމަ އިންސްޓަގްރާމަށް ލާފައިވާ ފޮޓޯ\nބޮލީވުޑްގެ ތަރި ކެޓްރީނާ ކައިފް އިންސްޓަރގްރާމް ބޭނުން ކުރަން ފެށިތާ 24 ގަޑިއިރު ނުވަނީސް އެއް މިލިއަން މީހުން އޭނާއަށް ފޮލޯ ކޮށްފިއެވެ. ކެޓްރީނާ ފާހަގަވެގެން ގޮސްފައިވަނީ އެހެން އެކްޓަރުންނާއި ތަފާތުކޮށް ސޯޝަލް މީޑިއާއާއި ބީރާއްޓެހި ފަންނާނެއްގެ ގޮތުގައެވެ. އޭނާ ފޭސްބުކް ބޭނުންކުރަން ފަށާފައިވަނީވެސް މިދިޔަ އަހަރު އޭނާ އުފަންދުވަހުގައެވެ. އޭނާގެ 33 ވަނަ އުފަންދުވަހުގެ މުނާސަބާގައި ފޭސްބުކް ބޭނުންކުރަން ފަށާފައިވަނީ މިދިޔަ ޖުލައި މަހުގެ 16 ގައެވެ.\nކެޓްރީނާ އެންމެ ފުރަތަމަ އިންސްޓަގްރާމް ފޮޓޯ އަކީ ރާއްޖޭގެ މޫދެއްގެ ކައިރީގައި ނަގާފައިވާ ފޮޓޯ އެކެވެ. އެއީ މަޝްހޫރު ޑިޒައިނަރު މަނީޝް މަލްހޯތުރާ އާއެކު ހާޕާ ބާޒާރް ބްރައިޑް އިންޑިއާ މެގަޒިންގެ ފޮޓޯ ޝޫޓަކަށް އައިސް ނަގާފައިވާ ފޮޓޯތަކުގެ ތެރެއިން ފޮޓޯއެކެވެ. އެ ފޮޓޯ އާއެކު ކެޓްރީނާ ވަނީ މިއީ މުޅިން އާ ފެށުމެއް ކަމަށް ބުނެފައެވެ. ކެޓްރީނާ އިންސްޓަގްރާމާ ގުޅުނުއިރު އޭނާގެ އެކައުންޓް ވަނީ ވެރިފައިވެސް ކޮށްފައެވެ.\nކެޓްރީނާއަށް އިންސްޓަގްރާމަށް އެންމެ ފުރަތަމަ މަރުހަބާ ކިޔާފައިވަނީ އޭނާގެ ކުރީގެ ލޯބިވެރިޔާ ސަލްމާން ޚާނެވެ. އެ ދެ ތަރިންގެ ޝޫޓް ކުރަމުން އަންނަ ފިލްމު "ޓައިގާ ޒިންދާހޭ" ގެ ޝޫޓިންގެ ތެރޭގައި ނަގާފައިވާ ފޮޓޯއެއް އިންސްޓަގްރާމަށް ލަމުން ސަލްމާން ވަނީ ކެޓްރީނާއަށް މަރުހަބާ ކިޔާ ކަމަށް ބުނެފައެވެ. ސަލްމާންގެ އިތުރުން ބަތަލާ އާލިއާ ބަޓް ވެސް ކެޓްރީނާ އިންސްޓަގްރާމާ ގުޅުމުން ކުރި ޕޯސްޓެއްގައި ވަނީ އެމީހުންގެ މަސައްކަތުން ކެޓްރީނާ އެންމެފަހުން އިންސްޓަގްރާމަށް ވެސް ގެނެވިއްޖެ ކަމަށެވެ.\nއިންސްޓަގްރާމާ ގުޅުމަށްފަހު މީޑިއާ ތަކަށް މައުލޫމާތު ދެމުން ކެޓްރީނާ ބުނެފައިވަނީ އޭނާ އިންސްޓަގްރާމާ ގުޅޭތީ އިންސްޓަގްރާމްގެ އިންޓަނޭޝަނަލް ޓީމެއް އެމެރިކާއިން އިންޑިއާއަށް ގޮސް ކުޑަ އިވެންޓެއް އިއްޔެ ބާއްވަން ރާވާފައި އޮތް ކަމަށެވެ. އެހެން ނަމަވެސް އެ އިވެންޓް ކެންސަލްވީ އެދުވަހަކީ ވިނޯދް ކަންނާ މަރުވި ދުވަސްކަމުގައިވާތީ އޭނާއަށް އިހުތިރާމް ކުރުމުގެ ގޮތުންކަމަށް ކެޓްރީނާ ބުނެފައިވެއެވެ.


Memory Card Gehllumun Mamma Aku Eyna Ge Dharifulhu Marailaifi - Vaguthu\nމެމޮރީ ކާޑު ގެއްލުމުން މަންމައަކު އޭނާގެ ދަރިފުޅު މަރައިލައިފި\nއެމެރިކާގެ ޗިކާގޯ ރައްޔިތެއް ކަމުގައިވާ އުމުރުން 37 އަހަރުގެ ފެލޮން ހެރިސް ނަމަކަށް ކިޔާ މީހަކު، އޭނާ ގެންގުޅޭ މެމޮރީ ކާޑު ގެއްލުމުން، 12 އަހަރުގެ ދަރިފުޅުގެ ބޮލަށް ބަޑި ޖަހައި މަރައިލައިފިއެވެ.\nމިދިޔަ ހޮނިހިރު ދުވަހުގެ ހެނދުނު ފެލޮންގެ އެސްޑީ މެމޮރީ ކާޑު ގެއްލުމުން، އޭގެ ކުރިން ރޭ އެ ކާޑު ނެގީ ކަމަށް ބުނެ އޭނާގެ 12 އަހަރުގެ ދަރިފުޅު، ކެޑެން އިންގުރާމް ކުށްވެރި ކުރިއެވެ.\nއަދި އެ މެމޮރީ ކާޑު ދިނުމަށް ދަރިފުޅު ގާތު އެދުނީ އޭނާގެ ބޮލުގައި ބަޑި ޖައްސާފައެވެ. އެތައް ފަހަރަކު މެމޮރީ ކާޑު ދިނުމަށް ބުނުމުން ވެސް ކެޑެން އެ މެމޮރީ ކާޑު ނުދެއެވެ. އެކަމުގެ ސަބަބުން އައި ރުޅީގައި ދަރިފުޅު ކެޑެންގެ ބޮލަށް ފެލޮން ވަނީ އެތައް ވަޒަނެއް އަމާޒު ކޮށްފައި ކަމަށް ކޯޓުގެ ފަރާތުން ވާހަކަ ދެއްކި މީހަކު ބުނެފައިވެއެވެ.\nއެންމެ ފުރަތަމަ ދަރިފުޅުގެ ބޮލަށް ބަޑި ޖެހި އަޑު ރިކޯޑު ކުރެވިފައިވާ ކަމަށާއި ދެވަނަ ފަހަރަށް ބަޑި ޖެހުމުގެ ކުރިން އައި ފޯނު ކޯލަކަށް ފެލޮން ޖަވާބު ދިން ކަމަށް ވެސް ކޯޓުން ބުނެފައިވެއެވެ.\nފޯނުން ވާހަކަ ދައްކައި ނިމުމަށްފަހު ދެވަނަ ފަހަރަށް ކެޑެންގެ ބޮލަށް ބަޑިޖެހިއެވެ. އޭރު ވެސް ކެޑެން ރޮމުން ރޮމުން އެ ކާޑު ވީ ތަނެއް އޭނާއަށް ނޭނގޭ ކަމަށް ބުނަމުން ދިޔައެވެ.\nކެޑެން މަރުވެފައި އޮއްވާ ފެނުނީ ބަދިގެ ތެރެއިންނެވެ. ކެޑެންގެ ބައްޕަ މިކަމާއި ބެހޭގޮތުން ބުނެފައިވަނީ ފެލޮން ކެޑެން ދެކެ ވަރަށް ލޯބިވާ ކަމަށާއި، ނަމަވެސް ނަފުސާނީ ބަލިތަކަކީ އެންމެން ވެސް ގަބޫލު ކުރަން ޖެހޭ ކަމެއް ކަމަށެވެ.\nފެލޮންއަށް ވަނީ ގަސްދުގައި މީހަކު މަރައިލި ކަމުގެ ތުހުމަތު ކުރެވި ހައްޔަރު ކުރެވިފައި ކަމަށް މީޑިއާ ރިޕޯޓްތަކުން ވަނީ ބުނެފައެވެ.\nސެޕްޓެމްބަރު 14, 2021 20:17\nއެމެރިކާ މީހަކު ނުވަތަ ހުޅަނގުގެ މީހަކު އިންސާނަކު ޙައްޤަކާ ނުލައި މަރައިފިނަމަ ޓެރަރިސްޓަކަށް ނުވި. އެވީ ނަފްސާނީ ބަލި ހުރި މީހަކަށް.\nއެހެނަސް އެމެރިކާނުން މެދުއިރުމައްޗާ އެކިއެކި ޤައުމުތަކަށް އަރާ، އެ ޤައުމުތަށް ނުޙައްޤުން އިސްތިޢުމާރުކޮށް، ތަންތަން ސުންނާފަތިކޮށް، ކުށެއް ނެތް އެތައް ބަޔަކު މަރާ ލޭއޮހޮރުވާ މަރަމުން ދާއިރު އެމީހުން ނުވޭ ޓެރަރިސްޓުންނަކަށް. އެއީ އެމީހުންނަށް ޙައްޤު ކަމެއް. ލޭބަލް ކުރަނީ "ސުލްޙަ ޤާއިމްކުރަން". އަޅެ ފަހެ މީހަކު އަޖައިބެއް ނުވާނެތަ؟\nއެކަމަކު ވެސް ޑިމޮކްރަސީގެ ބައްޕަ. އިންސާނީ ޙައްޤުތަކުގެ ބައްޕަ. އެބުނާ އަންހެނުންގެ ޙައްޤުތަކާ ކުޑަކުދިންގެ ޙައްޤުތަކުގެވެސް ބައްޕަ.\nދެން އަހަރުމެން ވެސް މިތިބެނީ އެމީހުން ދިން އެއްޗެއް ކައިގެން ދިން އެއްޗެއް ބޮއިގެން އެމީހުންނަށް ބުނިއްޔާ ބުނިގޮތެއް ހަދައިގެން. ހުންގާނުގެ ސަމުގާ އޮތީ އެމީހުން އަތުގާ. ދެން ބޭނުން އެއްޗެއް އަހަރުމެން ދިވެހިންނަށް ވެސް ހަދަމުން ދަނީ.....\nއަޅެ ފަހެ މިއީ ދޮގެއްތޯ؟


Kuree ge First Lady Fathun ge mainbafain ge handhaanugai elhi miskithah Maldive Gas in 2.5 million heydha kuri! | Mihaaru\nފަސްޓް ލޭޑީ ފާތުންގެ މައިންބަފައިންގެ ހަނދާނުގައި ހުޅުމާލޭގައި އެޅި މިސްކިތް: އެ މިސްކިތަށް މޯލްޑިވް ގޭހުން 2.5 މިލިއަން ރުފިޔާ ހޭދަކުރި މައްސަލައެއް އަންނަނީ ބަލަމުން. --ފޮޓޯ/ޕީއެސްއެމް\nކުރީގެ ފަސްޓް ލޭޑީ ފާތުންގެ މައިންބަފައިންގެ ހަނދާނުގައި އެޅި މިސްކިތަށް މޯލްޑިވް ގޭހުން 2.5 މިލިއަން ހޭދަކުރި!\n05 މާޗް 2019 - 12:52 131 comments\nއެ މިސްކިތަށް މޯލްޑިވް ގޭހުގެ ބަޖެޓުން ބޮޑު ހޭދައެއް ކުރިކަން ފަޅާއެރީ، އެ ކުންފުނީގެ އެހެން މަޝްރޫއެއްގެ ނަމުގައި ގަނެފައިވާ ގިނަ އަދަދެއްގެ ސާމާނު، މިސްކިތް އިމާރާތްކުރި ސައިޓަށް ގެންގޮސްފައިވާ ކަމުގެ ލިއުންތަކަކުންނެވެ.\nމި ސަރުކާރުން މޯލްޑިވް ގޭހަށް އައްޔަންކުރި މެނޭޖިން ޑިރެކްޓަރު ޝަޒައިލް ސިޔާމް ވަނީ، އެ ލިއުންތަކާ ގުޅިގެން މިދިޔަ އަހަރު އެ ކުންފުނިން ހޭދަކުރި ގޮތުގެ އޮޑިޓެއް ހަދަން ހަވާލުކޮށްފަ އެވެ.\nތިނަދޫ ޕްރޮޖެކްޓުގެ ނަމުގައި ނަގާފައިވާ ސާމާނުތައް ޑައިވާޓްކޮށްފައި ހުރީ މިސްކިތް އަޅާ ހުޅުމާލޭ ސައިޓަށް. ސާބިތު ހެކި ވެސް އަޅުގަނޑުމެންގެ އަތުގައި އެބަހުރި. -- ޝަޒައިލް\nމޯލްޑިވް ގޭހާ ގުޅުމެއް ނެތް ގިނަ ކަންކަމަށް އެތަނުގެ ފައިސާ ހޭދަކޮށްފައިވާ ކަމުގެ ކަންބޮޑުވުން ފާޅުކުރައްވަމުން ޝަޒައިލް "މިހާރު" އަށް މިއަދު ވިދާޅުވީ ފަސްޓު ލޭޑީ ފާތުންގެ މައިންބަފައިންގެ ހަނދާނުގައި އިމާރާތް ކުރި މިސްކިތަކަށް މޯލްޑިވް ގޭހުން ހޭދަކުރަން ޖެހޭ އެއްވެސް ސަބަބެއް އެ ކުންފުނީގެ އެއްވެސް ލިއުމަކުން ސާފުވާން ނެތް ކަމަށެވެ. އެ ކުންފުނީގެ އިޖުތިމާއީ ޒިންމާގެ ދަށުގައި ވެސް މިސްކިތަށް ހޭދަކުރަން ބޯޑުން ނުވަތަ ކުންފުނީގެ މެނޭޖްމެންޓުން ނިންމާފައި ނުވާ ކަމަށް އޭނާ ވިދާޅުވި އެވެ.\nޔާމީންގެ ސަރުކާރުގައި މޯލްޑިވް ގޭހުގެ މެނޭޖިން ޑިރެކްޓަރަކީ އަބްދުﷲ މައުމޫން (ގޭސް މާނު) އެވެ. އޭނާ އަކީ ފާތުން ހިންގެވި ސޮދަގާތު ފައުންޑޭޝަންގައި ވެސް އެންމެ އިސްކޮށް އުޅުއްވި އެއް ބޭފުޅާ އެވެ.\nމޯލްޑިވް ގޭހުގެ ކުރީގެ މެނޭޖިން ޑިރެކްޓަރު މައުމޫން. މިސްކިތަށް މޯލްޑިވް ގޭހުން ހޭދަކުރިއިރު މެނޭޖިން ޑިރެކްޓަރަކަށް ހުންނެވީ އޭނާ. --ފޮޓޯ/މިހާރު\nޝަޒައިލް ވިދާޅުވި ގޮތުގައި ހުޅުމާލޭ މިސްކިތަށް މޯލްޑިވް ގޭހުން ހަރަދުކޮށްފައި ވަނީ ގދ. ތިނަދޫގައި އެ ކުންފުނިން ހިންގި ގޭސް ޕްލާންޓް މަޝްރޫއުގެ ނަމުގަ އެވެ. ތިނަދޫގައި ހަދަން ނިންމި އެ ކުންފުނީގެ އެންމެ ބޮޑު ގޭސް ޕްލާންޓުގެ ނަމުގައި ތަކެތި ގަނެފައިވީ ނަމަވެސް އެ ތަކެތި ތިނަދު އަށް ގެންގޮސްފައި ނުވާ ކަމަށް އޭނާ ވިދާޅުވި އެވެ.\n"ތިނަދޫ ޕްރޮޖެކްޓުގެ ނަމުގައި ނަގާފައިވާ ސާމާނުތައް ޑައިވާޓް ކޮށްފައި ހުރީ މިސްކިތް އަޅާ ހުޅުމާލޭ ސައިޓަށް. ސާބިތު ހެކި ވެސް އަޅުގަނޑުމެންގެ އަތުގައި އެބަހުރި،" ޝަޒައިލް ވިދާޅުވި އެވެ.\nމޯލްޑިވް ގޭހުގެ އެމްޑީ ޝަޒައިލް މިއަދު "މިހާރު" އާ ވާހަކަ ދައްކަވަނީ.\nއޭގެ ތެރޭގައި، އޭނާ ވިދާޅުވި ގޮތުގައި، މިސްކިތް ނަމުގައި މޯލްޑިވް ގޭހުން ހަދާފައިވާ ކޯޓޭޝަންތަކާއި ސާމާނުތައް މިސްކިތު ސައިޓަށް ގެންގޮސްފައިވާ ކަމުގެ ލިއުންތައް ވެސް އެބަހުއްޓެވެ.\n"ފެންނަން ހުރި ލިއުންތަކަށް ބަލާއިރު، 2.5 މިލިއަނަށް ވުރެ ބޮޑު ހޭދައެއް މި ކުންފުނިން ކޮށްފައިވޭ،" އޭނާ ވިދާޅުވި އެވެ.\nމޯލްޑިވް ގޭހުގެ ހޭދަތަކާ ގުޅޭ އޮޑިޓް ފަށައި ފާހަގަވި މައްސަލަތަކާ ގުޅިގެން ކުންފުނީގެ މެނޭޖަރަކު މިހާރު ވަނީ ސަސްޕެންޑްކޮށްފަ އެވެ. އެ ފިޔަވަޅު އެޅީ މި ހަފުތާގަ އެވެ.\nޝަޒައިލް ވިދާޅުވި ގޮތުގައި، މިސްކިތަށް އެ ކުންފުނިން ކުރި ހަރަދާ ގުޅޭ ގޮތުން މޯލްޑިވް ގޭހުގެ ބޯޑު މެމްބަރުންނަށް ވެސް މައުލޫމާތު ލިބިވަޑައިގެންފައި ނުވާ ކަން އެ ބޭފުޅުން ވަނީ ވިދާޅުވެފަ އެވެ. ކުންފުނީގެ ކަންކަމުގައި އަމަލީ ގޮތުން އުޅުއްވީ އޭރުގެ މެނޭޖިން ޑިރެކްޓަރު މާނު ކަމަށް، މިހާތަނަށް ލިބިވަޑައިގެންނެވި މައުލޫމާތަށް ބިނާކުރައްވައި، ޝަޒައިލް ވިދާޅުވި އެވެ.\n"ބައެއް މުވައްޒަފުންނާ ސުވާލުކުރުމުން އެބަ ބުނޭ، އެމްޑީގެ އިންސްޓްރަކްޝަނާ އެއްގޮތަށޭ މަސައްކަތް ކުރީ. އަންގާ ގޮތަކާ ދެކޮޅަށް ބަސް ބުނެފި ނަމަ ރެޒިގްނޭޝަން ލެޓާ މޭޒު މަތީގައި ބާވާށޭ ފަދަ ގޮތަކަށޭ ޖަވާބު ލިބޭނީ،" ޝަޒައިލް ވިދާޅުވި އެވެ.\nދެ ވަނަ ދައުރަކަށް ޔާމީން އިންތިޚާބު ކުރުމުގެ ކެމްޕޭނަށް މޯލްޑިވް ގޭހުން ބޮޑު ހޭދައެއް ކުރި ކަމުގެ ތުހުމަތު ވެސް ކުރެ އެވެ. އިންތިޚާބުން ޔާމީނަށް ނާކާމިޔާބުވެވަޑައިގަތުމާ އެކު މާނު ވަނީ އާއިލާއާ އެކު ރާއްޖެ އިން ބޭރަށް ވަޑައިގެންފަ އެވެ.\nމިސްކިތް އަޅަން މޯލްޑިވް ގޭހުން ހަރަދުކުރި މައްސަލަ އެންޓި ކޮރަޕްޝަން ކޮމިޝަނުން ވެސް އަންނަނީ ތަހުގީގު ކުރަމުންނެވެ. އެކަމާ ގުޅުން ހުރި ލިޔެކިޔުންތަކެއް ވެސް އެ ކޮމިޝަނަށް ވަނީ ގެންގޮސްފަ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ކޮރަޕްޝަން ރައީސް އަބްދުﷲ ޔާމީން ކުރީގެ ފަސްޓް ލޭޑީ ފާތުމަތު އިބްރާހީމް މޯލްޑިވް ގޭސް ހުޅުމާލެ މިސްކިތްތައް ޝަޒައިލް ޝިޔާމް (އެމްޑީ، މޯލްޑިވް ގޭސް)


Game of Thronesge fahun dhehki episodeaa hedhi Starbucks ah 2.3...\nގޭމް އޮފް ތްރޯންސްގެ ފަހުން ދެއްކި އެޕިސޯޑާ ހެދި ސްޓާބަކްސް އަށް 2.3 ބިލިއަން ގެ ފައިދާއެއް\n48 ގަޑިއިރު ތެރޭގައި 193،000 ފަހަރު ވަނީ ސްޓާބަކްސް ހޭޝްޓެގްގެ ގޮތުގައި ބޭނުން ކޮށްފައި\nކ. މާލެ | 8 މެއި 2019 | ބުދަ 14:37 | 6,149\nސްޓާބަކްސް ކޮފީތަށި ޑަނޭރެސް ޓަގޭރިއަން ކުރިމަތީގައި - ވީޑިއޯ ސްކްރީން ޝޮޓް\nއެޗްބީއޯ އިން ދައްކާ މަޝްހޫރު ޓީވީ ސީރީޒް "ގޭމް އޮފް ތްރޯންސް" ގެ ފަހު ސީޒަން، މިދިޔަ އެޕްރީލް މަހުގެ 14 ގައި ވަނީ ފެށިފައެވެ.\nސީޒަން 8 ގެ ހަތަރު އެޕިސޯޑު މިހާތަނަށް ވަނީ ދައްކާފައެވެ. އާދީއްތަ ދުވަހުގެ ރޭ ދެއްކި ހަތަރު ވަނަ އެޕިސޯޑާއެކު އެތައް ބައެއްގެ ފާޑު ކިޔުމާއި ޖޯކު ޖެހުން އެ އެޕިސޯޑަށް އަމާޒު ވިއެވެ.\nއެ އެޕިސޯޑުގެ މަންޒަރެއްގައި ޑަނޭރެސް ޓަގޭރިއަން އިށީދެގެން އިންނަ މޭޒު ކައިރީގައި ސްޓާބަކްސްގެ ކޮފީތަށި ވަރަށް ރީތި ކޮށް ފެންނަން ހުރެއެވެ. އެކަމަކު އެ މަންޒަރު އެޕިސޯޑު ބެލި އެންމެނަކަށް އަޅައެއް ނުގަތެވެ.\nއެންމެންނަށް އަޅައިގަންނަން ފެށީ އެ ވާހަކަ ސޯޝަލް މީޑިއާގައި ދެކެވެމުން ފެށުމުންނެވެ.\nގޭމް އޮފް ތްރޯންސް އަކީ އެތައް އަހަރެއްގެ ކުރީގެ ވާހަކައެއްގެ މައްޗަށް ބިނާކޮށް އުފައްދާ ސީރީޒްއެކެވެ. އެހެން ކަމުން ވިހި ވަނަ ގަރުނުގައި ވުޖޫދަށް އައިސްފައިވާ ސްޓާބަކްސްގެ ކޮފީ ތައްޓެއް އެ ސީރީޒްއިން ފެނުން އެއީ އެމީހުންނަށް ބަލައިގަނެވޭ ކަމަކަށް ނުވިއެވެ.\nމިކަމާއި ގުޅިގެން ދުނިޔޭގެ އެކި މީޑިއާތަކަށް އެވާހަކަ އެރިއެވެ. އަދި އެތައް މީޑިއާއަކާ ގޭމް އޮފް ތްރޯންސްގެ ޓްވިޓާ އެކައުންޓުން ވަނީ ޑަނޭރެސް އޯޑަރ ކުރީ ހަރބަލް ޓީއަކަށް ކަމަށާއި ކޮފީއަކަށް ނޫން ކަމަށް ބުނެ ޓްވީޓް ކޮށްފައެވެ. އަދި ސްޓާބަކްސް އިން ވެސް ވަނީ އެކަމާއި ގުޅިގެން ޑަނޭރެސް "ޑްރެގަން ޑްރިންކް" އޯޑަރ ނުކުރީތީ ހައިރާން ވެފައިވާ ކަމަށް ބުނެ ޓްވީޓެއް ކޮށްފައެވެ.\nއެޗްބީއޯ އިން ފަހުން ވަނީ ސްޓާބަކްސްގެ ކޮފީ ތަށި ފެންނަ މަންޒަރުން އެ ކޮފީތަށި "ޑިޖިޓަލީ" ނަގާފައިވާ ކަން ހާމަކޮށްފައެވެ.\nކޮފީ ތަށި ނެގުމަށް ފަހު އަލުން އެމަންޒަރު ފެންނަ ގޮތް\nސްޓާބަކްސްގެ ކޮފީތަށި ގޭމްއޮފް ތްރޯންސްގެ އެޕިސޯޑުން ފެނުމުން އެންމެ ބޮޑު ފައިދާއެއްވީ އެ ކުންފުންޏަށެވެ. އެ ކުންފުންޏަށް ވަނީ އެއްވެސް އަގަކާ ނުލާ އިސްތިހާރު ވެވިގެން 2.3 ބިލިއަން ޑޮލަރުގެ އިސްތިހާރެއްވެވިފަ އެވެ.\nއާދީއްތަ ދުވަހު ދެއްކި އެ އެޕިސޯޑާއެކު 48 ގަޑިއިރު ތެރޭގައި 193،000 ފަހަރު ވަނީ ސްޓާބަކްސް އަދި ގޭމް އޮފް ތްރޯންސް ހޭޝްޓެގްގެ ގޮތުގައި ސޯޝަލް މީޑިއާގައި ބޭނުން ކޮށްފައެވެ. މިއީ ސްޓާބަކްސް ކުންފުންޏަށް ލިބުނު ބޮޑު ކުރި އެރުމެކެވެ.\n2010 ވަނަ އަހަރު ފެށި ސީރީޒް،ގޭމް އޮފް ތްރޯންސްގެ ދެން ބާކީ އޮންނާނީ އެންމެ ދެ އެޕިސޯޑެވެ. އެ ސީރީޒް އެއްކޮށް ނިންމާލާނީ މިމަހުގެ 19 ވަނަ ދުވަހުއެވެ.


ކޮވިޑް19: މެކްޑޯނަލްޑްސް ކިޔުގައި ވެސް ސޯޝަލް ޑިސްޓެންސިންގ – Dhen.mv\nކޮވިޑް19: މެކްޑޯނަލްޑްސް ކިޔުގައި ވެސް ސޯޝަލް ޑިސްޓެންސިންގ\nMarch 21, 2020 - 5:42 pm\nދުނިޔޭގައި ހަލުވިކަމާއެކު ފެތުރެމުން އަންނަ ކޮރޯނާ ވައިރަސް ފެތުރުން ކުޑަ ކޮށް، ރައްކާތެރިވުމުގެ ގޮތުން މެކްޑޯނަލްޑްސް ގެ ކިޔުގައިވެސް އިޖުތިމާއީ ދުރުމިން ނުވަތަ ސޯޝަލް ޑިސްޓެންސިން ކަށަވަރުކޮށްފިއެވެ.\nދުނިޔޭގެ އެންމެ މަޝްހޫރު ފާސްޓް ފުޑް ވިއްކާ ތަންތަނުގެ ތެރޭގައި ހިމެނޭ މެކްޑޮނާލްޑްސް އިން ވަނީ ކަސްޓަމަރުން ކިޔުގައި ތިބެންވީ ހިސާބު ފާހަގަކޮށްދީފައެވެ.\nމެކްޑޮނާލްޑްސް އަށް ޒިޔާރަތްކުރި މީހަކު މީސް މީޑިއާގައި ހިއްސާކުރި ފޮޓޯއަކުން ފެންނަ ގޮތުގައި ކިޔުގައި ތިބެންވީ ހިސާބު ފާހަގަކޮށް ތިން ޓައިލްސްގެ ދުރުމިނުގައި ރަތްކުލައިގެ ޓޭޕް އަޅައި ފާހަގަ ކޮށްފައިވެއެވެ. ރަތް ޓޭޕް އަޅައި ފާހަގަ ކޮށްފައިވާ ގޮޅިތަކަކީ މީހުން ތިބެންވީ ހިސާބެވެ. ފޮޓޯ މީސް މީޑިއާގައި ހާމަކުރި ފަރާތުން ހާމަކޮށްފައިވާ ގޮތުގައި ތިބެންވީ ހިސާބު މެކްޑޯނަލްޑްސް ގެ ސްޓާފުން ބުނެދީފައެއް ނުވެއެވެ. ނަމަވެސް އެގޮތަށް ރަތް ކުލައިން ގޮޅި ފާހަގަކޮށްފައި ހުރުމުން ކޮންެމެ މީހަކަށް ވެސް އެނގެންވާނެ ކަމަށް އޭނާ ބުނެފައިވެއެވެ.\nހަލުވިކަމާއެކު ފެތުރެމުންދާ ކޮރޯނާ ވައިރަަހާއެކު މެކްޑޯނަލްޑްސް އިން ވަނީ އެމީހުންގެ ހުރިހާ ޑައިން އިން ތަކެއް ކެންސަލްކޮށް ކުޑަކުދިން ކުޅޭ ސަރަހައްދުތައް ވެސް ބަންދުކޮށްފައެވެ.\nސޯޝަލް ޑިސްޓެންސިން އަކީ ބަލިތައް ފެތުރުން ކޮންޓްރޯލް ކުރުމަށްތަކައި އެކަކު އަނެކަކައި އެކަށީގެންވާ ދުރުމިނެއްގައި އުޅުމެވެ. މި ގޮތުން އެކަކު އަނެކަކާއި ދޭތެރޭ ހަ6ފޫޓު ނުވަތަ މަދުވެގެން3ފޫޓުގެ ދުރުމިނެއް ބެހެއްޓުމަށް ޑޮކްޓަރުން އިރުޝާދުދެއްވައެވެ.


މި ލިޔުމަކީ ހިތާމަނުކުރާށެވެ! ސިލްސިލާގައި ހިމެނޭ 35 ލިޔުމުގެތެރެއިން 26 ވަނަ ލިޔުމެވެ.\nމުދަލާއި ދަރިންނާއި ގެދޮރާއި ހުނަރު ގައި ތިބާ އަށް ދެއްވާފައިވާ މިންވަރަށް ރުހެން ޖެހެއެވެ.\nފަހެ، ތިމަންރަސްކަލާނގެ ކަލޭގެފާނަށް ދެއްވި ކަންކަމުގައި ހިފަހައްޓަވާށެވެ! އަދި شكر ކުރާ މީހުންގެ ތެރެއިން ކަލޭގެފާނު ވެވަޑައިގަންނަވާށެވެ! ( سورة الأعراف 144 )\nއިސްލާމް ދީނުގެ އެންމެ ކުރީ ޖީލުތަކުގައި، ތަޤުވާވެރި މީހުންނާއި، ޢިލްމުވެރިންގެ ތެރޭގައި ގިނައީ ފަޤީރުންނެވެ. އެހެން އެކަން އޮތް ކަމުގައި ވީނަމަވެސް އެބޭކަލުން ދިރިއުޅުއްވީ ކާމިޔާބު އަދި މުޅި އިންސާނިއްޔަތަށް މަންފާ ކުރާ ދިރިއުޅުމެކެވެ. އެހެނީ އެބޭކަލުންނަށް ދެއްވާފައިވާ ހުރިހާ ނިޢުމަތްތަކެއްގެ ބޭނުން ހިއްޕަވައި، އެބޭކަލުންގެ ވަގުތު ފައިދާ ކުރަނިވި ގޮތުގައި ހޭދަކުރެއްވިއެވެ. އެގޮތުން، އެބޭކަލުންވީ އެބޭކަލުންގެ ދިރިއުޅުމާއި، ވަގުތާއި ހުނަރުގައި ނިޢުމަތުން ފުރިގެންނެވެ.\nނަމަވެސް، މުދަލާއި، ދަރިންނާއި އަދި ހުރިހާ ނިޢުމަތްތަކެއް ލިބިމެ، މި ނިޢުމަތްތަކަކީ އެބައިމީހުންގެ އެކަނިވެރިކަމާއި ހަލާކުގެ އަސްލު ކަމުގައި ވެގެން ގޮސްފައިވާ ވަރަށް ގިނަ މީހުން ވެއެވެ. ސަބަބަކީ ހުރިހާ ވެސް ކަމަކީ ދުނިޔަވީ ކަންކަން ކަމުގައި ބަލައިގެން ދިރިއުޅުމެވެ. ދުނިޔޭގެ މަޝްހޫރު ޔުނިވާސިޓީ ތަކުން ޑިގްރީ ހާޞިލްކޮށްފައިވާ މީހުންގެ ދިރިއުޅުމަށް ބަލާށެވެ. އެމީހުންނަށް ދެއްވާފައިވާ ހުނަރާއި ޤާބިލުކަމުގެ ބޭނުން ނުކުރުމުގެ ސަބަބުން، އެމީހުންގެ ޢިލްމުވަނީ ބޭކާރު އެއްޗަކަށްވެފައެވެ. ހަމަ މިއާއެކު، އެމީހުންނަށްވުރެ މަދުން ޢިލްމު ލިބިފައިވާ މީހުން، އެމީހުންނަށް ދެއްވާފައިވާ ނިޢުމަތްތަކުގެ ބޭނުން ހިފައި، އަމިއްލަ ނަފްސަށާއި މުޖުތަމައަށް ފައިދާ ހުރި މީހުންނަށް ވެފައިވެއެވެ.\nތިބާއަކީ އުފާވެރިކަން ހޯދާ މީހެއް ނަމަ، މާތް ﷲ ދެއްވާފައިވާ، ރީތިކަމާއި، އާއިލާގެ ޙާލަތާއި، ތިބާގެ އަޑާއި، ތިބާ އަށް ކަންކަން ފަހުމުވާ މިންވަރާއި، މުސާރަ އާއިމެދު ހިތްހަމަ ޖައްސާށެވެ. އަދި ތިބާ އަށް ދެއްވާފައިވާ މިންވަރަށް ވުރެ މަދުން ލިބޭ ހާލަތްތަކުގައި ދިރިއުޅުން ޖެހިދާނެ ކަމަށް ހިޔާލަށް ގެނެސް ، އެކަމާއިމެދު ހިތްހަމަޖެހުމަށް ނަފްސު ތައްޔާރުކުރާށެވެ.\nއަންނަނިވި ބޭކަލުންގެ ލިސްޓަކީ އެބޭކަލުންނަށް ކުރިމަތިވީ ހުރަސް ތަކާއި އެކުވެސް އިސްލާމީ ތާރީޚުގައި ފާހަގަ ކުރެވިގެން ދިޔަ ބޭކަލުންނެވެ.\nއިބްނު ރަބާޙް އަކީ އެކަލޭގެފާނުގެ ޒަމާނުގައި ނަން މަޝްހޫރު ޢިލްމުވެރިއެވެ. އެކަލޭގެފާނަކީ މިނިވަން ކުރެވުނު އަޅެކެވެ. އަދި އެކަލޭގެފާނަކީ ވާގިނެތޭ ބަލި ޖެހިފައިވާ ބޭކަލެކެވެ.\nއަލް އަހްނަފް އިބްނު ގައިސް އަކީ، އެކަލޭގެފާނުގެ ކެތްތެރިކަމުގެ ސަބަބުން އަރަބިންގެ ތެރޭގައި މަޝްހޫރު ވެވަޑައިގެންނެވި ބޭކަލެކެވެ. މި މަޝްހޫރުކަން ހޯއްދެވީ، ބަލިމީހަކު ކަމުގައިވާ ޙާލުގައެވެ.\nއަލް އަމާޝް އަކީ އެކަލޭގެފާނުގެ ޒަމާނުގައި ހަދީޘް ޢިލްމުގެ މަޝްހޫރު ޢިލްމުވެރިއެކެވެ. އޭރު އެކަލޭގެފާނަކީ ލޮލުގެ ފެނުން ބަލިކަށި، ފަޤީރު އަދި މިނިވަން ކުރެވިފައިވާ އަޅެކެވެ. އެކަލޭގެފާނުގެ ހެނދުންކޮޅު ވީ ބާވެ ވީދިފައެވެ. އަދި ދިރިއުޅުއްވީ ވަރަށް ދަތި ހާލުގައެވެ.\nހަމައެހެންމެ، ކޮންމެ ރަސޫލަކީވެސް ކޮންމެވެސް އިރެއްގައި، ބަކަރި ހުއިހިއްޕެވި ބޭކަލުންނެވެ. ދާވޫދުގެފާނު ދަގަނޑުގެ މަސައްކަތް ކުރެއްވިއެވެ. ޒަކަރިއްޔާގެފާނު ވަޑާންކުރެއްވިއެވެ. އިދްރީސް ގެފާނު، ފެހުމުގެ މަސައްކަތް ކުރެއްވިއެވެ. އެހެނެއްކަމަކު އެބޭކަލުންވީ އެންމެ ހެޔޮ ލަފާ އިންސާނުން ކަމުގައެވެ.\nއެހެންކަމުން، ތިބާގެ އަގުވަނީ، ތިބާގެ ޤާބިލުކަމާއި، ހެޔޮ ޢަމަލާއި، އަޚްލާޤާއި، ތިބާ މުޖުތަމައަށް ކޮށްދޭ ޚިދުމަތުގައެވެ. ރީތި ކަމާއި، މުދާ ނުވަތަ އާއިލާ އަދި އެހެން ނިޢުމަތް ތަކުގެ ތެރެއިން ތިބާގެ އަތުން ގެއްލިފައިވާ ކަންކަމާއިމެދު ހިތާމަ ނުކުރާށެވެ. އަދި ﷲ ތިބާ އަށް ދެއްވި ނިޢުމަތްތަކާމެދު ރުހޭށެވެ.\nދުނިޔޭގެ ދިރިއުޅުމުގައި އެއުރެންގެމެދުގައި ދިރިއުޅުމުގެ ކަންތައްތައް ބެއްސެވީ ތިމަންރަސްކަލާނގެއެވެ. (سورة الزخرف 32 )\nއުޑުތަކާއި ދުނިޔޭގެ ތަނަވަސްކަން ހުރި ސުވަރުގެ މަތިން ތިބާގެ ނަފްސަށް ހަނދާން ކޮށްދޭށެވެ.\nދުނިޔޭގައި ބަނޑުހައިހޫނުކަމާއި، ހިތާމަ އާއި ބަލިމަޑުކަމާއި އަނިޔާ ތަހައްމަލް ކުރަންޖެހިއްޖެނަމަ، ސުވަރުގޭގެ ދާއިމީ އުފާވެރި ނިޢުމަތްތަކުގެ މަތިން ހަނދާން ކުރާށެވެ. މިގޮތަށް ވިސްނައިފިނަމަ، ތިބާއަށް ލިބޭ ގެއްލުންތަކަކީ ހަޤީޤަތުގައި ފައިދާ އެވެ. އުދަނގޫ ތަކަކީ ހަދިޔާ އެކެވެ. އެންމެ ހިކުމަތްތެރި މީހުންނަކީ، އާޚިރަތުގެ ދިރިއުޅުމަށްޓަކައި މަސައްކަތްކުރާ މީހުންނެވެ. އެހެނީ އެއީ މާ ހެޔޮވެގެންވާ އަބަދަށް ދެމިގެންވާ ހަޔާތެކެވެ. އަދި އެންމެ މޮޔަ މީހުންނަކީ، ދުނިޔޭގެ ހަޔާތަކީ އެމީހުންގެ ހުރިހާ އުއްމީދެއްވާ ތަން ކަމުގައި ދެކިގެން އުޅޭ މީހުންނެވެ. މުޞީބާތެއް ކުރިމަތިވެއްޖެނަމަ، އެންމެ ބޮޑަށް ހިތާމަ ކުރާނީ އެބައިމީހުންނެވެ. ދުނިޔެ މަތީގައި ލިބޭ ގެއްލުންތަކުން އެންމެ ބޮޑު އަސަރެއް ކުރާނީ އެބައި މީހުންނަށެވެ. އެހެނީ އެމީހުން ގެ އަގެއްނެތް ހަޔާތުގެ ބޭރުން އެހެން އެއްޗެއް އެމީހުންނަކަށް ނުފެނެވެ. އެމީހުންނަށް ފެންނަނީ އަދި ވިސްނަނީ ހަމަ އެކަނި ދުނިޔޭގެ ޙަޔާތާއި މެދުއެވެ. އެމީހުންގެ ލޯ ތަކުން މި ޖާހިލު ކަމުގެ ފަރުދާ ނަގައިފިނަމަ، އާޚިރަތުގެ އުފާވެރިކަމާއި، ހިތްހަމަޖެހުމާއި، ގަނޑުވަރުތަކުގެ ވާހަކަ އެމީހުންގެ އަމިއްލަ ނަފްސު އެމީހުންނަށް އަންގައިދޭނެއެވެ. ޤުރުއާނާއި ސުންނަތުގެ ޒަރީއާއިން އެބައިމީހުންނަށް ސުވަރުގޭގެ މަތިވެރި ނިޢުމަތްތައް ސިފަ ކުރެވިގެންދާ ހިނދު އެބައިމީހުން ކަނުލާ އަޑުއަހާނެއެވެ. އަހަރެމެން އެންމެ މުހިންމު ސަމާލުކަމެއް އެކަމަކަށް ދޭންޖެހޭ އަދި ގަދަ އަޅައި މަސައްކަތް ކުރުން އަމާޒުކުރަންޖެހޭ ޙަޔާތަކީ އެއީ އެވެ.\nސުވަރުގޭގެ އަހުލުވެރިންގެ ސިފަތަކުގެ ވާހަކަ ޒިކުރު ކޮށްލަމާ ހިނގާށެވެ. އެމީހުންނަށް ބަލިމަޑުކަމެއް ނުޖެހޭނެއެވެ. ހިތާމަ އެއް އެމީހުންނާއި ކައިރި ނުވާނެއެވެ. އެމީހުން މަރެއް ނުވާނެއެވެ. ތިބޭނީ ޒުވާން ކަމުގައެވެ. އަދި އެމީހުން ތިބޭނީ އެންމެ ފުރިހަމަ ރީތި ސާފު ފޭރާމުގައެވެ. އެމީހުން އުޅޭނީ ރީތި ގެ ތަކުގައެވެ. ސުވަރުގޭގެ ނިޢުމަތްތަކަކީ، ދުވަހަކުވެސް މީހަކު ލޮލުން ދެކެފައިނުވާ، ކަންފަތަކުން އަޑުއަހާފައިނުވާ އަދި އެއްވެސް އިންސާނެއްގެ ހިޔާލަށްވެސް ނާންނާނެ ފަދަ ނިޢުމަތްތަކެކެވެ. ސުވަރުގޭގެ ގަހެއްގެ ހިޔަލުގައި ދުއްވާފައި ދާ މީހާ ސަތޭކަ އަހަރު ދުއްވާފައި ދިޔަސް، އެގަހުގެ ހިޔާގަނޑުގެ ނިމުމާއި ހަމައަށް ވާޞިލެއް ނުވެވޭނެއެވެ.\nސުވަރުގޭގެ ކޯރުތަކަށް ބަދަލެއް ނާންނަ ގޮތުގައި ދެމިގެން ދެއެވެ. އުސް ގަނޑުވަރުތައް ވެއެވެ. މޭވާތައް އައި ފޯރާ ހިސާބުގައި ފަސޭހައިން ބިނދެވެއެވެ.\nفِيهَا عَيْنٌ جَارِيَةٌ ﴿١٢﴾ فِيهَا سُرُرٌ مَّرْفُوعَةٌ ﴿١٣﴾ وَأَكْوَابٌ مَّوْضُوعَةٌ ﴿١٤﴾ وَنَمَارِقُ مَصْفُوفَةٌ ﴿١٥﴾ وَزَرَابِيُّ مَبْثُوثَةٌ ﴿١٦﴾\nހިނގަހިނގާ ހުންނަ ފެންއާރެއް އެތާނގައިވެއެވެ. (12) އުފުލިގެންވާ ދާންތައް އެތާނގައިވެއެވެ. (13) އަދި ބެހެއްޓިގެންވާ ތަށިތައްވެސްމެއެވެ. (14) އަދި އެތުރިގެންވާ ބާލީސްތައްވެސްމެއެވެ. (15) އަދި ފެތުރިގެންވާ ދޫލަތައްވެސްމެއެވެ. (16) (سورة الغاشية)\nސުވަރުގޭގެ ނިޢުމަތްތަކަކީ އެންމެ ފުރިހަމަ ނިޢުމަތްތަކެވެ. ވީއިރު އަހަރެމެން މި ހަޤީޤަތާއިމެދު ވިސްނާ ފިކުރު ނުކުރަން ވީ ކީއްވެ ހެއްޔެވެ؟\nސުވަރުގެ އަކީ އަހަރެމެންގެ އެންމެ ފަހުގެ މަންޒިލް ކަމުގައި ވާނަމަ، އަދި އަހަރެމެން މާތް ﷲ ގެ ހަޟުރަތުން އެދެނީ ސުވަރުގޭގެ ނިޢުމަތްތައް ދެއްވުން ކަމުގައި ވާއިރު، ދުނިޔޭގައި ދިމާވާ ދަތި ތަކަކީ، އަހަރެމެން ހީކުރާ ވަރަށް ވުރެ މާ ކުޑަ ކަމެކެވެ. އެހެންކަމުން މުޞީބާތްތައް ޖެހިފައިވާ މީހުން ހިތްހަމަ ޖައްސާށެވެ.\nއޭ ފަޤީރު ޙާލުގައި ދިރިއުޅޭ މީހާއެވެ. އަދި މުޞީބާތް ޖެހިފައިވާ މީހާއެވެ. ހެޔޮ ޢަމަލުތައް ކުރުމުގައި ދެމިހުންނާށެވެ. އޭރުން މާތް ﷲ ގެ ސުވަރުގޭގައި ތިބާ އަށް ދިރިއުޅެވޭނެއެވެ.\nތިޔަބައިމީހުން ކެތްތެރިވިކަމަށްޓަކައި، ތިޔަބައިމީހުންގެ މައްޗަށް سلام ހުށްޓެވެ. ފަހެ، آخرة ގެ އުފާވެރި ގޮވަތީގެ މޮޅުކަމާއެވެ! (سورة الرعد 24 )


މަޖިލީހުގައި ރެސްޓޯރެންޓެއް، ފިހާރައެއް އަދި ޖިމެއް ހުޅުވަނީ | Sandhaanu\nމަޖިލީހުގައި ރެސްޓޯރެންޓެއް، ފިހާރައެއް އަދި ޖިމެއް ހުޅުވަނީ\nރައްޔިތުންގެ މަޖިލީހުގައި ރެސްޓޯރެންޓަކާއި ފިހާރައަކާއި، ޖިމެއް ހުޅުވާ ގޮތަށް ހަމަޖެހިފައި ވާކަމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު ވިދާޅުވަނީ މިއީ މަޖިލީހުގެ ސޯޝަލް ކްލަބުން އިސްނަގައިގެން ކުރާ ކަމެއް ކަމަށާއި މަޖިލީހުގެ ސޯޝަލް ކްލަބުގައި ތިބެނީ މަޖިލީހުގައި އެވަގުތެއްގައި ތިއްބަވާ މެންބަރުންނާއި މުވައްޒަފުންނެވެ. ނަމަވެސް މަޖިލީހުގެ ކުރީގެ މުވައްޒަފުންނާއި މެންބަރުން އެކްލަބުގައއި ބައިވެރ ވެވޭނެ ގޮތް ހަމަޖައްސަން މަސައްކަތް ކުރައްވަމުން ގެންދަވާ ކަމަށް ރައީސް ނަޝީދު ވިދާޅުވިއެވެ. އެގޮތުން ފިހާރައިގައި ލިބެން ހުންނާނީ ޖަލްސާތަކުގެ ޔައުމިއްޔާއާއި މަޖިލީހުން ފާސްކުރާ ޤާނޫނުތަށް ހިމެނޭ ފޮތްތައް ކަމަށާއި، ރެސްޓޯރެންޓްގައި ދާއިރާގެ ރައްޔިތުންނާއި ބައްދަލު ކުރުމުގެ ފުރުސަތު މެންބަރުންނަށް ލިބިގެން ދާނެ ކަމަށެވެ.\nރައްޔިތުން މަޖިލީހުގެ މެންބަރުންނަށް އޮފީސް މަސައްކަތް ކުރެވޭނެ ގޮތަށް މޭޒުކޮޅުތައް މިހާރު ތައްޔާރު ކުރެވި މެންބަރުންނަށް އަމިއްލަ މުވައްޒަފުންނާއެކު އެތަނުގައި މަސައްކަތް ކުރެވޭނެ އިނންތިޒާމް ވެސް ވަނީ ހަމަޖެހިފައެވެ. އަދި ހަމައެހެންމެ މަޖިލީހުގެ މުޤައްރިރުން މަސައްކަތް ކުރަން ޚާއްސަ ކެބިން ކޮޓަރިކޮޅުތައް ގާއިމުކޮށް ނިމިފައިވާ ކަމަށާއި ކޮންމެ ދުވަހެއްގައިވެސް ކޮމިޓީތައް ހިންގަވާނެ ގޮތާއި މަސައްކަތުގެ މިސްރާބު ކަނޑައަޅަން މެންބަރުންނަށް އިތުރަށް ފަސޭހަވެގެން ދާނެ ކަމަށް އުއްމީދު ކުރައްވާ ކަމަށެވެ.\nރައީސް ނަޝީދު ވިދާޅުވެފައި ވަނީ، މަޖިލީހުގެ މެންބަރުން ކުރައްވަމުން ގެންދަވާ ބުރަ މަސައްކަތް ރައްޔިތުން ވަރަށް ބޮޑަށް ބަލައިގަންނަ ކަމަށެވެ. ނަމަވެސް މިހާރު މަސައްކަތް ކުރާ މިންވަރަށް ވުރެ އިތުރަށް ފުޅާ ދާއިރާއެއްގައި މަސައްކަތް ކުރެއްވުމަށް އެމަނިކުފާނު އެދިވަޑައިގަނެއެވެ.


ސުޕްރީމް ކޯޓްގެ ޢަދަދު ހަތަކަށް އިތުރުކުރަން ފާސްކޮށްފި ސުޕްރީމް ކޯޓްގެ ޢަދަދު ހަތަކަށް އިތުރުކުރަން ފާސްކޮށްފި\nސުޕްރީމް ކޯޓްގެ ޢަދަދު ހަތަކަށް އިތުރުކުރަން ފާސްކޮށްފި\nސުޕްރީމް ކޯޓުގެ ފަސް ފަނޑިޔާރުން ---\nސުޕްރީމް ކޯޓްގެ ފަނޑިޔާރުންގެ އަދަދު7ފަނޑިޔާރުންނަށް ބަދަލުކުރުމަށް ކޯޓުތަކުގެ ގާނޫނަށް ސަރުކާރުގެ ފަރާތުން ހުށަހެޅި އިސްލާހު ރައްޔިތުންގެ މަޖިލީހުން ފާސްކޮށްފިއެވެ.\nސަރުކާރުގެ ފަރާތުން މެދު ހެންވޭރު ދާއިރާގެ މެންބަރު އަލީ އާޒިމް ހުށަހެޅުއްވި އިޞްލާޙު ފާސްވީ 74 މެންބަރުންގެ އިއްތިފާޤުންނެވެ. ސުޕްރީން ކޯޓްގައި މިހާތު ތިއްބަވަނީ5ފަނޑިޔާރުންނެވެ. އެ ޢަދަދު7އިތުރުކުރުމަށް ކޯޓްތަކާއި ބެހޭ ޤާނޫނަށް ހުށައެޅި އިޞްލާހު ފާސްކުރީ ދެ ފަނޑިޔާރުން އިތުރުވުން މާލީގޮތުން ދައުލަތަށް އަންނާނެ ބަދަލުތައް ފިނޭންސް މިނިސްޓްރީން އޮޅުންފިލުވުމަށްފަހުއެވެ. ފިނޭންސް މިނިސްޓްރީން ވަނީ ދެ ފަނޑިޔާރުން އިތުރުވުމަކުން އިތުރުވާ ޚަރަދުގެ ސަބަބުން ދައުލަތުގެ ބަޖެޓަށް ބުރަ ނާންނާކަމަށް ވިދާޅުވެފައެވެ.\nފިނޭންސް މިނިސްޓްރީން މަޖިލީހަށް ފޮނުވި މާލީ ހިސާބްތަކުގައި ވާގޮތުން ފަނޑިޔާރަކަށް މަހަކު ތިންލައްކަ ބާރަ ހާހަށް ވުރެ ގިނަ ރުފިޔާ ހަރަދުވާނެއެވެ. އެއީ އަހަރަކު 7.5 މިލިއަން ރުފިޔާއެވެ.\nމި ހަރަދުތަކުގެ ތެރޭގައި ފަނޑިޔާރުންނަށް ކާރު ހޯދުމަށާއި، ފަނޑިޔާރުންގެ އިދާރީ ކަންކަން ހަމަޖެއްސުމަށާއި، އޮފީހުގެ ސޯފާއާއި ގޭގެ ޚަރަދުތައްވެސް ވަނީ ހިމަނާފައެވެ. ބައެއް މެންބަރުން މިކަމާއި ކަންބޮޑުވުން ފާޅުކުރެއްވި ނަމަވެސް ޝަރުޢީ ދާއިޜާ އިޞްލާޙުކުރުމަކީ މިހާރުން މިހާރަށް ކުރަންޖެހޭކަމެއްކަމަށް ގިނަ މެންބަރުން ވަނީ ވިދާޅުވެފައެވެ.\nނަމަވެސް 2010 ވަނަ އަހަރުގެ އޮގަސްޓްމަހުގެ 10 ވަނަ ދުވަހު ދިވެހިރާއްޖޭގެ ކޯޓުތަކުގެ ޤާނޫނުގެ ދަށުން ސުޕްރީމްކޯޓުގެ ފަނޑިޔާރުންގެ އަދަދު ހަތަކަށް ބަދަލުކޮށް، އަލުން ފަނޑިޔާރުން އައްޔަންކުރެއްވިއެވެ. އެފަހަރު އުއްތަމަ ފަނޑިޔާރަކަށް އައްޔަންކުރެއްވީ އަހުމަދު ފާއިޒް ހުސައިންނެވެ.


Transfer talk: Griezmann Barcelona ah dhiumah Atletico dhekolhu! - 247.mv\n06:30 PM, Saturday 17, April 2021\nއެތުލެޓިކޯގެ ފްރާންސް ތަރި އެންޓޮއިން ގްރީޒްމަން-- ފޮޓޯ: ސްކައިސްޕޯޓްސް\nHulhukolhu 19:42 PM, Saturday 06, July 2019\nއެތުލެޓިކޯ މެޑްރިޑްގެ ފްރާންސް ތަރި، އެންޓޮއިން ގްރީޒްމަން އާއި ބާސެލޯނާއާ ދެމެދު ޓްރާންސްފަރ މަޝްވަރާތަކެއް ކުރެވިފައި ވަނީ، އެތުލެޓިކޯއަށް "ވަގަށް" ސިއްރުންކަމަށް ބުނެ އެކަމަށް ވަރަށް ބޮޑަށް އެ ކްލަބުން ފާޑުކިޔައިފިއެވެ.\nއެތުލެޓިކޯއިން ތުހުމަތުކޮށްފައިވާ ގޮތުން، ބާސާއިން ވަނީ، މިދިޔަ މާޗު މަހުގެ ތެރޭގައި ގްރީޒްމަންއާއެކު އެއްބަސްވުމަކަށް އައިސްފައެވެ. އަދި އެކަންކޮށްފައި ވަނީ، އެންމެ ފަހުގެ ޗެމްޕިއަންސް ލީގުން އެތުލެޓިކޯ ކެޓިތާ މާކަ ގިނަ ދުވަސްތަކެއް ނުވަނީސް ކަމަށާއި، ބާސާގެ މި އަމަލުގެ ސަބަބުން އެކްލަބަށް ދެވިފައިވާ ގަދަރާއި އިހްތިރާމަށްވެސް އަސަރުކޮށްފައިވާ ކަމަށެވެ.\nބާސާއާއެކު މަޝްވަރާތަކެއް ކުރިއަށް ގެންގޮސްފައި ވީ ނަމަވެސް، ގްރީޒްމަންއަށް އެތުލެޓިލޯއިން މިހާރު ވަނީ، ކްރިއަށް އޮތް ސީޒަނަށް ތައްޔާރުވުމުގެ ގޮތުން ކުޅޭ ޕްރީސީޒަން މެޗުތަކުގައި ބައިވެރިވުމަށް ޓީމާ ގުޅުމަށް އަންގައިފައެވެ.\nބާސެލޯނާ ސްޕެއިން ޓްރާންސްފަރ ޓޯކް


Ali Waheed bandhuga bahattaigen court ah haaziru kuran amureh nerefi | Jazeera\tއަލީ ވަހީދު ބަންދުގައި ބަހައްޓައިގެން ކޯޓަށް ހާޒިރުކުރަން އަމުރެއް - Jazeera\nއަލީ ވަހީދު ބަންދުގައި ބަހައްޓައިގެން ކޯޓަށް ހާޒިރުކުރަން ކޯޓު އަމުރެއް ނެރެފި\nއުމްނާ އިސްމާޢިލް November 30, 2021 87 views0\nކުރީގެ ޓޫރިޒަމް މިނިސްޓަރ އަލީ ވަހީދު -- ޖަޒީރާ ފޮޓޯ: އަހުމަދު ޝުރާއު\nކުރީގެ ޓޫރިޒަމް މިނިސްޓަރ އަލީ ވަހީދު ބަންދުގައި ބަހައްޓައިގެން ޝަރީއަތަށް ހާޒިރުކުރަން ކްރިމިނަލް ކޯޓުން އަމުރެއް ނެރެފިއެވެ.\nމިދިޔަ ފެބްރުއަރީ މަހު9ވަނަ ދުވަހު، ޖިންސީގޯނާގެ ދައުވާތަކެއް އުފުލާފައިވާ އަލީ ވަހީދުގެ ޕާސްޕޯޓް ދޫކޮށްލުމުގެ އަމުރާއި އެކު އޭނާ ވަނީ އިނގިރޭސި ވިލާތަށް ފުރާވަޑައިގެންފައެވެ. އޭނާގެ ޕާސްޕޯޓް ދޫކުރީ،4މަސްދުވަހަށް އަޑުބަރޭ ޖާމިނުވެގެންނެވެ.\nސުޕްރީމް ކޯޓުން ވަނީ އެ ކޯޓުގެ ހުރުމަތް ކަނޑާލި ކަމަށް ބުނެ،2މަސް ދުވަހާއި 12 ދުވަހުގެ ޖަލު ހުކުމެއްވެސް އޭނާގެ މައްޗަށް އިއްވާފައެވެ. އެ ހުކުމް ތަންފީޒު ކުރުމަށް އޭނާ ރާއްޖެ ގެނެސްދިނުމަށް ކަރެކްޝަނުން ވަނީ ފުލުހުންގެ ކިބައިން އެދިފައެވެ. މި މައްސަލައިގައި ފުލުހުންގެ ކޮމިޝަނަރ މުހައްމަދު ހަމީދު ވިދާޅުވީ އަލީ ވަހީދު ރާއްޖެ ގެނެވޭނީ އިނގިރޭސިވިލާތުން އޭނާ ޑީޕޯޓްކޮށްލުމުން ކަމަށެވެ\nއާދީއްތަ ދުވަހު ކްރިމިނަލް ކޯޓުގައި ކުރިއަށް ދިޔަ އަޑުއެހުމުގައި މައްސަލަ ބެއްލެވި ގާޒީ ހަސަން ސައީދު ނިންމެވީ ތިން ދުވަހުގެ ތެރޭގައި އަލީ ވަހީދު ކޯޓަށް ހާޒިރު ނުވެއްޖެނަމަ، އަޑުބަރޭއަށް ފިޔަވަޅު އެޅުމަށެވެ. އަދި މިފަދަ ފިޔަވަޅެއް އެޅުމުގެ ބޭނުމަކީ މުޖުތަމައުގެ މަސްލަހަތާއި ގާނޫނީ ވެރިކަން ނެގެހެއްޓުމަށްޓަކައި ޝަރުއީ ކޯޓުތަކުގެ އިތުބާރާ ގަދަރު ހިފެހެއްޓުމަށް ކަމަށް ގާޒީ ވިދާޅުވިއެވެ. އެދުވަހު ގާޒީ ވިދާޅުވީ އަލީ ވަހީދު ދެން ޝަރީއަތަށް ހާޒިރުކުރެވޭނީ ފުލުހުންގެ ބެލުމުގެ ދަށަށް ގެނެސްގެން ކަމަށެވެ.


ސުލޮވާކިއާ - ވިކިޕީޑިއާ\n14 May 2011 - 09 Dec 2017\nGini (2008) 19.5\nError: Invalid HDI value ·42nd\nސްލޮވާކިޔާއަކީ މެދުތެރޭ ޔޫރަޕަށް ނިސްބަތްވާ ޤައުމުތަކުގެ ތެރޭގައި ހިމެނޭ ބިންބަންދު ޤައުމެކެވެ.\nސްލޮވާކިޔާގެ ރަސްމީ ބަހަކީ ސްލޮވެކް ބަހެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ސްލޮވެކްސްއެވެ. ޤައުމުގެ އެންމެ ބޮޑު ޝަހަރަކީ ބްރަތިސްލާވާއެވެ. މި ޤައުމުގެ ވެރިރަށަކީ ވެސް މިއީއެވެ. މިއީ ބަރުލަމާނީ ޖުމްހޫރިއްޔާއެކެވެ. ޤައުމުގެ އާބާދީއަކީ5މިލިއަނެވެ. އެހެންކަމާއެކު، މިއީ ދުނިޔޭގައި 111 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 49035 އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ sk. އެވެ. ކޯލިން ކޯޑަކީ +421 އެވެ. ފައިސާގެ ގޮތުން ބޭނުންކުރަނީ ޔޫރޯއެވެ.\nސްލޮވާކިޔާގެ މާނައަކީ ސްލާވް ދަރިކޮޅުގެ މީހުންގެ ވަޒަނެވެ. މި ޤައުމަށް ރަސްމީ ގޮތުން ކިޔާ ނަމަކީ ދަ ސްލޮވެކް ރިޕަބްލިކެވެ.\nސްލޮވާކިޔާގެ ހުޅަނގުގައި އޮތީ ޗެކް ރިޕަބްލިކާއި އޮސްޓްރިޔާއެވެ. އުތުރުގައި އޮތީ ޕޮލޭންޑެވެ. އިރުމަތީގައި އޮތީ ޔުކްރެއިނެވެ. ދެކުނުގައި އޮތީ ހަންގޭރީއެވެ.\nސްލޮވާކިޔާގެ އާސާރުތަކަށް ބަލާއިރުގައި އެ ޤައުމުގައި އިންސާނުންގެ އާބާދީއެއް މީގެ އެތައް އަހަރެއް ކުރީން ވެސް ދިރިއުޅެފައިވާކަން ސާބިތުވެއެވެ. އާކިއޮލޮޖިސްޓުން ވަނީ ޤަދީމީ ޒަމާނުގެ އިންސާނުންގެ ކަށިތައް ވެސް މި ޤައުމުން ހޯދާފައެވެ. ޢީސާއީ މީލާދުގެ 500 އަހަރު ކުރީން މި ސަރަޙައްދުގައި ދިރިއުޅެފައިވަނީ ސެލްތުންނެވެ. މިހާރުގެ ސްލޮވާކިޔާ ސަރަޙައްދުގައި ސްލެވިކް ޤަބީލާތަކުގެ މީހުން ވަޒަންވެރި ވެފައިވަނީ މީލާދީން ފަސްވަނަ ޤަރުނު ހާ ތާނގައެވެ. މީލާދީން7ވަނަ ޤަރުނުގެ ސާމޯ އެމްޕަޔަރގެ މައި މަރުކަޒެއް ކަމުގައި އޮތީ މިހާރުގެ ސްލޮވާކިޔާގެ ހުޅަނގު ބިތެވެ. ސްލެވިކް ދައުލަތެއްގެ ގޮތުގައި ޕްރިންސިޕަލިޓީ އޮފް ނި^ްރާ 8 ވަނަ ޤަރުނުގައި ޤާއިމުވިއެވެ. އަދި މި ދައުލަތުގެ ވެރިޔާ ކަމުގައިވާ ޕްރިބީނާގެ ނަޞާރާ ފައްޅިއަކީ އެންމެ ފުރަތަމަ ސްލޮވާކިޔާ ސަރަޙައްދުގައި ތާރީޚުން އެނގެން ހުރި ފުރަތަމަ ފައްޅިއެވެ. މީލާދީން 830 ވަނަ އަހަރުން ފެށިގެން 896 ވަނަ އަހަރާ ހަމަޔަށް ފެނިގެން ދިޔައީ ގްރޭޓް މޮރާވިޔާގެ ދުވަސްވަރެވެ. ޗެކްސްލޮވާކިޔާގައި އޮތް ކޮމިއުނިސްޓް ވެރިކަން 1989 ވަނަ އަހަރު ނިމުމަކަށް އައުމަށް ފަހުގައި ޗެކް ރިޕަބްލިކާއި ސްލޮވާކިޔާ އޮތީ ފެޑެރޭޝަނެއްގެ ގޮތުގައެވެ. މި ގޮތުން ހިނގަމުން އައި ވެރިކަން ނިމުމަކަށް އައީ “ވެލްވެޓްގެ ވަރިވުމުން”ނެވެ. ސްލޮވާކިޔާއަށް ހަންގޭރީ-އޮސްޓްރިޔާގެ ކިބައިން މިނިވަންކަން ލިބުނީ އޮކްޓޯބަރު 28، 1918 ގައެވެ. ޗެކްސްލޮވާކިޔާއިން ވަކިވެ އެ ޤައުމުގެ ދާއިރާ ހަނިވެގެން ދިޔައީ 1 ޖަނަވަރީ 1993 ގައެވެ. ޔޫރަޕިއަން ޔޫނިއަންގައި ބައިވެރިވުމުގެ ސަބަބުން ބޮޑު މިނިވަންކަމެއް ލިބިގެން ދިޔައީ 1 މެއި 2004 ގައެވެ.\nސްލޮވާކިޔާގެ އާބާދީގެ 85.8% މީހުންނަކީ ސްލޮވެކް ނަސްލުގެ މީހުންނެވެ. 9.5% މީހުންނަކީ ހަންގޭރީ ދަރިކޮޅުގެ މީހުންނެވެ. 1.9% މީހުންނަކީ ރޯމާ ނުވަތަ ޖިޕްސީންނެވެ. 2.8% މީހުންނަކީ އެހެނިހެން މައިނޯރިޓީ ގުރޫޕްތަކެވެ.\nސްލޮވާކިޔާއަކީ ފަންނުވެރިންގެ ގައުމެކެވެ. މެދު ޒަމާނުގައި ސްލޮވާކިޔާގެ ފަންނުވެރިކަން ވަރަށް ބޮޑަށް ކުރި އަރައިގެން ދިޔައެވެ. މީލާދީން 18 ވަނަ ޤަރުނާއި 19 ވަނަ ޤަރުނު ވެގެން ދިޔައީ ސްލޮވެކް ބަހަށް ބޮޑެތި ކުރިއެރުންތަކެއް ލިބިގެން ދިޔަ ދުވަސްވަރަކަށެވެ. އެހެން ގޮތް ގޮތުން ބަލާއިރުގައި ސްލޮވާކިޔާގެ ސަގާފަތާއި އަވަށްޓެރި ޤައުމުތަކުގެ ސަގާފަތާ ވަނީ ވަރަށް ބޮޑަށް ގުޅިފައެވެ.\nސްލޮވާކިޔާގެ އިޤްތިޞާދަކީ ވަރަށް ބޮޑަށް ކުރިއަރާފައިވާ އިޤްތިޞާދެއް ކަމަށް ބެލެވިފައިވެއެވެ. ކުރީގައި ސްލޮވާކިޔާގެ އިޤްތިޞާދަކީ މަރުކަޒީ ގޮތުން ކޮންޓްރޯލް ކުރެވިފައި އޮތް އިޤްތިޞާދެއް ކަމުގައި ވިޔަސް މިހާރު އެއީ ބާޒާރުގެ ޙާލަތަށް ބިނާވެފައި އޮތް އިޤްތިޞާދެކެވެ. ޕްރައިވެޓައިޒް ކުރުމުގެ ގޮތުން ކުރަން ޖެހޭ މައިގަނޑު މަސައްކަތްތައް ވަނީ މުޅީންހެން ނިމިފައެވެ. ބޭންކުތައް މުޅީން ވެސް ހުރީ ޕްރައިވެޓައިޒްވެފައެވެ. ފޮރިން އިންވެސްޓްމަންޓްތަކަށް ޤައުމުވަނީ ހުޅުވާލެވިފައެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 22096 ޑޮލަރެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 15 ޖޫން 2014، 17:53 ގައެވެ.


Plastic aa dhekolhah kuraa masakkatheh nuhutteyne: Naib Raees | Mihaaru\nޕްލާސްޓިކާ ދެކޮޅަށް ކުރާ މަސައްކަތެއް ނުހުއްޓޭނެ: ނައިބް ރައީސް\n"ޕްރޮމިސް" ޕްރޮގްރާމްގެ ފުރަތަމަ ޕޮލިސީ ރައުންޑްޓޭބަލް ބައްދަލުވުންތައް ފެށުމުގެ ގޮތުން ބޭއްވި ރަސްމިއްޔާތުގައި ނައިބް ރައީސް ފައިސަލް ނަސީމް ވާހަކަދައްކަވަނީ.-- ފޮޓޯ: ފަޔާޒް މޫސާ / މިހާރު\n22 މާޗް 2022 - 14:24\nޕްލާސްޓިކް ކުންޏަކީ ރާއްޖޭގެ ރަށްތަކަށް ދިމާވެފައިވާ ތިމާވެށީގެ އެންމެ ބޮޑު އެއް މައްސަލަ ކަމަށާއި އެ މައްސަލަ ހައްލުކުރަން މި ސަރުކާރުން ފަހަތަށް ނުޖެހޭނެ ކަމަށް ނައިބް ރައީސް ފައިސަލް ނަސީމް މިއަދު ވިދާޅުވެއްޖެ އެވެ.\nކަނޑުން ޕްލާސްޓިކް މަދުކުރަން ރާއްޖޭގެ ގައުމީ ޔުނިވާސިޓީ (އެމްއެންޔޫ) އާއި ޔޫރަޕިއަން ޔުނިއަން (އީޔޫ) ގުޅިގެން މިދިޔަ އަހަރު ޖެނުއަރީ 27 ގައި ފެށި "ޕްރޮމިސް- ޕްރިވެންޝަން އޮފް މެރިން ލިޓަރިން ދަ ލަކްޝަދީޕް ސީ" ޕްރޮގްރާމްގެ ފުރަތަމަ ޕޮލިސީ ރައުންޑްޓޭބަލް ބައްދަލުވުންތައް ފެށުމުގެ ގޮތުން ހެނދުނު ބޭއްވި ރަސްމިއްޔާތުގައި ނައިބް ރައީސް ވިދާޅުވީ، ޕްލާސްޓިކް ކުނީގެ މައްސަލަ ހައްލުކުރަން މި ސަރުކާރުން މިހާރު ވެސް ވަރަށް ގިނަ ކަންކަން ކޮށްފައިވާ ކަމަށެވެ.\n"ރާއްޖެއަކީ ވަރަށް ބޮޑަށް ކަނޑަށް ބަރޯސާވާ ގައުމެއް. ރާއްޖޭގެ ޓޫރިޒަމާއި މަސްވެރިކަން ވެސް ގުޅިފައި ވަނީ ކަނޑުގެ ދިރުންތަކާ. އެހެންވެ، ރާއްޖޭގެ އިގްތިސާދަށް ސާފު، ރީތި ކަނޑެއް ވަރަށް މުހިންމުވޭ،" އިނގިރޭސި ބަހުން ދެއްވި ސްޕީޗުގައި އެ މަނިކުފާނު ވިދާޅުވި އެވެ.\nނައިބް ރައީސް ވިދާޅުވީ، ފުރަތަމަ ޕޮލިސީ ރައުންޑްޓޭބަލް ބައްދަލުވުންތައް ފެށުމުގެ ރަސްމިއްޔާތުގައި ބައިވެރިވެވަޑައިގަތުމަކީ ލިބުމަކީ ވަރަށް ބޮޑު ފަހުރެއް ކަމަށެވެ. އެ ރަސްމިއްޔާތުގައި ތިމާވެށީގެ މިނިސްޓަރު އައިމިނަތު ޝައުނާ އާއި ޓޫރިޒަމް މިނިސްޓަރު އަބްދުﷲ މައުސޫމާއި ހަޔަ އެޑިއުކޭޝަން މިނިސްޓަރު ޑރ. އިބްރާހިމް ހަސަނާއި ސަރުކާރުގެ އެހެން ބައެއް އިސްވެރިން ވެސް ބައިވެރިވެވަޑައިގަތެވެ.\nރާއްޖެ އާއި ލަންކާ އަށް ކަނޑައަޅުއްވާފައި ހުންނަވާ އީޔޫގެ މަންދޫބް ޖެނީ ކޮރިއާ ނޫސްގެ އިތުރުން އެމްއެންޔޫގެ އިސްވެރިންނާއި "ޕްރޮމިސް" ޕްރޮޖެކްޓްގައި ބައިވެރިވާ ޖަމިއްޔާތަކުގެ އިސްވެރިން ވެސް ބައިވެރިވެވަޑައިގެންނެވި އެވެ.\n"ޕްރޮމިސް" ޕްރޮގްރާމްގެ ފުރަތަމަ ޕޮލިސީ ރައުންޑްޓޭބަލް ބައްދަލުވުންތައް ފެށުމުގެ ގޮތުން ބޭއްވި ރަސްމިއްޔާތުގައި (ކ-ވ) ތިމާވެށީގެ މިނިސްޓަރު އައިމަތު ޝައުނާ، އެމްއެންޔޫގެ ވައިސް ޗާންސެލާ މުހައްމަދު ޝަރީފް، ނައިބް ރައީސް ފައިސަލް ނަސީމް، އެމްއެންޔޫގެ ޗާންސެލާ ޑރ. ހަސަން ހަމީދު، ހަޔަ އެޑިއުކޭޝަން މިނިސްޓަރު ޑރ. އިބްރާހިމް ހަސަން އަދި ޓޫރިޒަމް މިނިސްޓަރު އަބްދުﷲ މައުސޫމް.-- ފޮޓޯ: ފަޔާޒް މޫސާ / މިހާރު\nއެ ރަސްމިއްޔާތުގައި ނައިބް ރައީސް ވިދާޅުވީ، ފާއިތުވި އަހަރުތަކުގައި ރާއްޖޭގައި ކުނި އުފައްދާ މިންވަރު ކަންބޮޑުވާންޖެހޭ މިންވަރަކަށް އިތުރުވެފައިވާ ކަމަށާއި ކުނި އިތުރުވާ މިންވަރަށް ބަލާއިރު، ރާއްޖޭގެ ބިމުގެ ސަރަހައްދު ކުޑަވެފައި އަދި ވަސީލަތްތައް ވެސް މަދުވުމުން ކުނި މެނޭޖްކުރަން ދަތިވުމުގެ ބިރު ބޮޑުވެފައިވާ ކަމަށެވެ.\n"އެެހެން އެކަން ދިމާވަނީ ރަނގަޅު ސިޔާސަތުތައް މަދުވުމާއި އާންމުންގެ ހޭލުންތެރިކަން އިތުރު ނުކުރެވުމާއި ކުނި މެނޭޖްކުރާނެ ރަނގަޅު ފެސިލިޓީތަކެއް ނެތުމުން،" އެ މަނިކުފާނު ވިދާޅުވި އެވެ.\n"ޕްރޮމިސް" ޕްރޮޖެކްޓަކީ އެފަދަ ސިޔާސަތުތައް އެކުލަވާލުމުގައި ވަރަށް ބޮޑު އެހީއަކަށް ވެގެންދާނެ ކަމަށް ވިދާޅުވެ އެ މަނިކުފާނު ވަނީ ކުނި މަނޭޖްކުރުމުގައި ރާއްޖެއިން ހޯދާފައިވާ ބައެއް ކާމިޔާބީތައް ވެސް ފާހަގަކޮށްފަ އެވެ. އޭގެ ތެރޭގައި ތިލަފުށީގައި ކުނި އެންދުން ހުއްޓާލުމާއި ރާއްޖޭގައި ޕްލާސްޓިކް ބޭނުންކުރުން މަދުކުރުމަށް ގާނޫނެއް ހަދައި، އެއް ފަހަރު ބޭނުންކޮށްފައި އުކާލާ ޕްލާސްޓިކް މަނާކުރުމުގެ މަސައްކަތް ތަންފީޒުކުރެވެމުން ދިއުން ހިމެނެ އެވެ.\n"ޕްރޮމިސް" ޕްރޮގްރާމްގެ ފުރަތަމަ ޕޮލިސީ ރައުންޑްޓޭބަލް ބައްދަލުވުންތައް ފެށުމުގެ ގޮތުން ބޭއްވި ރަސްމިއްޔާތަށް ވަޑައިގެންނެވި މެހުމާނުން.-- ފޮޓޯ: ފަޔާޒް މޫސާ / މިހާރު\n"އެއީ މި ސަރުކާރުން މި މައްސަލަ ހައްލުކުރަން އިސްކަންދޭކަމުގެ ހެއްކެއް،" އެމަނިކުފާނު ވިދާޅުވި އެވެ.\n"މިފަދަ ޕޮލިސީ މޭކިން ޕްރޮގްރާމްތަކަކީ މި މައްސަލަ ހައްލުކުރުމުގައި ރާއްޖެ އަށް ކުރިއެރުން ލިބޭ ކަމުގެ ވެސް ހެއްކެއް. މި ރައުންޑް ޓޭބަލް މީޓިންގެ ރަނގަޅު ނަތީޖާ ފެންނާނެ ކަމަށް ވަރަށް ބޮޑަށް އުއްމީދުކުރެވޭ."\n"ޕްރޮމިސް" ޕްރޮގްރާމްގެ ޕޮލިސީ ރައުންޑްޓޭބަލް ބައްދަލުވުމުގެ ބޭނުމަކީ އެ ޕްރޮގްރާމްގައި ބައިވެރިވާ ހުރިހާ ފަރާތްތަކެއް ހިޔާލުތަކާއި މަޝްވަރާތައް ލިބި ކަނޑަށް އެޅޭ ޕްލާސްޓިކް ކުނި މަދުކުރުމަށް ސިޔާސަތުތަކެއް އެކުލަވާލުމެވެ.\nMNU aai EU gulhigen kandun plastic madhukuran Promise program fashaifi\nއީޔޫގެ "ސްވިޗް-އޭޝިއާ ޕްރޮގްރާމް" އިން ފަންޑުކޮށްގެން ކުރިއަށް ގެންދާ "ޕްރޮމިސް" ޕްރޮގްރާމްގެ މައިގަނޑު އަމާޒަކީ، ލަކްޝަދީޕް ކަނޑުގައި ހިމެނޭ ޓޫރިޒަމް ކްލަސްޓާތަކަށް ކަނޑުގައިވާ ކުނީގެ ސަބަބުންވާ ގެއްލުން ކުޑަކުރުމާއި ކަނޑަށް އަޅާ ޕްލާސްޓިކް މަދު ކުރުމެވެ. އޭގެ ތެރޭގައި ރާއްޖޭގެ އިތުރުން ސްރީ ލަންކާ އާއި އިންޑިއާގެ ގޮނޑުދޮށް ސަރަހައްދުތައް ވެސް ހިމެނެ އެވެ.\nރާއްޖޭގެ އެންވަޔަރަމެންޓް މިނިސްޓްރީގެ އިތުރުން ލަންކާގެ "ނެޝަނަލް ކްލީނާ ޕްރޮޑަކްޝަން ސެންޓަރު" އާއި އިންޑިއާގެ "ދި އެނާޖީ އެންޑް ރިސޯސް އިންސްޓިޓިއުޓް" (ޓެރީ) އާއި ޕާލޭ އަދި ބައިނަލްއަގްވާމީ ޖަމިއްޔާއެއް ކަމަށްވާ "އަޑެލްފީ" ވެސް މި ޕްރޮގްރާމްގައި ބައިވެރިވެ އެވެ.\nތިމާވެށި ދިވެހި ގައުމީ ޔުނިވަސިޓީ އައިމިނަތު ޝައުނާ، އެންވަޔަރުމެންޓް މިނިސްޓަރު ނައިބު ރައީސް ފައިސަލް ނަސީމް\nޕްލާސްޓިކް ކުނި ނައްތާލުމުގެ މައްސަލަ އަދި މިގައުމުގައި ހުރި ހުރިހާ މައްސަލަތަކުގެ ހައްލު ގުޅިފައިވަނީ ރައްޔިތުންގެ ވިސްނުމާއި ފިކުރާއި އުޅުމާ. ރައްޔިތުން ރަނގަޅުނުވެ ގައުމެއް ރަނގަޅުނުވާނެ. ބުނާ ބަހަކުން އިސްލާހުވާނީ މަދުބައެއް. ގިނަ މީހުން އިސްލާހުގެ މަގަށް އެޅުވޭނީ ގަދަބާރުން. އެކަންކުރެވޭނީ ހެޔޮލަފާ ވެރިއަކަށް. އެފަދަ ވެރިއަކު އަލަށް އުފަން ކުރަންޖެހެނީ.\nހުރިހާ އެމްޑީޕީ މެމްބަރުން ޗެއަރޕާސަން އިންތިހާބު ބޯއިކަޓްކުރަންވީ. ބޯހިޔާވެހިކަމަށް ސަލާންޖަހާ އެތަކއް އެމްޑީޕީ މެމްބަރުން ތިބޭނެ.5އަހަރުވާން ކައިރިވިިއރު ފްލެޓެއް އެޅުމުގެ ކޮޅުމަތިވެސް ނުފެނުމަކީ އިންތިހާބު ބޯއިކަޓްކޮށް ސިޔާސީ ފަރާތްތަކަށް މެސެޖެއް ދޭންޖެހޭ ސަބަބެއް\nޢޯކޭ މަ އެންމެ ސުވާލެތް ނައިބު ރައީސްއާކޮށްލާނަން ޕުލާސްޓިކު އެތެރެ ނުކޮށްގެން ވިއްސާރަ ވައިގަދަ ދުވަހަކު އުދަ ނާރާތޯ ރަށްރަށުގަ ފެންބޮޑު ނުވޭތޯ ހަމަ ތަކެތީގެ އަގުބޮޑުވުންނޫން ކަމެތް ނުވާނެ ބިއްލޫރިޔަކީ އަގުބޮޑު އެތްޗެއް މުސާރަ ކޮޅު ބޮޑެއްނުވޭ ހެސްކިޔާފަ ހުރިހާއެތްޗެއް އަގުބޮޑުވެއްޖެ ތިބޭފުޅުންނަށް އެތްޗެހި އަގެއްބޮޑެއް ނުވާނެ ނިކަމެތި މީހާ އިތުރަށްނިކަމެތި ވާނީ ތިކަމުން ފުރަތަމަ ތިކަހަލަ ކަންކަން ކުރުމުގެ ކުރިން އެންމެންގެ މުސާރަ ބޮޑުކޮށްބަލަ\nއެއީ މެދުފަންތީގެ މީހުން ގޭގައި ހަދާތަކެތި ބަންދުކޮއް ވިއްކާތީ ހަޖަމްނުވަނީ! ތިޔަބޭފުޅާޔައް ބައިތުލްމާލުން މުސާރަޖަމާވާނެ\nޕްލާސްޓިކު ތަށި ހުއްޓާލާފަ މީހުން ގެ ލޮލުގަ އަނދުން އަޅުވާފަ މިގެނައީ އެއަށްވުރެ ނުރައްކާ އެއްޗެއް. ރީސައިކަލް ކުރަން ވެސް އިންތިހާއަށް އުނދަގޫ އެއްޗެއް. ނަމުގެ ކުރިޔަށް ޕޭޕާ ލީމަ މީހުން ނަށް ހީވާކަހަލަ ތިމާވެއްޓާ ރައްޓެއްސޭ. ޕޭޕާ ކަޕަކީ އޮޅުވާލުމެއް.\nތިބޭފުޅުން ވިދާޅުވާގޮތުން ސަރުކާރުން އެއްވެސް ކަމެއްގައި ފަހަތައް ނުޖެހޭނެ، އެކަމަކު ކޮންމެ ދުވަހަކުހެން ޑްރަގް ބަސްޓްނުވާ ދުވަހެއްނުދޭ، ނުރައްކާތެރި ސްފީޑްގައި ބާރަށް ދުއްވާމީހުން ބިރެއްނެތި އެބަދުއްވާ، ސިގިރޭޓް ވަކިން ގަންނަން ނުލިބޭ ފިހާރައެއްނެތް، މަގުމައްޗަށް ކުނިއެޅުމާއި މޫދައް ކުނިއެޅުމަގައި ފަސްޖެހުމެއްނެތް. މިތާކުނޭގޭ ކޮންބައެއްތޯ ފަހަތައް ޖެހެނީ ކޮންބައެއްތޯ ފަހަތައް ނުޖެހެނީ!! އެގޭއެއްޗަކީ ގައުމުއޮތީ ހަމަ މަގުން ނެއްޓިފައި\nހެލޯ މިސްޓަރ ރިބަން.\nޕުލާސްޓިކާދެކޮޅަށް ހަނގުރާމަކުރަން ރަޝިޔާސިފައިން މިތަނަށް ގެންނަންވީ.\nތިކަމަކީ ކިތަންމެ މުހިންމު ކަމެއްކަމުގައިވިޔަސް މިހާރު ތިކުރާގޮތަށް "ހުއްޓުމެއްނެތި" ތިކަން ކުރުމުގެ މާނައެއްނެތް. # ތިމަސައްކަތް ނުހުއްޓުވޭނެ ކަމަށް ބުނާއިރު ތިބޭފުޅުންނަށް މަސައްކަތުން ލިބުނު ކާމިޔާބީއެއް ޙާސިލް ކުރެވުނު ކަމެއް ނެތްނަމަ އޭގެ މާނައަކީ ތިއީ ބޭކާރު މަސައްކަތެކޭ. # ސަރުކާރުގެ ބަސްމަގާއި ޙިލާފަށް ތިބޭފުޅުން އަމަލު ކުރާގޮތަށް ބަލާއިރު ތިއީ ހަމައެކަނި "އެހެން ބައެއްގެ ސަމާލުކަންހޯދަން" ދައްކާ ވާހަކައެއްކަން ވަރަށް ރަނގަޅަށް އިގޭ.


Raees Yameen Akee Tharahgeege Batholeh - meedhoo council ge Raees\nރައީސް ޔާމީން އަކީ ތަރައްޤީގެ ބަތޮލެއް - މީދޫ ކައުންސިލްގެ ރައީސް\n2 އަހަރު, 1 މަސް,2ހަފްތާ,5ދުވަސް, 15 ގަޑި,2މިނެޓް,2ސިކުންތު ކުރިން 1890އަހްމަދު އަސްނާން\nމީދޫ ކައުންސިލްގެ ރައީސް ހުސެއިން އަފީފް ޗެނަލް13 އަށް އިންޓަވިއު ދެއްވަނީ - ފޮޓޯ: ޗެނަލް13\nރައީސް ޔާމީން އަކީ ތަރައްޤީގެ ބަތޮލެއްކަމަށާއި، ރ. މީދޫ ރައްޔިތުން ތިބޭނީ އަބަދުވެސް އެމަނިކުފާނާ އެކުގައި ކަމަށް މީދޫ ކައުންސިލްގެ ރައީސް ހުސެއިން އަފީފް ވިދާޅުވެއްޖެއެވެ.\nރައީސް ޔާމީނު ވެރިކަމަށް ވަޑައިގެން އަތޮޅުތެރެ ތަރައްގީ ކުރުމަށް ކުރަމުންދާ މަސައްކަތްތަކުގެ މައްޗަށް އަލިއްޅުއްވާލައްވާ ވާހަކަ ދައްކަވަމުން ހުސެއިން އަފީފް ވިދާޅުވީ މީގެ ކުރީގެ ސަރުކާރުތަކުން ނުކުރެވޭހާ ގިނަ ތަރައްޤީގެ ބޮޑެތި\nމަޝްރޫއުތަށް ރައީސް އަބްދުﷲ ޔާމިންގެ މި ޒައާމަތުގައި ކުރެވެމުން ދާކަމީ ކޮންމެ ދިވެހި ރައްޔިތަކުވެސް ގަބޫކުރާ ހަގީގަތެއްކަމަށެވެ.\nއަދި ރައީސް ޔާމީނަކީ ތަރައްޤީގެ ލާމަސީލު މިސާލެއްކަމަށް އަފީފް ވިދާޅުވިއެވެ. އޭނާ ވިދާޅުވީ މީގެކުރީގެ ވެރިކަން ކުރެއްވި ބޭފުޅުން ރައްޔިތުންނަށް ދައްކަވަމުން ގެންދެވީ މުޅިވެންސް ހުވަފެނީ ދުނިޔެކަމަށާއި، ނަމަވެސް އެކަމުގެ ކުލަ ޖައްސަވާދެއްވީ މިހާރުގެ ރައީސް ކަމަށެވެ.\nމީދޫގައި ކުރިއަށް ދާ ތަރައްޤީގެ މަޝްރޫއު ތަކަށް އަލިއަޅުވާލައްވާ ވާހަކަ ދައްކަވަމުން މީދޫ ކައުންސިލްގެ ރައީސް ހުސެއިން އަފީފް ވިދާޅުވީ ސަރުކާރުން ރ. އަތޮޅު މީދޫ އަށް ގެނެސްދޭ ތަރައްޤީގެ މަޝްރޫއު ތަކުގެ ތެރޭގައި ޒަމާނީ ފެންވަރެއްގައި\nމަގުތަށް ހެދުމާއި ފެނާއި ނަރުދަމާގެ އިތުރުން ސްކޫލްގަ މަލްޓިޕާޕަސް ހޯލް ހެދުމުގެ މަސައްކަތާއި ބޭންކް ގެ ހިދުމަތް ދިނުމުގެ މަސައްކަތް ފާހަގަ ކޮށްލެވޭކަމަށެވެ.\nއެގޮތުން މަގުހެދުމުގެ މަޝްރޫއު އާއި އެކު ފެނުގެ ނިޒާމްގެ މިމަސައްކަތްވެސް ގާތްގަނޑަކަށް ނިމުމަކާއި ކައިރިވެފައިވާކަމަށް އަފީފް ވިދާޅުވިއެވެ.\nމީދޫ މަގުހެދުމުގެ މަޝްރޫއުގެ ދަށުން އަށް މަގެއްގެ މަސައްކަތް ފެށިފައިވާއިރު މިއަހަރުގެ ނިޔަލަށް ހުރިހާ މަގެއް މަސައްކަތް\nނިމޭނެކަމަށް އެ މަސައްކަތް ކުރާ އެމްއާރުޑީސީއާއި ހަވާލާދީ އަފީފް ވިދާޅުވިއެވެ.\nމިހާރުވެސް އެރަށުގެ އިސްކަންދަރު މަގު ގެ ނުވަދިހަ އިންސައްތަ ވަނީ ނިމިފައެވެ.\nމީދޫގައި ބޭންކްގެ ހިދުމަތް ދިނުމަށް ގާއިމްކުރެވޭ އިމާރާތުގެ މަސައްކަތް ވެސް ބާރު ސްޕީޑެއްގައި ކުރިއަށް ދާއިރު، މި އިމާރާތް ނިމުނުހާ އަވަހަކަށް ބޭންކްގެ ހިދުމަތް ރައްޔިތުންނަށް ދެވޭނެ ކަމުގެ ފުރިހަމަ ޔަޤީންކަން ބީއެމްއެލް އިން ދެއްވާފައިވާ ކަމަށް އަފީފް ވިދާޅުވިއެވެ.


މަގުމަތީ ފާރުތަކުގައި ހުއްދަނެތި ކުލަ-ދަވާދު ލުމާއި، ލޯގޯ ފަދަ ތަކެތި ކުރެހުމާބެހޭ\nސަރުކާރުގެ އޮފީސްތަކުގެ ޢިމާރާތްތަކާއި ދައުލަތުގެ މުއައްސަސާތަކަށް ދޫކޮށްފައިވާ ބިންތަކުގެ ފާރުތަކުގައާއި ޢާންމު ރައްޔިތުންގެ ޢިމާރާތްތަކާއި ގޭގޭގެ މަގުމަތީފާރުތަކުގައި އެފާރާތްތަކުގެ ހުއްދަނެތި ކުލައާއި ދަވާދު ލުމާއި، އެކިއެކި ފަރާތްތަކުގެ ލޯގޯ އާއި ތަފާތު ލިޔުންތައް ލިޔަމުންގެންދާކަން ވަނީ ފާހަގަ ކުރެވި، ގިނަ ފަރާތްތަކުގެ ޝަކުވާ ލިބިފައެވެ.\nމިގޮތަށް އެކިފަރާތްތަކުން ޢަމަލު ކުރުމުގެ ސަބަބުން އެކަންކަން ރަނގަޅު ކުރުމަށްޓަކައި ދައުލަތުގެ ތަންތަނަށް ދައުލަތުގެ ބަޖެޓުން ވަރަށް ބޮޑު ޚަރަދެއް ކުރަންޖެހެއެވެ.\nމިކަމަކީ ޤާނޫނީގޮތުން މަނާކަމެއް ކަމުގައިވާތީ، މިފަދަ ޢަމަލުތައް ކުރާ ފަރާތްތަކާމެދު ފިޔަވަޅު އަޅަމުންގެންދާނެ ވާހަކަ ދަންނަވަމެވެ. އަދި ކުރިއަށްއޮތްތާގައި މިފަދަ ޢަމަލުތައް ނުހިންގުމަށް ހުރިހާ ފަރާތްތަކަށް އިލްތިމާސްކޮށް އަންގަމެވެ.\n9 ޝަޢުބާން 1434\nޕަބްލިޝްކުރި ތާރީޚު: 25 ޖޫން 2013


އެޗްޓީއެމްއެލް5ގެ ރަސްމީ ލޯގޯ ތަޢާރަފްކޮށްފި | Yafaau's blog\nYafaau's blog > Thaana Posts > ދިވެހި > އެޗްޓީއެމްއެލް5ގެ ރަސްމީ ލޯގޯ ތަޢާރަފްކޮށްފި\nއެޗްޓީއެމްއެލް5ގެ ރަސްމީ ލޯގޯ ތަޢާރަފްކޮށްފި\nPosted by Yafaau's Dad on Mar 27, 2011 in | އިންޓަނެޓްގެ ގެ އެންމެ މުހިންމު އެއް ބައިކަމުގައިވާ ވޯލްޑް ވައިޑް ވެބް ނުވަތަ ވެބް ތަރައްޤީކޮށް ކުރިއެރުވުމަށްޓަކައި ބިނާކޮށްފައިވާ އާ ޕްލެޓްފޯމް، އެޗްޓީއެމްއެލް ފަހެއްގެ ރަސްމީ ލޯގޯ ތަޢާރަފްކޮށްފިއެވެ.\nވޯލްޑް ވައިޑް ވެބް ކޮންސޯޓިއަމުން ތަޢާރަފްކުރި މި ލޯގޯއާއެކު، ވެބް ގައި ބޭނުންކުރުމަށް އުފައްދާ ފައްކާކުރާ އާ ޓެކްނޮލޮޖީތަކާއި އީޖާދުތައް ބައްޓަންކުރާނޭ ގޮތުގެ މުޅީން އާ ތަސައްވުރެއް ވެސް ވަނީ ޢާންމުކޮށްފަ އެވެ.\nއެޗްޓީއެމްއެލް އަކީ ވެބް ސަފްޙާތަށް ލިޔެ ކޯޑްކޮށް، އިންޓަނެޓްގެ ވިއުގައިގެ ތެރޭގައި ހިމެނުމަށް ބޭނުންކުރާ ޚާއްސަ ކޯޑް ލެންގުއޭޖް ފްރޭމްވާކެކެވެ.\nއެޗްޓީއެމްއެލް ފަހެއް ތަޢާރަފްކުރެވި، ބޭނުންކުރެވި، އޭގެ ވާހަކަ ދެކެވެމުންދާތާ އަހަރަކަަށްވުރެ ގިނަވެފައިވާއިރު، މިހާރު މި މައުލޫ ވަނީ ވެބް ޑިވެލޮޕަރުންނާއި ވެބް ގެ ވެށި ތަރައްޤީކޮށް ކުރިއެރުވުމުގެ މުގުލުގައި ތިބި ފަރާތަތަކުގެ ތަރުހީބު ލިބިފައިވާ ހޫނު މައުލޫއަކަށްވެފަ އެވެ. އަދި އެޗްޓީއެމްއެލް5، މަޤްބޫލުވެ ވައިގައި ހިފުމުގެ ފަހަތުގައި، ގޫގުލް ފަދަ ކުންފުނިތަކާއި ދުނިޔޭގެ އެކި ކަންކޮޅުތަކުގައި މަސައްކަތްކުރާ އެތައްހާސް ވެބް ޑިވެލޮޕަރުންގެ މަސައްކަތް ފާހަގަކޮށްލެވެއެވެ.\nއަނެއްކޮޅުން އެޑޯބް ފްލޭޝް ފަދަ ޓެކްނޮލޮޖީތަކަށް އެޕަލްގެ ސްޓީވް ޖޮބްސް ފަދަ ބޭފުޅުން ހަޖޫ ޖައްސަވައި މަލާމާތް ކުރައްވާފައިވަނީ ވެސް އެޗްޓީއެމްއެލް ފަހެއްގެ ކުޅަދާނަކަމުގެ ބޭނުން ކުރައްވައިގެންނެވެ.\nއަލަށް ތަޢާރަފް ކުރެވުނު ލޯގޯ އަށް ޚާއްސަކޮށްފައިވާ ވެބްސައިޓްގައި އެޗްޓީއެމްއެލް5 ސިފަކޮށްދީފައިވަނީ ވެބް ސަފްޙާތަށް ލިޔުމަށްޓަކައި ދުނިޔޭގެ އެންމެނަށް ހަމަހަމަކަމާއި އެކު ޚިދުމަތްކުރުމުގައި ތެދުވެރިކަމާއި އެކު ދެގޮތެއްވުމެއްނެތި ސާބިތުވެ ހުންނާނެ ޝަހުސެއްގެ ގޮތުގައެވެ. އަދި ވެބް ސަފްޙާތަކުގެ ލޭއައުޓް ހެދުމުގައި އެއްވެސް ވަރަކަށް ޓޭބަލްގެ ބޭނުން ހިފަން ނުޖެހޭނެކަމަށްވެއެވެ.\nއޮރެންޖް ކުލައާއި ހުދު އަދި މަޑު އަޅިކުލައެއް ހިމެނޭ މި ލޯގޯ ފަރުމާކޮށްފައިވަނީ އެކި އުފެއްދުންތައް ބްރޭންޑްކުރުމާއި ވެބް ޑިޒައިނިންގެ ފަންނުގައި ޙަރަކާތްތެރިވާ ބޫޓީކް އޭޖެންސީ ‘އޮކިއުޕޮޕް’ އިންނެވެ.\nލޯގޯއާއި ބެހޭގޮތުން ވާހަކަދައްކަމުން އޮއިއުޕޮޕް ގެ ޑިޒައިނާ މައިކަލް ނެލިން ބުނީ، އެޗްޓީއެމްއެލް ފަހެއް އެއީ ވެބްގެ އައު މިންގަނޑެއް ކަމަށާއި ލޯގޯ ފަރުމާކުރެވިފައިވާނީ ވެސް އެޗްޓީއެމްއެލް ފަހަކަށް އެ ޙައިސިއްޔަތު ލިއްބައިދޭ ގޮތަށް ކަމަށެވެ.\nYou must be logged in to postacomment.\tYafaau's blog > Thaana Posts > ދިވެހި > އެޗްޓީއެމްއެލް5ގެ ރަސްމީ ލޯގޯ ތަޢާރަފްކޮށްފި BecomeaFAN\tRecent Posts\tWhenachild has cerebral palsy, there are many ways friends and family can help


China in ehee vanee ehen baiveriaakaa dhekolhah masakkaiy kuruvaakah noon: Safeeru | Mihaaru\nޗައިނާ އިން އެހީވަނީ އެހެން ބައިވެރިއަކާ ދެކޮޅަށް މަސައްކަތް ކުރުވާކަށް ނޫން: ސަފީރު\nރާއްޖޭގައި ހުންނަވާ ޗައިނާ ސަފީރު ޖަންގް ލިޖޮން ފޮރިން މިނިސްޓަރު އަބްދުﷲ ޝާހިދާ ބައްދަލުކުރައްވަނީ. އޭނާ ވިދާޅުވީ ރާއްޖެއާ އެކު އޮތީ ދެފަރާތަށް ފައިދާވާ ގުޅުމެއް ކަމަށް --ފޮޓޯ/ފޮރިން މިނިސްޓްރީ\n20 އޯގަސްޓް 2020 - 16:10\nއިންޑިއާގެ ދަ ޑިޕްލޮމޭޓް ނޫހުގައި ދެކުނު އޭޝިއާ ސަރަހައްދަށް ހާއްސަކޮށްފައިވާ "ދަ ޕަލްސް" ސެކްޝަންގައި ސުދާ ރާމަޗަންދުރަން ލިއުއްވާފައިވާ ލިއުމެއް ޓްވިޓާގައި ހިއްސާކުރައްވަމުން ޖަންގް ވިދާޅުވީ ރާއްޖެއާ ޗައިނާއާ ދެމެދު އޮތް ގުޅުމަކީ އެއް ފަރާތަކަށް ފައިދާ ވާއިރު އަނެއް ފަރާތަށް ގެއްލުންވާ ފަަދަ "ޒީރޯ ސަމް" ގޭމެއް ނޫން ކަމަށެވެ.\n"ޗައިނާ އާއި ދިވެހިރާއްޖޭގެ ގުޅުމަކީ ދެ ފަރާތަށް ފައިދާވާ ގުޅުމެއް. ޒީރޯ ސަމް ގޭމެއް ނޫން" ޖަންގް ވިދާޅުވި އެވެ.\n"ހޭޒް އިންޑިއާ ވޮން ދަ މެޗް އޯވާ ދަ މޯލްޑިވްސް" މި ސުރުހީގެ ދަށުން ސުދާ ލިއުއްވި ލިއުމާ ގުޅިގެން ޖަން އޭނާއަށް ވެސް ބަހުގެ ހަމަލާއެއް ދެއްވި އެވެ. އޭނާ ވިދާޅުވީ ވިސްނުމުގެ ދާއިރާ ހަނި، ނުރައްކާތެރި މިފަދަ ފިކުރުތަކުގެ ނުފޫޒު ސަރަހައްދުގައި ނުފޫޒު ގަދަކުރިޔަ ދީގެން ނުވާނެ ކަމަށެވެ.\nސަފީރު މިހާ ބޮޑަށް ފާޑުވިދާޅުވި ލިއުން ފައްޓަވަމުން ސުދާ ލިއުއްވާފައިވާ ގޮތުގައި ރާއްޖޭގައި ނުފޫޒުގަދަ ކުރަން ކުރާ މަސައްކަތުގައި އިންޑިއާ ވަނީ ޗައިނާގެ މައްޗަށް މިހާރު ކުރި ހޯދައިފަ އެވެ. އެއަށް ފަހު އެ ވާހަކައަށް ބާރު ދޭ ވާހަކައެއްގެ ގޮތުގައި ގެންނަވާފައި ވަނީ ތިލަފުށިން މާލެއަށް، ގުޅިފަޅާއި ވިލިމާލެއާ އެކު ގުޅުވައިލަން އަޅާ ބްރިޖްގެ ޕްރޮޖެކްޓަށް އިންޑިއާއިން ދޭން ނިންމާފައިވާ 400 މިލިޔަން ޑޮލަރުގެ ލޯނާއި އެއާ އެކު ދޭން ނިންމި 100 މިލިޔަން ޑޮލަރުގެ ހިލޭ އެހީގެ ވާހަކަ އެވެ.\nލިއުމުގައި ސިފަކުރައްވާފައިވާ ގޮތުގައި އެ ޕްރޮޖެކްޓަކީ ޗައިނާއިން ރާއްޖޭގައި ހިންގި އެންމެ ބޮޑު ޕްރޮޖެކްޓް ކަމަށްވާ ސިނަމާލެ ބްރިޖްގެ ހައިބަތު ކުޑަވެގެންދާ ވަރުގެ ބޮޑު ޕްރޮޖެކްޓެއް ކަަމަށެވެ. ބްރިޖްގެ ޕްރޮޖެކްޓްގެ އިތުރުން ރާއްޖެއަށް ދޭ ދަރަނިތަކާއި އިންޑިއާއިން ރާއްޖޭގައި އަދާކުރާ ދައުރުގެ ސަބަބުން ރާއްޖޭގައި ޗައިނާގެ ދައުރު ފަނޑުވެގެން ދާނެ ކަމަށް ވެސް ލިއުމުގައި ވެ އެވެ.\nތަރައްގީގެ މަޝްރޫއުތައް ޗައިނާ ތިލަފުށި ގުޅިފަޅު ރާއްޖެ-ޗައިނާ ސިނަމާލެ ބްރިޖު ޗައިނާގެ ސަފީރު ޒަންގް ލިޒޯންގް ޑިޕްލޮމެސީ ޑިޕްލޮމެޓިކް ގުޅުން އިންޑިއާ ރާއްޖެ-އިންޑިއާ ދިވެހި ސަރުކާރު\n53 ކޮމެންޓް, 81 ރިއެކްޝަންސް\nއަވައްޓެރިއަކަސް ވިޔަސް އުނގަށް ވެއްޓޭކަށް ނުޖެހޭނެ.\nމިރާއްޖއަށް ހުރިހާ ވެސް މުސާބާތެއްގެ އަސްލަކީ އަނަގބޭ . މަޖިލުހެގައި އުޅޭ\nހެޔޮނުވާނެ އިންޑިޔާގެ މަޅީގައި ނުޖެހިބަލަ. ލޯނެއްދިނަސް އެ ލޯނުން ކުރާ ހުރިހާކަމެއްގެ ފައިދާ އޮންނަނީ އިންޑިޔާއަށް ދިވެހިންނަށް އޮންނަނީ ލޯނު ދެއްކުމާ ނިކަމެތިކަން. ގައުމަށް ލިބޭ ހުރިހާ ފައިސާއެއް ދޭންޖެހެނީ އިންޑިޔާއަށް. އެއީ ސިއްހީދާއިރާ ވަޅުޖައްސާ އޮބިއަޅުވާފަ އޮންނާތީވެ. އިންޑިޔާއަށް ނޯއޭބުނޭ.\nދިވެހިންނަ އެގޭ އިންޑިޔާގެ އަޑި ނުބައިކަން. އިންޑިޔާއަ ތާއީދު ކުރާ މީހަކުވެސް ނުހޮވޭނެ.\nއެކަން އެގޭ އިންޑީޔާގެ ހިންނިޔައް ރައްޖެގަ އިންޑިޔާ ސިފައިން ގިނަކުރަނީ ކިއްކުރަންތަ؟ ޗައިނާ ސިފައިން ނުތިބޭނެ ރައްޖޭގަ.\nޗައިނާއިން މަސައްކަތްކުރަނީ ދެގައުމަށް ފައިދާވާގޮތަށް. މިސާލަކަށް ރާއްޖޭގައި އެޅި ބްރިޖް. ޗައިނާއިން ފައިސާދިނީ ޗައިނާކުންފުންޏަކުން އެމަސައްކަތްކުރާގޮތަށް އަދި ރާއްޖޭގައި ހިންގާ ތަރައްޤީގެ މަޝްރޫއުތަށް ނަގައިގެން ކުރެވޭގޮތަށް. ނަމަވެސް އިންޑިޔާއިން ދެނީ ފައިސާ ، މަސައްކަތްކުރަނީ އެހެން ގައުމެއްގެ ބަޔަކު. ކާންދީފައި ކަތިލާ އުސޫލު. ކަމެއް ކުރަންވެސް ނޭނގޭބައެއް. އެބުނާ ލޯނުވެސް ދިނުމާއިމެދު ޝައްކު. ޓާޓާއަށްދިން ފްލެޓް ޕްރޮޮޖެކްޓްސްވެސް ނުނިންމުނު.\nޚޮމެންޓް ކުރާ މީހުން ހާދަ މޮޔައޭ... ބަލަ ބަލި ވީމަ ދާން މިޖެހެނީ އިންޑިޔާ އަށް..ޗައިނާ އަކަށް ނުދެވޭނެ..ޓިކެޓް ހުރުން އަގުބޮޑް ޗައިނާ މީހުން ގެ ކެއުން ދިވެހިންނާ މުލިން ތަފާތު...އޭ ހިންދޫން ވިޔަސް ދިވެހިންނާ ސަގާފަތް ގުޅެނީ އިންޑިޔާ އާ.. އެހެން ވީމަ އިންޑިޔާ އާ ވެސް ގުޅިގެން އެކަމް ޗައިނާ އާ ވެސް ގުޅިގެން އުޅުނީމަ ބެސްޓް...ޗައިނާ އަކީ ދުނިޔޭގެ މިހާރު ގެ ނަމަބަރ 1\nއިންޑިއާއިން އެހާ ހެޔޮއެދޭނަމަ މިއޮތް ޒަމާންވީ ރަހްމަތްތެރިކަމުގެ ތެރެއިން އިންޑިއާއަށް ބޭސްފަރުވާއަށް ދިއުން މަދުކުރަން އެއްވެސް އެހީއެއްވިތަ؟ އެމީހުންނަށް ދިވެހިން އަތުންވާ ފައިދާ ހުއްޓޭނެ ގޮތަކަށް ކަންކުރިތަ؟ ރާއްޖޭގެ ސިއްހީ ދާއިރާ ކުރިއަރުވަން ބިސްކޯދުކޮޅެއް ދިނުން ފިޔަވައި އެހެން ކަމެއް ކޮށްދޭތަ؟ ބަލިވީމަ އިންޑިއާއަށް ދާންޖެހެނީ އެގޮތަށް ކަންކުރަންޖެހޭ ގޮތަށް ސިއްހީ ދާއިރާ އިންޑިއާއިން އޮބިއަޅުވާފަ ބާއްވާތީ.\nޢިންޑިޔާ އަކަށް ޗައިނާ އާ ވާދަ ނުކުރެވޭނެ ކަން އިކޮނޮމިކްސް އިން ޑިގްރީ ނަގާފަ ހުރި މީހަކަށް އިގޭނެ. ޗައިނާ އަކީ މިހާރު ދުނިޔޭގެ ނަމްބަރ2އަދި އެމެރިކާ ފަސް ޖައްސާފަ ދުނިޔޭގެ ނަންބަރ 1 ކަން 2024 ގަ ޗައިނާ ހޮދާނެ ކަން ލަފާ ކޮށްފަ އޮތީ.. ޗައިނާ އށް 1 އަހަރު ދުވަހުން ބުރިޖް އެޅުނަސް އިންޑިޔާ އަށް އެޅޭނީ 10 އަހަރުން.. މުންބާއި ބުރިޖް އަޅަން ވެސް5އަހަރު ނެގި\nއެހީވުމުގެ ފަހަތުގައި އިންޑިޔާގެވެސް އަދި ޗައިނާގެވެސް އޮތީ ގޯސްނިޔަތެއް. ކޮންމެ ސަރުކާރެއް އޮތަސް އެކަން ދަނެގެން އެހީ ބަލާގަންނަންވާނީ.\nޗައިނާއިން ގައުމުތަކެއް ތަރައްގީކޮށްދޭ ހިތުން ކޮށްދިނަސް އިންޑިއާއިން ރާއްޖެއަށް އެހީވަނީ ޗައިނާގެ ބާރުކަނޑުވަންކަމާ ރާއްޖެއަކީ އެމީހުންގެ ބެކްޔާޑްކަމަށް ފާޅުގައި ބުނަމުންދާއިރުއާ ރާއްޖެ ރީތި ގޮތުގަ އިންޑިއާގެ ބާރުގެ ދަށަށް ގެންދަމުންދާތަން ފެންނައިރުވެސް އެކަމާ އަޅާނުލާ ތިބޭ ގައުމެއް ރާއްޖެ ނޫނީ ނޯންނާނެ. ޗައިނާގެ ގޯސް ނިޔަތެއް ނެތަސް ގޯސްނިޔަތް އޮތްމީހުންނަށް ފެންނާނީ އެމީހުން އަމިއްލައަށް ކަންކުރާ ނަޒަރުން އެހެން މީހުންވެސް ކަންކުރާތަން.\nޢިންޑިއާ މީހުން ދެކޭ ގޮތުގައި ރާއްޖެއަކީ އެމީހުންގެ “ބެކްޔާޑް”


އޭޝިޔާ ޕެސިފިކް ޑިމޮކްރެޓިކް ޔޫނިއަންގެ މެންބަރަކަށް އެމްޑީޕީ ވެއްޖެ – Maldivian Democratic Party\n01 ފެބުރުއަރީ 2010\nއޭޝިޔާ ޕެސިފިކް ޑިމޮކްރެޓިކް ޔޫނިއަންގެ މެންބަރަކަށް އެމްޑީޕީ ވެއްޖެ\n1 ފެބްރުއަރީ 2010\nއޭޝިޔާ ޕެސިފިކް ޑިމޮކްރެޓިކް ޔޫނިއަން (އޭޕީޑީޔޫ)ގެ މެންބަރަކަށް ދިވެހިރައްޔިތުންގެ ޑިމޮކްރެޓިކް ޕާޓީ ވެއްޖެ އެވެ. އެމްޑީޕީ، މިޖަމާޢަތުގެ މެންބަރަކަށްވީކަން ރަސްމީކޮށް އިއުލާންކުރީ މިއަދު ޓައިވާންގެ ވެރިރަށް ޓައިޕޭގެ ގްރޭންޑް ހަޔަޓް ހޮޓަލުގައި މިހާރު ކުރިޔަށްދާ އިންޓަނޭޝަނަލް ޑިމޮކްރެޓިކް ޔޫނިއަން (އައިޑީޔޫ)ގެ އެގްޒެކެޓިވް ބައްދަލުވުމުގައެވެ.\nއައިޑީޔޫގެ ބައްދަލުވުމުގައި އެމްޑީޕީގެ ފަރާތުން ބައިވެރިވެ ވަޑައިގަންނަވަނީ ޕާޓީގެ ވަގުތީ ރައީސް އިބްރާހީމް ހުސައިން ޒަކީ އާއި، ޕާޓީގެ ސެކްރެޓަރީ ޖެނެރަލް ހަސަން ޝާހުގެ އިތުރުން އެމްޑީޕީ ޕާލަމެންޓްރީ ގްރޫޕްގެ މެންބަރު އަދި ރައްޔިތުންގެ މަޖިލީހުގެ ހުޅުމީދޫ ދާއިރާގެ މެންބަރު އިލްޔާސް ލަބީބު އެވެ.\nޓައިވާންގެ ވެރިރަށް ޓައިޕޭގައި މިހާރު ކުރިޔަށްދާ އައިޑީޔޫގެ ބައްދަލުވުމުގައި، ގައުމުތަކުގެ ސިޔާސީ ހާލަތު ދެނެގަތުމާއި، ދުނިޔޭގެ އެކި ކަންކޮޅުތަކުގައި ޑިމޮކްރަސީ އަށަގެންނެވުމަށް ކުރަންޖެހިފައިވާ މަސައްކަތްތަކާ ބެހޭގޮތުން މަޝްވަރާކުރުމުގެ އިތުރުން އިންތިޚާބުތަކަށް ކެމްޕެއިންކުރުމުގައި ގެންގުޅޭނެ އުޞޫލުތަކާ ބެހޭގޮތުންވެސް ޕާޓީ ތަކުގެ އިސް ބޭފުޅުންގެ މެދުގައި މަޝްވަރާކުރެވޭނެއެވެ.\nއޭޝިޔާ ޕެސިފިކް ޑިމޮކްރެޓިކް ޔޫނިއަންގެ މެންބަރަކަށްވުމަށް އެމްޑީޕީން ހުށަހަޅާފައިވަނީ ލަންޑަންގައި ބޭއްވުނު އިންޓަނޭޝަނަލް ޑިމޮކްރެޓިކް ޔޫނިއަންގެ އާންމު ބައްދަލުވުމުގައި7ޖުލައި 2009 ވަނަ ދުވަހު، އެމްޑީޕީގެ ޗެއާޕާސަން އަލްއުސްތާޛާ މާރިޔާ އަހުމަދު ދީދީ އެވެ.


America aai North Korea ge officialun Korea border gai | Mihaaru\nދެ ކޮރެއާ ގުޅޭ ބޯޑަރުގައި ސައުތު ކޮރެއާގެ ރައީސް މޫންއާ ބައްދަލު ކުރެއްވުމަށް ފަހު ނޯތު ކޮރެއާގެ ލީޑަރު ކިމް މިދިޔަ ހޮނިހިރު ދުވަހު ވަޑައިގަންނަވަނީ. --ފޮޓޯ:އޭއެފްޕީ\n28 މެއި 2018 - 13:11\nރައީސް ޑޮނަލްޑް ޓްރަމްޕް ކުރެއްވި ޓްވީޓެއްގައި ވިދާޅުވީ ނޯތު ކޮރެއާ އަކީ ކޮންމެވެސް ދުވަހަކުން އިގްތިސާދީ އަދި މާލީ ގޮތުން ވަރުގަދަ ގައުމަކަށް ވާނެ ކަމަށް ގަބޫލް ކުރާ ކަމަށެވެ.\n"ކިމް ޖޮން-އުން ވަނީ މިކަމުގައި އަޅުގަނޑާ އެއްބަސްވުމަށް ވަޑައިގެންފައި. އެހެންވެ ސަމިޓަށް ތައްޔާރުވާން އެމެރިކާގެ އޮފިޝަލުން ނޯތު ކޮރެއާ އަށް ދަތުރުކޮށްފައި ވަނީ،" ޓްރަމްޕުގެ ޓްވީޓުގައި ވިދާޅުވެފައިވެ އެވެ.\nކިމްއާ އެކު ބާއްވާ ސަމިޓް ކެންސަލް ކުރިކަން ޓްރަމްޕް އިއުލާން ކުރެއްވި ނަމަވެސް ފަހުން ވަނީ އެ ސަމިޓް އަލުން ބޭއްވޭތޯ ޑިޕްލޮމެޓިކް މަސައްކަތްތަކެއް ކޮށްފަ އެވެ. އެންމެ ބޮޑު ރޯލެއް އަދާކުރަމުން ދަނީ ސައުތު ކޮރެއާގެ ރައީސް މޫން ޖައި-އިން އެވެ. އޭނާ ވަނީ މިދިޔަ ހޮނިހިރު ދުވަހު ދެ ކޮރެއާގެ ބޯޑަރުގައި ކިމްއާ ބައްދަލު ކުރައްވައިފަ އެވެ.\nސްޓޭޓް ޑިޕާޓްމަންޓުގެ ތަރުޖަމާން ހީތާ ނުއާޓް ވިދާޅުވީ ސަމިޓުގެ ތައްޔާރީތައް ކުރިއަށްދާ ކަމަށެވެ. ވޮޝިންޓަން ޕޯސްޓުން ބުނީ ދެ ކޮރެއާ ގުޅޭ ބޯޑަރުގައިވާ ޕަންމުންޖޮމް އަވަށުގައި ބޭއްވި ބައްދަލުވުމުގައި އެމެރިކާގެ ފަރާތުން ދެ މަންދޫބަކު ބައިވެރިވި ކަމަށެވެ. އަދި ނޯތު ކޮރެއާގެ ފަރާތުން ބައިވެރިވީ ވައިސް ފޮރިން މިނިސްޓަރު ޗޮއެ ސޮން ހުއި ކަމަށް ވެސް ބުނެފައިވެ އެވެ.\nޓްރަމްޕް އާއި ކިމްގެ ސަމިޓް ބާއްވާ ނަމަ އެ ސަމިޓުގައި ރައީސް މޫން ޖައި-އިން ވެސް ބައިވެރިވުމުގެ ފުރުސަތު ބޮޑު ކަމަށް ސައުތު ކޮރެއާގެ އޮފިޝަލުން ވަނީ ބުނެފަ އެވެ. ނަމަވެސް މޫން ބައިވެރިވާނީ ސަމިޓުގެ ތައްޔާރީތައް ކުރިއަށްދާ ގޮތުގެ މައްޗަށް ބަލާފައި ކަމަށް ވެސް ބުނެފައިވެ އެވެ.\nޓްރަމްޕާއި ކިމްގެ ސަމިޓް ޕްލޭންކޮށްފައި ވަނީ ޖޫން 12 ގައި ސިންގަޕޫރުގަ އެވެ.


Kulhudhuffushi Online - Raahjeyge 33 rah himeneygothah 31.5 kiloa meetaruge gondudhoh himaayaaikoh ninmaifi\nރާއްޖޭގެ 33 ރަށް ހިމެނޭގޮތަށް 31.5 ކިލޯ މީޓަރުގެ ގޮނޑުދޮށް ހިމާޔާތްކޮށް ނިންމައިފި\nއަބްދުލް ވާހިދު ޙަސަން -7މަސް ކުރިން -2ޖުލައި 2018\nރައީސް ޔާމީންއެންވަރަމެންޓް މިނިސްޓްރީމިނިސްޓަރ ތޯރިގް\nރާއްޖޭގެ އެކި ރަށްރަށުގެ ގޮނޑުދޮށް ހިމާޔާތްކުރުމަށް ހިންގި މަޝްރޫއުތަކުގެ ތެރޭގައި މިސަރުކާރުން މިހާތަނަށް ވާނީ 31.5 ކިލޯ މީޓަރުގެ ގޮނޑުދޮށް ހިމާރާތްކޮށްފައިކަމަށް އެންވަރމަންޓް މިނިސްޓަރ ތޯރިގް އިބުރާހިމް ވިދާޅުވެއްޖެ އެވެ.\nށ ބިލެއްފަހީގެ ގޮނޑުދޮށް ހިމާރާތްކުރުމުގެ މަޝްރޫއުގެ ނިމުން ރައީސުލް ޖޫމްހޫރިއްޔާ އަބުދުﷲ ޔާމީން އަބުދުލް ގައްޔޫމު މިއަދު ވަނީ އިފްތިތާހްކޮށްދެއްވާފައި އެވެ. މިރަސްމިއްޔާތުގައި ވާހަކަދައްކަވަމުން މިނިސްޓަރު ތޯރިގް އިބުރާހިމް ވިދާޅުވީ މިސަރުކާރުން ރަށްރަށުގެ ގޮނޑުދޮށް ހިމާޔާތްކުރުމަށް ވަރަށް އިސްކަމެއްދީގެން ކުރަމުންދާ ކަމަށެވެ.\nއެގޮތުން ސަރުކާރުން ވާނީ ރާއްޖޭގެ 33 ރަށް ހިމެނޭގޮތަށް 31.5 ކިލޯ މީޓަރުގެ ގޮނޑުދޮށް ހިމާޔާތްކޮށް ނިންމާފައިވާކަމަށް ތޯރިގް ވިދާޅުވި އެވެ. ގޮނޑުދޮށް ހިމާރާތްކުރުމަށް ހިންގުނު މިމަޝްރޫއުތަކަށް 1.34 ބިލިއަން ރުފިޔާ ހަރަދުކޮށްފައިވާ ކަމަށް މިނިސްޓަރު ވިދާޅުވި އެވެ.\nމިނިސްޓަރު ތޯރިގް ވިދާޅުވީގޮތުގައި ވަރަށް އަވަހަށް އެހެން ރަށެއްގައި 1.5 ކިލޯ މީޓަރުގެ ގޮނޑުދޮށް ހިމާރާތް ކުރުމުގެ މަސައްކަތް ފަށާނެކަމަށް ވިދާޅުވި އެވެ.\nބިލެއްފަހީގެ ގޮންޑުދޮށް ހިމާރާތްކުރުމުގެ މަޝްރޫއު ނިމުން ފާހަގަކުރެއްވުމުގެ ރަސްމިއްޔާތުގެ ތެރެއިން–\nގޮނޑުދޮށްތައް ހިމާޔާތްކޮށް، ރައްޔިތުންނަށް ރައްކާތެރިކަން ހޯދުމަށް މިސަރުކާރުން ވަރަށް މުހިންމު އިސްކަމެއްދީގެން ކުރަމުންދާ މަސައްކަތެކެވެ. މިނިސްޓަރު ތޯރިގް ވިދާޅުވީ އެހެން އެއްވެސް ސަރުކާރަކު ރާއްޖޭގެ ގޮނޑުދޮށްތައް ހިމާޔާތް ނުކުރާ މިންވަރަށް ރައީސް ޔާމީންގެ ޒައާމަތުގައި ރަށްރަށުގެ ގޮނޑުދޮށް ހިމާޔާތްކުރުމަށް މަޝްރުއޫތައް ހިންގާފައިވާކަމަށެވެ.\nރާއްޖޭގެ އެކި ކަންކޮޅުތަކުގައި ގޮނޑުދޮށް ހިމާޔާތްކުރުމުގެ މަސައްކަތް މިހާރުވެސް ސަރުކާރުން ދަނީ ކުރަމުންކަމަށް އެންވަރމަންޓް މިނިސްޓަރު ތޯރިގް އިބުރާހިމް ވިދާޅުވި އެވެ.\nބިލެއްފަހީގެ ގޮނޑުދޮށް ހިމާޔަތްކުރުމުގެ މަސައްކަތުގެ ނިމުން ފާހަގަކޮށްފި


އޭޑީކޭ ހޮސްޕިޓަލް ހިމެނޭ ސަރަހައްދުގައި މިއަދު ހެނދުނު9ން މެންދުރު 12 އަށް މުހިންމު މަސައްކަތްތަކެއް ކުރަންޖެހޭތީ އެ ވަގުތުގައި އެ ސަރަހައްދުން ކަރަންޓު ކަނޑާލާނެ ކަމަށް ސްޓެލްކޯ އިން ބުނެފި އެވެ.\nސިއްހީ ކަންކަމަށް ރާއްޖެ އިން ފައިސާ ބޭރުނުކޮށް، މި ގައުމުގެ ސިއްހީ ހިދުމަތް ކުރިއެރުވުމަށް ޕޮލިސީ ލެވެލްގައި ވިސްނަންޖެހޭ ކަމަށް އޭޑީކޭ ހޮސްޕިޓަލްގެ މެނޭޖިން ޑިރެކްޓަރު އަހުމަދު...\nJanuary 09, 2020 21\nޑރ. ނިޔާފް މި ދެއްވި މެސެޖާ މެދު ވިސްނާލާ!\nމިސާލަކަށް ތުއްތު ދަރިފުޅަށް ލޯބިން ދޮނެއް ދީގެން، އައިސީޔޫއަށް ލާން ޖެހިދާނެ ހެއްޔެވެ؟ ކުޑަކުދިންގެ ޑޮކްޓަރު އަބްދުﷲ ނިޔާފް، މި ފަހުން ކުރެއްވި ޓްވީޓަކާ އެކު، އެ ނުރައްކާ ދިވެހިންގެ ސަމާލުކަމަށް ވެސް އަތުވެއްޖެ އެވެ.\nދިރާސާކުރުމުގައި އެއްބާރުލުން ދޭން ވިލާއިން ސޮއިކޮށްފި\nދިރާސާކުރުމުގެ ދާއިރާ އިން އެއްބާރުލުން ދިނުމުގެ އެއްބަސްވުންތަކެއްގައި ވިލާ ކޮލެޖުން މިއަދު ސޮއިކޮށްފި އެވެ.


Kujjaku hoadhaakah beynumehnoon: Bharti Singh\nމިދަނޑިވަޅުގައި ކުއްޖަކު ހޯދާކަށް ބޭނުމެއްނޫން: ބާރްތީ ސިންގް\nބާރްތީ އާއި ފިރިމީހާ ހަރްޝް\nކަލާޒް ޓީވީގެ "ޑާންސް ދިވާނޭ 3" ގެ ހޯސްޓްކަން ވަގުތީ ގޮތުން މިހާރު ކުރަނީ ކޮމެޑިއަން ބާރްތީ ސިންގް އާއި ފިރިމީހާ ހަރްޝް ލިމްބާޗިޔާ އެވެ.\nމި ޝޯގެ އެންމެ ފަހުގެ އެޕިސޯޑުގައި ބާރްތީ ވަރަށް ގަދަޔަށް ރޯތަން ފެނިފައި ވެއެވެ. އެއީ ކޮރޯނާވައިރަހުގެ ސަބަބުން މަންމައެއްގެ ތުއްތުތުއްތު ދަރިފުޅަކު މަރުވި ވާހަކަ ކިޔައިދޭ ނެށުމެއް މި ޝޯގައި ނެށުންތެރިއަކު ހުށަހަޅައި ދިނުމުން އެ މަންޒަރުތައް ބަލާފަ އެވެ. މިއީ ހަގީގަތުގައި ވެސް އިންޑިއާގައި ދާދިފަހުން ހިނގާފައިވާ ހާދިސާއަކަށް ވާތީ މި ނެށުން ބަލާފައި އެންމެންގެ ލޮލުން ވެސް ކަރުނަ އައެވެ. ނަމަވެސް ބާރްތީ އަށް އާދަޔާހިލާފަށް އެ މަންޒަރުން އަސަރު ކުރި އެވެ.\nމި ނެށުމަށް ފަހު ފިރިމީހާ ހަރްޝް އާއެކު ސްޓޭޖަށް އަރައި ރޮމުން ރޮމުން ބާރްތީ ބުނި ގޮތުގައި އޭނާއާއި ފިރިމީހާ ވެސް ދަރިއަކު ބޭނުން ވިޔަސް މި ދުވަސްވަރުގެ ގޮތުން ދަރިއަކު ނުހޯދާ މަޑުކޮށްގެން ތިބީ މިފަދަ ހިތާމަވެރި ހާދިސާއެއް އެމީހުންނާ ވެސް ކުރިމަތިވެދާނެތީ އެވެ.\nކޮރޯނާވައިރަހުގެ ޕެންޑެމިކް އާ ހެދި އެމީހުން އަދި ކުއްޖަކު ހޯދަން ތައްޔާރު ނޫން ކަމަށް ބާރްތީ ބުންޏެވެ.\n"އަހަރެމެން ކުއްޖެއް ހޯދަން ރޭވިން. ނަމަވެސް މިފަދަ ހާދިސާތަކުގެ ވާހަކަ އަޑު އަހާފައި އެކަމަށް އަދި ފަސް ޖެހެވެނީ. އަހަރެމެން ގަސްތުގައި ކުއްޖެއް ހޯދާ ވާހަކަ ނުދައްކާ މިތިބީ މިފަދަ ހިތާމަވެރި ހާދިސާއެއް ކުރިމަތިވި އަހަންނަށް މުޅި އުމުރު ރޯން ޖެހިދާނެތީ،" ބާރްތީ ބުންޏެވެ.\nބާރްތީ ފިޔަވައި ޝޯގެ ޖަޖުންގެ ގޮތުގައި ތިބި ބަތަލާ އަދި ނެށުންތެރިޔާ ނޯރާ ފަތޭހީ އާއި ކޯރިއޮގްރާފަރު ތުޝާރު ކާލިއާ އަށް ވެސް މި ނެށުން ބަލާފައި ވަރަށް އަސަރު ކޮށްފައި ތިބިކަން އެމީހުންގެ މޫނުމަތިން ހާމަވާން ހުއްޓެވެ.\nފަހުން އިންޑިޔާގެ ނޫހަކާ ވާހަކަ ދައްކަމުން ބާރްތީ ބުނީ އޭނާވެސް މަންމައަކަށް ވާން ބޭނުން ކަމަށެވެ. ފާއިތުވީ އަހަރުވެސް ހަރްޝް އާއި އޭނާ ދަރިއަކު ހޯދަން ވިސްނި ކަމަށެވެ. ނަމަވެސް ކޮރޯނާވައިރަހުގެ ވަބާ އާ ހެދި އެ ކަން އަދި މަޑުޖައްސާލީ އެވެ.\n"އަހަރެން ބޭނުމެއް ނޫން މިކަހަލަ ސްޓްރެސް ބޮޑު ދުވަސްވަރެއްގައި މިފަދަ މާހައުލަކަށް ދަރިއަކު އުފަންކުރާކަށް. މި ދުވަސްވަރު ހޮސްޕިޓަލަކަށް ދިއުމަކީ ވެސް އެހާ ނުރައްކާ ބޮޑުކަމެއް. ބަލިވެ އިނދެއްޖެނަމަ ގަވާއިދުން ޑޮކްޓަރަށް ދައްކަން ދާން މަޖްބޫރުވާނެ. އެހެންވެ ތުއްތު ކުއްޖެއްގެ ފުރާނަ ނުރައްކަލަށް ހުށަހެޅުމުގެ ފުރުސަތު އޮތީމަ އަދި ދަރިއަކު ހޯދަން ބޭނުންނެތީ،" ބާރްތީ ބުންޏެވެ.\nމި ޝޯގައި ބާރްތީ ބުނި ގޮތުގައި އޭނާގެ މަންމައަށް ވެސް ކޮވިޑް ޖެހި މިހާރު އޮތީ ހޮސްޕިޓަލުގަ އެވެ. ބާރްތީ އަކީ ހެއްވާ މަޖާ ވާހަކަތައް ދައްކާ ކޮމޭޑިއަނެއް ނަމަވެސް ޝޯތައް ހޯސްޓްކުރާއިރު ބައެއް ފަހަރު ޖަޒުބާތުގައި ޖެހޭތަން ފެނެ އެވެ.


Mainbafainnah heyokoh hithumakee Allah ge magugai jihaadhu kurumahvure mathiverivegenvaa amaleh : Khuthubaa - vNews.mv\nމައިންބަފައިންނަށް ހެޔޮކޮށް ހިތުމަކީ ﷲގެ މަގުގައި ޖިހާދުކުރުމަށްވުރެ މަތިވެރިވެގެންވާ އަމަލެއް - ހުތުބާ\nމަރްޔަމް ލީން Male' | 07 August 2020, 17:34\nމައިންބަފައިންނަށް ހެޔޮކޮށް ހިތުމަކީ ﷲގެ މަގުގައި ޖިހާދުކުރުމަށްވުރެވެސް މަތިވެރިވެގެންވާ އަމަލެއްކަމަށް މިއަދުގެ ހުކުރު ހުތުބާގައި ބުނެފިއެވެ.\nމިއަދުގެ ހުުތުބާ ޚާއްސަކޮށްފައިވަނީ "މައިންބަފައިންނަށް އިހުސާންތެރިވެ ހެޔޮކޮށް ހިތުން" މި މައުޟޫއުއަށެެވެ. ހުތުބާގައި ބުނެފައިވަނީ މައިންބަފައިންގެ ހައްގުތައް މަތިވެރި ކަމަށާއި މައިންބަފައިންނަށް އިހުސާންތެރިވުމަކީ ވާޖިބެއް ކަމަށެވެ. އަދި އެމީހުންނަށް ހެޔޮކޮށް ހިތުމަކީ، މުސީބާތްތަކުން ސަލާމަތްވެ، ބަރަކާތް ހާސިލުވުމުގެ ސަބަބެއް ކަމަށެވެ.\nމައިންބަފައިންނަށް ކަމޭހިތުމަކީ ނަބީބޭކަލުންގެ ހުލުގުފުޅެއްކަމަށާއި، އަދި އެއީ ސޯލިހުންގެ ރިވެތި އާދައެއްކަންވެސް ހުތުބާގައި ވަނީ ފާހަގަކޮށްފައެވެެ. އެއީ މުސީބާތްތަކުން ސަލާމަތްވެވޭ، ބަރަކާތް ހާސިލުކޮށްދޭ އަދި ދުއާ އިޖާބަކުރެއްވުމުގެ ސަބަބެއްކަމަށާއި، އެކަމުގެ ސަބަބުން ކަންބޮޑުވުންތަކާއި ހާސްކަމުން މީހާ ދުރުކޮށް ހިތްހަމަޖެހުން ލިބޭކަމަށެވެ.\n"ﷲ ތައާލާ ވަނީ މައިންބަފައިންނަށް އިހުސާންތެރިވުމަށް ވަސިއްޔަތް ކުރައްވައިފައެވެ. އެކަލާނގެ ވަހީކުރެއްވި ބަސްފުޅެއްގެ މާނައިގައިވެއެވެ. "އިންސާނާއަށް، އޭނާގެ މައިންބަފައިންނަށް (ހެޔޮކޮށް ހިތުމަށް) ތިމަންރަސްކަލާނގެ ވަސިއްޔަތް ކުރެއްވީމެވެ. އޭނާގެ މައިމީހާ ބަލި ނިކަމެތިކަމުގެ މައްޗަށް، ބަލި ނިކަމެތިކަމާއެކު މާބަނޑުގައި އޭނާ އުފުލިއެވެ. އަދި އޭނާ ކިރު ތުނބުން ވީއްލުންވަނީ ދެ އަހަރުގައެވެ. (ތިމަންރަސްކަލާނގެ އަމުރު ކުރެއްވީމެވެ) ތިމަންރަސްކަލާނގެއަށާއި، ތިބާގެ މައިންބަފައިންނަށް ޝުކުރުކުރާށެވެ! އެނބުރި ރުޖޫއަވުން ވަނީ، ހަމަ ތިމަންރަސްކަލާނގެ ހަޒުރަތަށެވެ..،"\nމީގެ އިތުރުން ހުތުބާގައި ބުނީ، ﷲ ތައާލާ ވަނީ ބާއްޖަވެރިކަމުގެ މަރުޖިއެއް ކަމުގައި މައިންބަފައިން ލައްވާފައި ކަމަށެވެ. އަދި އިހުސާންތެރިކަމާއި މާތްކަމުގައި މައިންބަފައިންވަރުގެ ބައެއް ނުވާކަމަށާއި ﷲ ތައާލާގެ ހައްގު އަދާކުރުމަށްފަހު އެ ދެމީހުންގެ ހައްގު އަދާކުރުމަކީ ވާޖިބެއް ކަމަށެވެ.\nމައިންބަފައިންނަށް ކަމޭހިތުމަކީ ދީލަތިކަމުގެ ސިފައެއްކަން ފާހަގަކޮށް ހުތުބާގައި ވަނީ އެކަމަކީ ސުވަރުގެއަށް ވެސް ވާސިލުވެވޭނެ މަގެއް ކަމަށެވެ. އެމީހެއްގެ މައިންބަފައިން މުސްކުޅި ހާލުގައި ތިއްބާ އަޅާނުލާ މީހުންނަކީ ސުވަރުގެ ނުވަދެވޭނެ މީހާ ކަމަށް ނަބިއްޔާގެ ހަދީސް ބަސްފުޅުގައި ވާކަމަށް ހުތުބާގައި ބަޔާންކޮށްފައިވެއެވެ.\nހުތުބާގައި އިތުރަށް ބުނީ ކީރިތި ގުރުއާނުގައި ވަނީ މައިންބަފައިންގެ ދަރަޖަ އާއި އެ މީހުންގެ އަދަބު އިހުތިރާމު އަދާކުރަންވީ ގޮތް ބަޔާންކޮށްފައި ކަމަށާއި އެ ދެމީހުން ނުވަތަ އޭގެ ތެރެއިން އެކަކު ކަމުގައި ވިޔަސް މުސްކުޅި އުމުރާ ބައްދަލުކުރާ ހިނދު، ކައިރީގައި ތިބޭ ދަރީން މައިންބަފައިންނަށް އަޅާލާ، އޯގާތެރިވާންޖެހޭނެ ކަމަށް އަންގަވާފައިވާ ކަމަށެވެ.\nހުތުބާ ނިންމާލަމުން ވަނީ މައިންބަފައިންނަށް ކިޔަމަންތެރިވުމަށް ވަސިއްޔަތްކޮށްފައެވެ. އަދި ބާއްޖަވެރިންނަކީ މައިންބަަފައިންނަށް އިހުސާންތެރިކޮށް ކަންތައް ކުރާ މީހުން ކަމަށް ވެސް ވަނީ ބުނެފައެވެ.\nއިސްލާމިކް މިނިސްޓްރީ ރާއްޖެ ޚުތުބާ


JSC in "Siyaasee cancer" fileetha?\nޖޭއެސްސީން "ސިޔާސީ ކެންސަރު" ފިލީތަ؟\nމަޖިލީހުގެ ރައީސް މުހައްމަދު ނަޝީދު: ޖޭއެސްސީ އެކުލަވާލާފައިވާ ގޮތް ބަދަލު ކުރަން ޖެހޭ ކަމަށް ވަކާލާތު ކުރެއްވި -- އަހުމަދު ޝުރާއު | އަވަސް\nމިދިއަ އަހަރުތަކުގެ ތެރޭގައި އެންމެ ގިނައިން އަޑު އިވިފައިވާނެ އެއް ވާހަކައަކީ އިންސާފާއި އިސްލާހުގެ ވާހަކަ އެވެ. ދައުލަތުގެ އެކި އިދާރާތަކާއި، ދެވޭ ހިދުމަތްތަކާއި، މީހުންނާއި، އެ ނޫންވެސް އެތަކެއް ކަމެއް މި ގައުމުގައި އިސްލާހުވާން ޖެހޭ ވާހަކައެވެ. އެހުރިހާ ވާހަކައެއްގެ ތެރެއިންވެސް އެންމެ އަޑު ހަރުކޮށް އިވުނީ ޝަރުއީ ދާއިރާގެ އިސްލާހުގެ ވާހަކަ އެވެ. ޝަރުއީ ދާއިރާ އިސްލާހު ކުރަން ފުރަތަމަ ކުރަން ޖެހޭ ކަންކަމުގެ ވާހަކަތައް އައި މިންވަރު ވެސް މަދެއް ނޫނެވެ. އެންމެ ބާރު އަޑަކީ ފަނޑިޔާރުގެ އާއި ޖުޑީޝަލް ސާވިސް ކޮމިޝަން (ޖޭއެސްސީ) އިސްލާހު ކުރާ ވާހަކަ އެވެ.\nޖޭއެސްސީއަކީ ފަނޑިޔާރުގޭގެ ކަންކަން ބޮއްސުން ލައި ދިއުމުގެ އެންމެ ބޮޑު އެއް ސަބަބު ކަމަށް ގިނަ ބަޔަކު ބުނެ އެވެ. ސިޔާސީ ޕާޓީތަކާއި ބޭފުޅުންގެ ނުފޫޒު ޖޭއެސްސީގައި އޮތުމާއި، ފަނޑިޔާރުން، ފަނޑިޔާރުންގެ މައްސަލަތައް ބެލުމާއި، މިފަދަ އެތަކެއް ކަމަކަށް ބަދަލު ގެންނަން ޖެހޭ ކަމަށް ބުނެ އެވެ.\nގާނޫނު އަސާސީގައި ބުނެފައިވާ ގޮތުން ޖޭއެސްސީއަކީ ވަކި ފަރާތަކަށް ބުރަނުވާ މުސްތަގިއްލު މުއައްސަސާއެކެވެ. އެކަމަކު މައްސަލަ އުފަންވާ ހިސާބަކީ އެއީ އެވެ. އެ ކޮމިޝަނަކީ މިނިވަން މުސްތަގިއްލު ތަނަކަށް ނުވުމެވެ. އެހެންވެގެން އެ ބޮޑު ގޯސް ރަނގަޅު ކުރަން ނުކުތީ އެމްޑީޕީ އެވެ.\nއެމްޑީޕީގެ ލީޑާޝިޕުން ރައްޔިތުންނަށް ދެމުންގެންދިޔަ ޔަގީން ކަމަކީ އެ ގޯސް ރަނގަޅުކޮށް، މިނިވަން އިންސާފުވެރި ފަނޑިޔާރުގެއެއް ހޯދައި ދިނުމެވެ. އެ ޔަގީންކަމާއެކު އެކަން ކުރުމަށް ބޭނުންވީ ހުރިހާ ކަމެއް އެ ރައްޔިތުން މިހާރު ވަނީ ހަމަޖައްސައިދީފަ އެވެ. އަދި އެއީ އަވަހަކަށް އެކަންކަން ވާނެ ކަމުގެ އުންމީދުގަ އެވެ.\nމިދިއަ ރިޔާސީ އިންތިހާބާއި ދެން އައި މަޖިލިސް އިންތިހާބު އެމްޑީޕީއަށް އެ ރައްޔިތުން ދިނީ އެ ޔަގީން ކަމަށް ކަށަވަރުކަން ގެންނާނެ ކަމުގެ އުންމީދާއެކު އެވެ. އެވާހަކަތައް ދެއްކެވި ބޭފުޅުންގެ ތެރެއިން އެއް ބޭފުޅަކީ ކޯޓުތަކުގެ ނާއިންސާފާއި އެތަކެއް އަހަރެއް ވަންދެން ކުރިމަތިލައްވަން ޖެހި ވަޑައިގެންނެވި، ކުރީގެ ރައީސް އަދި މިހާރުގެ ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ.\nއެމަނިކުފާނާއި، އެމްޑީޕީން ބުނަމުން ގެންދިޔައީ ޖޭއެސްސީ އަކީ ސިޔާސީ ނުފޫޒުން އެއްކިބާވެފައިވާ ތަނަކަށް ހެދުމަށްޓަކައި، އެ ކޮމިޝަން އެކުލެވިގެންވާ ގޮތަށް ބަދަލު ގެންނަން ޖެހެއޭ އެވެ. އޭރު ޖޭއެސްސީގެ ކޮންޓްރޯލެއް އެ ބޭފުޅުންގެ އަތަކު ނެތެވެ. ނަމަވެސް ސަރުކާރު ބަދަލުވެ، އެމްޑީޕީއަށް މަޖިލީހުގެ މެޖޯރިޓީ ލިބުމާއެކު، ހާލަތު މިވަނީ މުޅިން ބަދަލުވެފަ އެވެ.\nއޭރު ސިޔާސީ ނުފޫޒު އޮތް ކަމަށް ގަބޫލު ކޮށް، ވަގުތުން "ފަރުވާ" ކުރަން ޖެހިފައި އޮތް ޖޭއެސްސީ އެކުލެވިގެންވާ ގޮތް ބަދަލު ކުރުމާމެދު އަދި ވިސްނަން ޖެހޭ ހިސާބަށް ގޮސްފި އެވެ. ހަމަ ކުއްލިއަކަށް ޖޭއެސްސީއަށް ޖެހިފައި އޮތް "ސިޔާސީ ކެންސަރު" ފިލައިފި އެވެ.\nރައީސް ނަޝީދު އެމްޑީޕީގެ އެއްވުމެއްގައި - ފޮޓޯ: މުހައްމަދު އަފްރާހް | އަަވަސް\nމިއީ ޖޭއެސްސީ އެކުލެވިގެންވާ ގޮތް ބަދަލު ކުރަނީ ކޮން އިރަކުންތޯ އަވަސް އިން ސުވާލެއް ކުރުމުން މަޖިލީހުގެ ރައީސް މުހައްމަދު ނަޝީދު ދެއްވި ޖަވާބެވެ: "ގާނޫނު އަސާސީގެ އިލްމުގެ ބޭފުޅުން މިކަން ދެކޭ ގޮތަކީ އެ ބަދަލުތައް ގެންނަން ޖެހޭނީ ވިސްނާފައޭ. ބަހުސް ކޮށްފައޭ. ރައްޔިތުންނާއި ވާހަކަ ދައްކާފައޭ. ރައްޔިތުންގެ ހިޔާލު ވަރަށް ބޮޑަށް އޭގައި ހިމެނިގެން ހޯދިގެން. އެ ހަމަ އެއްރޭ ހެނދުނު ފަތިހު ހޭލާފައި އަޅުގަނޑުމެން އަތުގައި ބައިވަރު ގޮނޑި ހުރީމަ، ގާނޫނު އަސާސީ ބަދަލު ކޮށްގެން ނުވާނެ. ޖުޑީޝަލް ސާވިސް ކޮމިޝަނުގެ ކޮމްޕޮޒިޝަނަށް ގެންނަ ބަދަލެއް ގެންނާން މި ޖެހެނީ ޝަރުއީ ނިޒާމު އިސްލާހު ކޮށްގެން"\nމިއީ ކޮންކަހަލަ ވާހަކަފުޅެއް ހެއްޔެވެ؟ މި ޖަވާބު އެމަނިކުފާނު ދެއްވާފައި އެވަނީ ރައްޔިތުން ބޭނުންވާ ގޮތް ވަރަށް ސާފުކޮށް، ނިމިދިޔަ ދެ އިންތިހާބުން އެ ރައްޔިތުން ހާމަކޮށްފައި ވަނިކޮށެވެ. ރައްޔިތުން ބޭނުންވަނީ މިނިވަން މުސްތަގިއްލު ފަނޑިޔާރު ގެއަކާއި ޖޭއެސްސީ އެކެވެ. އެކަން ކުރަން އެއް މަސް ދުވަސް ވެސް އެއީ ދިގު މުއްދަތެކެވެ. ރައްޔިތުން ތިބީ ކެތްމަދުވެ، ގޮތް ހުސްވެ، އުންމީދީ އާ މަންޒަރެއް ދެކެން ބޭނުންވެފަ އެވެ. ރައީސް ނަޝީދުގެ މިވާހަކައިން އެނގެނީ އެމަނިކުފާނުގެ ވިސްނުން މިހާރު ރައްޔިތުންނާއި ދުރަށް ޖެހިފައިވުމެވެ. އެހެން ބުނަން ޖެހެނީ މަޖިލީހާއި ޖޭއެސްސީގެ ފުލް ކޮންޓްރޯލް މިހާރު އެމަނިކުފާނުގެ އަތްޕުޅުގައި އޮތުމުންނެވެ.\n"ހަގީގަތުގައި ޖޭއެސްސީ އެކުލެވިގެންވާ ގޮތް މިހާރުން މިހާރަށް ވެސް ބަދަލު ކުރަން ޖެހޭ. ގާނޫނު އަސާސީއަށް އިސްލާހު ގެނެސްގެންވިޔަސް، ގާނޫނުތައް ބަދަލުކޮށްގެން ވިޔަސް، އެ އުންމީދުގައި ރައްޔިތުން އެމްޑީޕީއަށް މެޖޯރިޓީ ދިނީ. އެ އުންމީދުގައި ރައީސް ނަޝިދު އެޖެއްސެވީ ކޮޅުފައިން. އެމްޑީޕީން ބޭނުންވެގެން އުޅެނީ އިސްލާހެއް ނޫން، އެމްޑީޕީން ބޭނުންވެގެން އުޅެނީ ޝަރުއީދާއިރާގެ ކޮންޓްރޯލް. އެއީ މަޖިލީހުގައި ވެސް އެބޭފުޅުން އެ ދައްކަވާ ސައިޒު ކުރާ ވާހަކަ އަކީ. އެއީ ރަނގަޅު ނިޔަތެއް އޮވެގެން ކުރަން ބުނި ކަންކަމެއް ނޫން. ހައްތާވެސް ރައްޔިތުން ގުނބޯ ހައްދަން އެމްޑީޕީއާއި ނަޝީދު ދެއްކެވި ވާހަކަ. ނަޝީދު ވެސް، އެމްޑީޕީންވެސް ބޭނުންވަނީ ކޮންޓްރޯލް، އެކަން އެ އޮތީ ފެންނަން. އެ ބާރު ލިބުނީމަ، ދެއްކި ވާހަކައިގެ މަތިން ހަދާނެެއް ނެތް." މަޖިލީހުގައި ހިމެނި ވަޑައިގަންނަވާ އިދިކޮޅު މެމްބަރަކު ވިދާޅުވި އެވެ.\nޖޭއެސްސީގެ ބައެއް މެމްބަރުން، މިވަގުތު ޖޭއެސްސީގެ އަގުލަބިއްޔަތު އޮތީ އެމްޑީޕީގައި -- އަހުމަދު ޝުރާއު | އަވަސް\nޖޭއެސްސީ މިހާރު އެކުލެވިގެންވާ ގޮތައް ބަލާއިރު، އެ ކޮމިޝަނުގެ ކޮންޓްރޯލް އޮތީ އެމްޑީޕީއަށެވެ. ކޮމިޝަނުގައި އަށް މެމްބަރުން ތިއްބަވާއިރު ވަކީލުންގެ ތެރެއިން އިންތިހާބު ކުރި މެމްބަރުގެ މަގާމް ވަނީ ގެއްލިފަ އެވެ. އެހެން ކަމުން ބާކީ ތިއްބެވީ ހަތް މެމްބަރުންނެވެ.\nއެ މެމްބަރުންގެ ތެރެއިން، މަޖިލީހުގެ ރައީސްގެ ހައިސިއްޔަތުން ރައީސް މުހައްމަދު ނަޝީދާއި، މަޖިލީހުން ކަނޑައަޅާ މެމްބަރުގެ ހައިސިއްޔަތުން ހިސާން ހުސައިން އާއި، ރައީސުލް ޖުމްހޫރިއްޔާގެ މެމްބަރު އަދި ކޮމިޝަނުގެ ނައިބު ރައީސް މަސްތޫރު ހުސްނީގެ އިތުރުން ބަންޑާރަ ނައިބު އިބްރާހިމް ރިއްފަތާއެކު ކޮމިޝަނުގައި މިހާރު އޮތީ އެމްޑީޕީގެ "ސިޔާސީ ނުފޫޒެ" ވެ.\nމިއީ ރައްޔިތުން ބޭނުންވާނެ ގޮތެއް ނޫނެވެ. ރައްޔިތުން ބޭނުންވަނީ ސިޔާސީ ނުފޫޒުން އެެއްކިބާވެފައިވާ ޖޭއެސްސީއަކާއި، ފަނޑިޔާރު ގެއެކެވެ. ކޮންމެ އޭންގަލަކުން ބެލި ކަމުގައިވީ ނަމަވެސް، އެމްޑީޕީއަށް ޝަރުއީ ދާއިރާއަށް ނުފޫޒު ފޯރުވުމުގެ ފުރުސަތު މިހާރު އެބަ އޮތެވެ.\nއެމްޑީޕީން ނިކުތީވެސް އެ ނުފޫޒުން މުވައްސަސާތައް މިންޖުކުރާށެވެ. އެހެން ކަމަށްވާނަމަ، އެމްޑީޕީން ރީތި މިސާލެއް ދައްކައި، ކުރިން ދެއްކި ވާހަކަ ހަގީގަތަކަށް ހަދައި ރައްޔިތުންގެ އިތުބާރު ދަމަހައްޓަން އެބަޖެހެއެވެ. އެ އިތުބާރު ދެމެހެއްޓުމަށްޓަކައި، ޖޭއެސްސީއާއި ފަނޑިޔާރުގެއަަކީ ސިޔާސީ ނުފޫޒުން އެއްކިބާވެފައިވާ ތަނަކަށް ހަދަން އެބަޖެހެ އެވެ.\nޖޭއެސްސީގެ ނިންމުން: ބަދަލު ހިފުމެއްތަ؟


Emme bodu "aluvi" konunu dhemafirinah bodu hiyydhathi kameh | ThePress\n17 March 2022, 11:53\nކޮލިން ކްރެއިގް-ބްރައުންއާއި އޭނާގެ އަންހެނުން ޑޯނާ، ކޮނެގެން ނެގި އަލުވި / ފޮޓޯ: ޓެލެގްރާފް\nދުނިޔޭގެ އެންމެ ބޮޑު އަލުވީގެ ރެކޯޑް ހޯދުމަށް ގިނިސް ވޯލްޑް ރެކޯޑްސްއަށް ލިޔެކިއުންތައް ހުށަހެޅި ނިއުޒީލަންޑްގެ ދެމަފިރިއަކަށް ހިތްދަތި ހަބަރަކާ ކުރިމަތިލާން ޖެހިއްޖެއެވެ.\nކޮލިން ކްރެއިގް-ބްރައުންއާއި އޭނާގެ އަންހެނުން ޑޯނާ، ކޮނެގެން ނެގީ އަލުއްވެއް ކަމަށާ، އެ އަލުވީގައި7ކިލޯގްރާމް ހުންނާނެ ކަމަށް އެ ދެމަފިރިން ބުނެއެވެ. އާންމު ގޮތެއްގައި7ކިލޯގެ އަލުވި ބަސްތާއެއްގައި ބައިވަރު ހުންނާނެއެވެ. އެހެންކަމުން، އެ ދެމަފިރިންގެ އަތުގައި ނަސީބު ހިފީ ކަމަށް ބަލާ، ދުނިޔޭގެ އެންމެ ބޮޑު އަލުވީގެ ރަސްމީ ރެކޯޑް ހޯދަން އެ ދެމެފަރިން މަސައްކަތް ފެށިއެވެ.\nކޮލިން ކްރެއިގް-ބްރައުންއާއި އޭނާގެ އަންހެނުން ޑޯނާ، ކޮނެގެން ނެގި އަލުވި ކައިރީގައި ކޮލިން މަޑުކޮށްލައިގެން / ފޮޓޯ: އައިރިޝް އެގްޒެމިނާ\nމި އަލުވި ނެގީ މިދިޔަ އޯގަސްޓް މަހުގެ ތެރޭގައެވެ. އެހާ ހިސާބުން، ދުނިޔޭގެ ރެކޯޑް ފޮތުން ޖާގަ ހޯދުމަށްޓަކާ، ގިނިސްއަށް ބޭނުންވާ މައުލޫމާތާއި ފޮޓޯތައް ފޮނުވަމުން ދިޔައެވެ. ނަމަވެސް އެ ފޮނި އުއްމީދުތައް ވިއްސި ވިހާލިވީ ގިނިސްއިން ދިން ޖަވާބުންނެވެ.\nކޮލިން ކްރެއިގް-ބްރައުންއާއި އޭނާގެ އަންހެނުން ޑޯނާ، ކޮނެގެން ނެގި އަލުވި ހިފައިގެން / ފޮޓޯ: ޓްރޯންޓޯ ސްޓާ\nކޮލިން ކްރެއިގް-ބްރައުންއަށް ގިނިސްއަށް ފޮނުވި ޖަވާބުގައި ބުނެފައި ވަނީ އެ ދެމަފިރިންގެ އަތުގައި އޮތީ އަލުއްވެއް ނޫން ކަމަށެވެ. ނަމަވެސް އެއީ ތޮރާ، ޗިޗަންޑާ ނުވަތަ ފާގަ ޒާތު އެއްޗަކުން، ބިމަށް މޫލާފައި އޮންނަ ބައި ކަމަށެވެ. އެހެން ކަމުން އެޕްލިކޭޝަން ބާތިލު ވީ ކަމަށްވެސް ބުނެފައި އޮތެވެ.\nގިނިސްއިން މިހެން ބުނި ކަމުގައި ވީ ނަމަވެސް ކޮލިން ކްރެއިގް-ބްރައުންގެ ދެމަފިރިން ބުނާ ގޮތުގައި އޭގައި ލަނީވެސް ހަމަ އަލުވި ރަހައެވެ. ކޮލިން ކްރެއިގް-ބްރައުންގެ ދެމަފިރިން ބުނާ "އަލުވި" އަދިވެސް އެގޭ ފުރިޖުގައި އެބައޮތެވެ. އަދި ކޮންމެ ދުވަހަކުވެސް، އެ އަލުއްވައް، ކޮލިން ގޮވާލާ ކަމަށްވެސް ވެއެވެ.\nކާބޯތަކެތި ލައިފްސްޓައިލް ލުއި ހަބަރު


Messi 700 goal hamakohfi, Ekamaku Barcelona ah haaskan | Mihaaru\nރޭގެ މެޗުގެ ތެރެއިން މެސީ (ކ) ބޯޅަ ފޮނުވާލަނީ.-- ފޮޓޯ: އޭއެފްޕީ\nމެސީ 700 ގޯލް ހަމަކޮށްފި، އެކަމަކު ބާސެލޯނާ އަށް ހާސްކަން\n01 ޖުލައި 2020 - 09:27 12 comments\nރޭ ބާސެލޯނާ އަށް މޮޅުނުވެވުމުން ލީގުގެ އެއް ވަނައިގައި ހަތަރު ޕޮއިންޓަށް ލީޑުފުޅާކުރަން ރެއާލް މެޑްރިޑަށް ވަނީ ފުރުސަތު ލިބިފަ އެވެ. ރެއާލް މި ވަގުތު އެއް ވަނައިގައި އޮތީ 32 މެޗުން 71 ޕޮއިންޓާ އެކު އެވެ. ދެ ވަނައިގައި ބާސެލޯނާ އޮތީ 33 މެޗުން 70 ޕޮއިންޓާ އެކު އެވެ. ތިން ވަނައިގައި އޮތް އެތުލެޓިކޯ އަށް 33 މެޗުން ލިބިފައިވަނީ 59 ޕޮއިންޓެވެ. ބާސެލޯނާ އިން ފަހަކާ ޖެހެންދެން އެއް ވަނައިގައި އޮތް ނަމަވެސް، ކޮވިޑް-19 ގެ މެދުކެނޑުމަށް ފަހު އަލުން ފަށައިގެން ކުޅެ ތިން މެޗަކުން އެއްވަރުވުމުން ލީޑު ގެއްލުނީ އެވެ.\nބާސެލޯނާ އަށް ރޭގެ މެޗުގައި ލީޑު ލިބުނީ އެތުލެޓިކޯގެ ޑިއޭގޯ ކޮސްޓާ އަތުން ބައިކޮޅަށް ވަން ގޯލަކުންނެވެ. މެޗުގެ 11 ވަަނަ މިނިޓްގައި މެސީ ނެގި ކޯނަރެއް ދިފާއުކުރަން އުޅުމުގެ ތެރޭގައި ކޮސްޓާ ފައިގައި ޖެހިފައި ބޯޅަ ބައިކޮޅަށް ވަނީ އެވެ. މެޗުގެ 19 ވަނަ މިނިޓްގައި އެތުލެޓިކޯ އަށް އެއްވަރުކޮށްދިނީ ޕެނަލްޓީ އަކުން ސައުލް ނިގޭޒް އެވެ. މިއީ އެތުލެޓިކޯގެ ޔަނިކް ކަރަސްކޯ އަށް ބާސެލޯނާގެ އާޓޫރޯ ވިޑާލް ކުރި ފައުލަކަށް ދިން ޕެނަލްޓީ އެކެވެ. ފުރަތަމަ ކޮސްޓާ ޖެހި ޕެނަލްޓީ ބާސެލޯނާ ކީޕަރު ޓާ ސްޓެގެން މަތަކުރި ނަމަވެސް އޭނާ އެ ބޯޅަ ހުއްޓުވީ ކުރިއަށް ޖެހިގެން ހުރެ ކަމަށް ބަލައި އަލުން ޖަހަން ދިނުމުން ސައުލް ވަނީ ޕެނަލްޓީ ކާމިޔާބުކޮށްފަ އެވެ.\nއަލުން ލީޑުނަގަން ބާސެލޯނާގެ ލިއޮނަލް މެސީ ހިލޭ ޖެހުމަކުން ފޮނުވާލި ބޯޅަ އެތުލެޓިކޯގެ ކީޕަރު ޔެން އޮބްލަކް ވަނީ މަތަކޮށްފަ އެވެ. ބާސެލޯނާ އަށް އަލުން ކުރިހޯދައިދިން ލަނޑު ޖެހީ ދެ ވަނަ ހާފުގެ ކުރީކޮޅުގައި ލިބުނު ޕެނަލްޓީ އަކުން މެސީ އެވެ. މެޗުގެ 50 ވަނަ މިނިޓްގައި މެސީ ކާމިޔާބުކުރި މި ޕެނަންކާ ޕެނަލްޓީއާ އެކު ކެރިއަރުގައި 700 ވަނަ ގޯލް ހަމަކުރީ އެވެ. މި ޕެނަލްޓީ އަކީ އެތުލެޓިކޯގެ ފިލިއްޕޭ ބާސެލޯނާގެ ނެލްސަން ސެމޭޑޯ އަށް ކުރި ފައުލަކަށް ދިން ޕެނަލްޓީ އެކެވެ.\nމިހާތަނަށް 700 ގޯލު ހަމަކޮށްފައިވަނީ ހަތް ކުޅުންތެރިއެކެވެ. އޭގެތެރެއިން މިހާރު ކުޅެމުން އަންނަނީ މެސީގެ އިތުރުން ކްރިސްޓިއާނޯ ރޮނާލްޑޯ އެވެ. ރޮނާލްޑޯ ވަނީ 726 ގޯލު ޖަހައިފަ އެވެ. އެންމެ ގިނަ ގޯލު ޖެހި ލިސްޓުގެ ކުރީގައި އޮތީ ޗެކް-އޮސްޓްރިއަންގެ ކުރީގެ ތަރި ޖޯސެފް ބިކޭން އެވެ. އޭނާ ވަނީ ކެރިއަރުގައި 805 ގޯލު ޖަހައިފަ އެވެ.\nއެތުލެޓިކޯ އިން ދެ ވަނަ ފަހަރަށް އެއްވަރުކުރީ ވެސް ޕެނަލްޓީ އަކުން ޖެހި ގޯލަކުންނެވެ. މެެޗުގެ 62 ވަނަ މިނިޓްގައި މި ޕެނަލްޓީ ކާމިޔާބުކުރީ ސައުލް އެވެ. މި ޕެނަލްޓީއާ މެދު ބާސެލޯނާ އިން ވަރަށް ބޮޑަށް ހިތްހަމަނުޖެހުނެވެ. އެއީ ކަރަސްކޯ އަށް ސެމޭޑޯ ފައުލުނުކުރާ ކަމަށް ބުނެ އެވެ.\nމެޗުން މޮޅުވާން ބާސެލޯނާ ކުޅުންތެރިން ކުރި މަސައްކަތް ކާމިޔާބެއްނުވި އެވެ. އެންމެ ރަނގަޅު އެއް ހަމަލާ ފޮނުވާލީ ވިޑާލް އެވެ. އެ ބޯޅަ ދިޔައީ ދަނޑިކައިރިން ބޭރުންނެވެ.\nބާސެލޯނާގެ ކޯޗު ކީކޭ ސެޓިއެންގެ މަގާމާ މެދު ސުވާލު އުފެދިފައިވާއިރު، ރޭގެ ނަތީޖާއާ އެކު އޭނާ އަށް އޮތް ޕްރެޝަރު ވެސް އިތުރުވާނެ އެވެ. މެޗަށް ފަހު ސެޓިއެން ބުނީ ކުޅުންތެރިން އަދިވެސް ތިބީ އެކުގައި މިކަން ކުރެވޭތޯ މަސައްކަތް ކުރަން ކަމަށެވެ.\n"ކުޅުންތެރިންގެ ރޫހު އެބައޮތް މަސައްކަތްކުރަން. އެކަމަކު އަހަންނާ ބައްދަލުކޮށްފައި ބޯޑު މެމްބަރުން ދެއްކި ވާހަކަތަކަކީ އެންމެ ރަނގަޅު ވާހަކަތަކަކަށް ނުވެދާނެ. އެއީ މީޑިއާގައި ދައްކަން ޖެހޭ ވާހަކަތަކެއް ކަމުގައި ނުދެކެން،" ސެޓިއެން ބުންޏެވެ.\nއެތުލެޓިކޯ ދޫކޮށް މި ސީޒަނުގައި ބާސެލޯނާ އަށް ބޮޑުއަގުގައި ގެނައި އެންޓޮއިން ގްރީޒްމަން ރޭގެ މެޗުގައި ކުޅެން އެރީ ފަހު ވަގުތުކޮޅުގަ އެވެ. ސެޓިއެން ބުނީ އެއީ ޓެކްޓިކަލް ނިންމުމެއް ކަމަށާއި ފުރުސަތު ލިބޭނީ އެ އިރެއްގައި އެންމެ ރަނގަޅަށް ކުޅޭ ކުޅުންތެރިންނަށް ކަމަށެވެ.\nއިތުރު ލިޔުންތައް ލިއޮނަލް މެސީ ސްޕެނިޝް ލީގް ބާސެލޯނާ އެތުލެޓިކޯ މެޑްރިޑް